
KAPITLERNE  INDLEDEDE  AF  EMIL  HANNOVER 


KØBENHAVN 
DET  NORDISKE  FORLAG 

BOGFORLAGET  ERNST  BOJESEN 
MCMII 


I 


HENSIGTEN  med  nærværende  Værk  har  i  første  Række  været  at 
vække  Interesse  for  vort  Lands  Malerkunst  ogsaa  udenfor  de 
særligt  kunstinteresseredes  Kreds.  For  disse  vil  mange  af  Bil- 
lederne være  saare  velkendte,  og  til  de  vedføjede  Biografiers  Kilder  vil 
de  som  Regel  have  samme  nemme  Adgang  som  jeg  har  haft.  Anderledes 
med  de  Kapitelindledninger,  som  Emil  Hannover  har  skrevet  til  Værket. 
Paa  min  beskedne  Anmodning  om  nogle  faa  Siders  Tekst  har  han  gene- 
røst givet  den  fyldigste  Udsigt  over  dansk  Malerkunst,  der  endnu  fore- 
ligger, og  af  den  Grund  vil  Værket  ogsaa  kunne  paaregne  en  snævrere 
faglig  Interesse.  Takket  være  disse  indgaaende  Kapitelindledninger  er  mit 
Arbejde  blevet  betydelig  lettet,  idet  jeg  har  ment  kun  at  burde  bringe 
Billeder  af  de  i  disse  nævnte  Kunstnere.  At  jeg  ikke  har  kunnet  bringe 
Billeder  af  dem  alle,  forbød  desværre  Værkets  Omfang;  af  211  i  Indled- 
ningerne nævnte  Malere  findes  kun  de  158  biograferede  og  repræsente- 
rede —  ialt  med  638  Billeder.  Deler  jeg  saaledes  Ansvaret  for  Kunstner- 
valget med  Hannover,  da  er  Ansvaret  for  Billedvalget  udelukkende  mit. 
Det  vil  ses,  at  jeg  har  bestræbt  mig  for  at  faa  Hovedmestrene  de 
gamle  som  de  unge  —  særligt  rigt  repræsenterede  —  og  helst  med  deres 
Hovedværker.  Som  Regel  er  ved  Valget  af  de  nyere  Billeder  Aarhun- 
dredskiftet  sat  som  Grænse;  kun  undtagelsesvis  har  jeg  bragt  Billeder  fra 
de  allersidste  Aar. 

Et  Værk  som  „Danmarks  Malerkunst"  kræver  Imødekommenhed  af 
mange  Mennesker.  Det  har  været  mig  en  Glæde  overalt,  hvor  jeg  har 
henvendt  mig,  at  møde  saadan,  og  jeg  bringer  herved  alle  min  oprigtige 
Tak.  Særlig  retter  jeg  denne  til  d'Hrr.  Peter  Købke  og  Mario  Krohn, 
der  har  staaet  mig  bi  med  Korrekturen.  Affattelsen  af  Registret  er  be- 
sørget af  stud.  jur.  C.  Helkett. 

København  i  Januar  1905. 

Ch.  A.  Been. 


I. 


Idet  Maler-,  Billedhugger-  og  Bygnings- 
aKademi,  som  højsalig  Kong  Frederik  V 
i  Marts  1754  højtidelig  indviede  og  bevid- 
nede sin  conteniement,  den,  han  ifølge  Post- 
tidendes Referat  tilkendegav  „med  et  Aasyn, 
som  straalede  af  idel  kongelig  Glands,  Naade 
og  Mildhed,  saavelsom  med  særdeles  konge- 
lig indtagende  Expressioner",  —  i  hint  Aka- 
demi, hvor  det  krøb  med  fremmede  Billed- 
huggere og  Bygmestre,  var  Malerkunsten  til 
at  begynde  med  kun  yderst  sparsomt  repræ- 
senteret og  ikke  af  en  eneste  dansk.  Det  va- 
rede mere  end  en  halv  Snes  Aar,  før  en  ind- 
født Maler  (P.  Als)  blev  Medlem;  det  varede 
endnu  længere,  før  Herredømmet  i  Maler- 
kunsten herhjemme  gik  over  paa  danske  Hæn- 
der. Indtil  nogle  Aar  ind  i  Halvfjerserne,  da 
han  forlod  Landet,  sad  PILO  inde  med  det. 
Han  var  svensk  af  Fødsel,  men  saa  fransk  i 
sin  Form,  som  det  svenske  Samfunds  Kultur 
var  det  i  det  18de  Aarhundred.  Han  naar  i 
sine  bedste  Portræter  vel  ikke  op  i  Højde 
med  de  bedste  af  det  18de  Aarhundreds 
franske  Portrætmalere,  men  han  kommer  dem 
dog  nær  paa  mange  Maader.  Han  har  ligesaa 
lidt  som  de  nogen  Dybde  i  sin  Karakter- 
skildring. Det  er  en  Kompliment,  ikke  Sand- 
heden, han  siger  dem,  han  fremstiller.  Men 
han  gør  sin  Kompliment  med  næsten  fuld- 
endt fransk  Gratie.  Dekorativt  sete  paa  no- 
gen Afstand  er  hans  Portræter  virkningsfuldt 
arrangerede;  nærved  sete  beror  deres  Virk- 
ning nok  paa  plumpere  Midler,  end  man  er 
vant  til  at  møde  i  samtidig  fransk  Kunst,  men 
Penslens  Mesterskab  er  dog  af  fransk  Art  og 


nær  ved  at  være  af  fransk  Rang.  Den  danser, 
knikser,  danser  videre  og  knikser  atter.  Den 
er  manjerert  indtil  den  rene  Skabagtighed, 
men  den  skaber  sig  med  den  Konsekvens, 
der  giver  Stil.  Der  er  i  Danmark  ikke  efter- 
ladt os  stilfuldere  Rococo-Billeder  end  Pi- 
los  Portræter. 

I  hans  Elev,  PEDER  ALS'  Portrætkunst  er 
Stilen  ikke  saa  ublandet  den  rene  franske 
Rococo.  Als  kom  til  Rom  paa  en  Tid,  hvor 
Antiken  begyndte  at  sysselsætte  Sindene,  og 
kom  under  Paavirkning  af  Raphael  Mengs, 
ja  endog  af  selve  Winckelmann.  Han  havde 
dog  den  Gang  tilegnet  sig  for  meget  af 
den  galante  Tids  Fa9on  til  helt  at  kunne 
afryste  den.  Han  blev  staaende  et  Sted  paa 
Halvvejen  midt  mellem  Rococomalerne  og 
Klassicisterne,  hine  nærmere  i  sine  Midler, 
disse  nærmere  i  sit  Maal,  som  han  afgjort 
satte  højere,  end  Pilo  havde  sat  sit.  Men  han 
havde  paa  langt  nær  ikke  Pilos  Begavelse  for 
Professionen.  Arbejdet  var  ham  surt  og  blev 
tørt  under  hans  tungere  Haand.  Dog  var  han 
ikke  desto  mindre  vistnok  mere  af  en  Figur 
og  havde  i  højere  Grad  et  kunstnerisk  Fysiog- 
nomi for  sig  selv  end  hans  noget  ældre  Sam- 
tidige VIGILIUS  ERICHSEN.  Det  er  ham, 
der  har  malet  det  delikate  Kabinetsstykke, 
Portrætet  af  Juliane  Marie  i  Kunstmuseet; 
men  det  er  ogsaa  ham,  der  har  malet  det  over- 
fladiske Paradebillede,  Portrætet  af  Catharina 
II  paa  Amalienborg.  Selv  med  Kendskab  til 
adskillig  flere  af  hans  Portræter  er  det  næppe 
muligt  at  opdage  det  centrale  i  hans  Væsen. 
Der  er  russisk  Barbari  i  Kejserindebilledet; 


der  er  fin  europæisk  Kultur  i  Billedet  af  den 
danske  Enkedronning.  Der  findes  Portræter 
af  ham,  i  hvilke  Karakteren  er  ridset  med 
strænge  Linjer;  der  findes  andre  Portræter 
af  ham,  hvori  den  helt  er  forvisket  under 
Strøgene  af  en  fejende  manjerert  Pensel. 

Saa  dukker  der  omsider  op  mellem  disse 
og  flere  „Hofskildrere",  som  kun  arbejdede 
paa  Bestilling,  og  som  var  Højhedernes  og 
Naadernes  ydmyge  og  underdanige  Tjenere, 
en  Kunstner  af  en  helt  anden  og  ulige  ædlere 
Beskaffenhed.  Det  er  ABILDGAARD.  Han 
fødes  midt  i  Rococotiden, endog  to  Aar  før  juel, 
men  han  faar  ikke  det  mindste  af  dennes  el- 
ler Tidens  lyse,  lette  Sind  i  Vuggegave.  Til 
Gengæld  heller  ingen  af  dens  Unoder.  Der 
tilskikkedes  med  Abildgaard  Danmark  en  af 
de  Kunstens  Alvorsmænd,  der  allevegne  var 
ved  at  sætte  Punktum  for  det  attende  Aar- 
hundreds  Liv  og  Løjer. 

For  ham  var  Kunsten  alt  andet:  et  uhyre 
omfattende  Studium,  hvis  Grænser  —  om  de 
overhovedet  kunde  øjnes  -  var  beliggende 
langt  inde  paa  de  fjærneste  af  de  historisk- 
filosofiske Videnskabers  Enemærker.  Han 
havde  denne  ædle  Vildfarelse  fælles  med 
mange  i  sin  Samtid,  med  Mengs  f.  Eks.  og 
med  Fiissli,  med  hvilken  sidste  han  traf  sam- 
men i  Rom,  og  som  vistnok  blev  hans  nær- 
meste Forbilled.  Knap  hos  nogen  anden  af 
de  samtidige  i  denne  underlige  Malerslægt 
var  dog  Lærdommen  et  saa  fremtrædende 
Element.  Trods  al  deres  Lærdom  var  baade 
Mengs  og  Fiissli  mere  Kunstnere  end  Lærde. 
Fiissli's  Fantasi  var  f.  Eks.  virkelig  første- 
haands,  Abildgaards  var  det  næppe.  I  de 
Værker  i  de  gamle  Mestres  store  Stil,  hans 
Dannelsesfilisteris  Dæmon  forlangte  af  ham, 
er  Fantasien  ofte  pinlig  anstrængt.  Det  mær- 
kes paa  dem,  at  hans  store  Syner  snarere  var 
et  Produkt  af  sygelige  Storhedsdrømme  end 
af  en  naturlig  virksom  Indbildningskraft. 

Manglen  paa  saadan  var  naturligvis  en  virke- 
lig Mangel  hos  en  Kunstner,  der  vendte  denne 
Verden  Ryggen  for  at  lade  sin  Pensel  følge 
sine  Spekulationer.  Men  de  Syner,  han  kon- 
struerede mere,  end  han  modtog  dem  som 
Aabenbaringer,  kan  dog  til  Tider  (mindre  i 
„Filoktet"  end  f.  Eks.  i  „Homer",  „Sokrates" 
eller  „Ossian")  være  af  næsten  betagende  be- 
dragende Virkning.  Værre  var  det  i  hvert 


Fald,  at  beskednere  og  dog  maaske  væsent- 
ligere Magter  i  Kunsten  havde  nægtet  ham 
deres  Tjeneste,  at  der  fattedes  ham  den  Ung- 
domsfriskhed, den  Umiddelbarhed  og  det 
Hjærtelag,  der  meddeler  Kunsten  Livsvarme. 
Hans  Kunst  blev  kold  trods  hans  Besiddelse 
af  en  brændende  Energi,  som  blussede  i  ham 
til  hans  Død. 

Naar  han  ikke  destomindre  bestandig  hæv- 
der noget  af  den  uhyre  Autoritet,  han  i  le- 
vende Live  skabte  sig,  er  det  dog  ingenlunde 
ufortjent.  Han  hævede  Niveauetfor  vor  Kunst, 
idet  han  hævede  Niveauet  for  sin  Menneske- 
skildring fra  Rococoens  Sving  til  en  egen  klas- 
sisk festlig  Rytme.  End  ikke,  hvor  Manje- 
rismen  i  hans  Tegning,  de  lange  Proportioner 
i  hans  Figurer,  er  stærkest  fremtrædende,  for- 
nægter sig  hans  Stræben  efter  værdig  Hold- 
ning i  Menneskeskikkelsen,  og  skyldes  end 
hans  Figurstil  væsentlig  hans  Manjerisme,  var 
den  i  hvert  Fald  væsentlig  ogsaa  hans  egen. 
Mindre  personlig  end  i  sin  Tegning  var  han 
i  sin  Farve.  Han  havde,  har  man  sagt,  tilegnet 
sig  de  store  Italieneres  Kolorit,  fornemlig 
Tizians.  Han  havde  dog  vistnok  snarere  stude- 
ret dem,  der  forud  for  ham  selv  havde  troet  at 
kunne  forene  samtlige  de  store  Koloristers 
forskellige  Fortrin  paa  en  og  samme  Palet. 
Det  er  i  hvert  Fald  ingen  Venetianer,  det  er 
kun  Poussin,  han  har  naaet  i  det  lille  Billed 
af  Anakreon,  der  koloristisk  vel  nok  er  hans 
fineste.  I  hans  større  Billeder  er  Koloriten 
sjældent  saa  fin,  men  ofte  meget  effektfuld. 
Abildgaard  havde  stor  Sans  for  Farvens  deko- 
rative Frastandsvirkning  og  i  det  hele  et  umis- 
kendeligt Anlæg  som  Dekoratør.  I  de  store 
Billeder,  han  malede  til  Christiansborg,  stod 
dog  hans  vise  Maadehold  i  Koloriten  i  Mod- 
strid til  hans  Vildfarelser  med  Hensyn  til  det 
Kvantum  af  allegorisk  Sindrighed,  et  Billed 
er  i  Stand  til  at  bære.  Alt  i  alt  kan  man  vist- 
nok sige,  at  der  er  større  Grund  til  at  ære 
ham  for  overordentlig  ædel  Vilje  end  for  over- 
ordentlig udmærkede  Anlæg. 

Lige  det  modsatte  er  Tilfældet  med  JUEL. 
Han  havde  alt,  hvad  Naturen  havde  nægtet 
Abildgaard:  Friskheden,  Umiddelbarheden, 
Hjertelaget,  det  ægte  medfødte  Kunstnersind, 
det  absolut  og  udelukkende  professionelle  Ta- 
lent og  dertil  en  absolut  professionel  Kultur  i 
Modsætningtil  Abildgaards  universellere,  hvis 


tørre  og  tunge  Lærdoms-Stof  har  bidraget  saa 
meget  til  Tørheden  og  Tungheden  i  hans 
Kunst.  Det  er  næppe  nogen  Overdrivelse  at 
sige,  at  ingen  anden  dansk  Portrætmaler  har 
haft  saa  udmærket  „Skole"  som  Juel,  Der  er, 
selv  i  de  ringere  af  hans  Billeder,  den  egne 
Art  af  Mesterskab,  som  endnu  i  det  18de  Aar- 
hundred  erhvervedes  ude  i  Europa  i  Lær- 
lingeforhold til  Tidens  Mestre,  men  som  døde 
ud  sammen  med  det  18de  Aarhundred,  mod 
hvis  Slutning  det  gamle  Atelier-Haandværk  og 
dets  Hemmeligheder  kom  i  Miskredit  og  hur- 
tigt glemtes.  Haandværket  i  hans  Kunst  er  af 
europæisk  Fuldkommenhed,  hans  Kolorit  har 
Tidens  mest  raffinerede  Toner.  Hvilken  Farve- 
smager  var  han  ikke  ogsaa!  Man  tør  dristigt 
paastaa,  at  dansk  Kunst  til  ingen  Tid  har  ejet 
større  koloristisk  Gourmand  end  den,  der  har 
tilberedt  Farverne  i  Billedet  af  Levkøjerne  og 
Nellikerne  til  saa  herligt  sød  en  Himmerigs- 
mundfuld for  Øjet. 

Desværre  raadede  Juel  jo  ikke  altid  over 
slet  saa  fin  en  Smag  for  det  Søde.  I  en  Mængde 
af  hans  Portræter  er  der  altfor  meget  af  det 
rene  Sukker.  Det  kan  endda  passere,  at  Mar- 
zipan-Børnene  og  de  mange  unge,  smukke 
Damer  i  hans  Portræt-Galleri  ser  saa  spise- 
lige ud;  de  Herrer  af  Marzipan  er  i  hvert  Fald 
for  Mandfolk  ikke  appetitlige. 

Men  strænge  Ord  er  spildte  paa  denne  Be- 
daarer.  Han  havde  Naturbegavelsens  Glæde 
af  at  bruge  sin  Begavelse,  og  selv  naar  han 
i  sine  senere  Aar  misbrugte  den  til  en  Masse- 
produktion af  ofte  tomme  og  flove  Portræter, 
vidner  endnu  disse  om  den  Nydelse,  han  havde 
af  sit  sikre  Øje,  sin  lette,  elegante  Haand.  Han 
smitter  med  denne  sin  Glæde  over  Arbejdet, 
smitter  ogsaa  med  den  dybe  Elskværdighed  i 
sin  jævne  danske  Opfattelse.  Siden  hans  Tid 
er  Portrætmaleriet  gaaet  videre  frem  i  Nøg- 
ternhed, og  Menneskene  i  hans  Billeder  kan 
derforsynes  den  nulevende  Slægt  at  være  mere 
festdags-  og  mindre  hverdagsstemte,  end  de 
vistnok  af  ham  er  mente.  Det  er  da  nødvendigt 
at  erindre  om,  at  for  deres  Tid  betød  hans 
Portræter  et  fuldstændigt  Brud  med  den  for- 
udgaaende  Periodes  Portrætstil,  et  Kæmpe- 
skridt ind  paa  Livet  af  Livet  selv,  der  i  den 
forudgaaende  Portrætkunst  havde  forholdt  sig 
nedladende,  fjærnt  og  fornemt  til  Beskueren. 
Sandsynligvis  har  Juel  i  Billedet  af  Genfer- 


Filosofen  Bonnet  givet  den  tidligste  Skildring 
af  en  ansét  Mand  i  Slobrok.  Den  eneste,  der 
muligvis  i  saa  Henseende  kunde  gøre  Fordring 
paa  Privilegiet,  er  Dresdeneren  Graff,  hvem 
Tysklandskylder  samme  Fremskridt  i  Portræt- 
kunsten, som  Danmark  skylder  Juel:  Udryd- 
delsen af  den  falske  Anstand,  de  forlorne  fine 
Manerer,  Fremdragelsen  af  det  naturlige 
Menneske. 

Mild  og  blød  af  Sind,  facil  og  føjelig,  som 
han  var,  gav  han  dog  noget  efter  for  Tidens 
vedblivende  ufriske  Tilbøjeligheder,  navn- 
lig for  dens  Tilbøjelighed  for  hans  slikkede 
Penselføring  og  hans  Farves  flatterende  Gyld- 
enskær. Men  en  lille  Række  Portrætskitser 
fra  hans  Haand  viser,  at  han  ogsaa  som 
Maler  og  Kolorist  kunde  været  bleven  en 
Foregangsmand.  En  Skitse  til  et  Portræt  af 
Frederik  VI  som  Kronprins  lover  et  malerisk 
monumentalere  Billed,  end  man  er  vant  til  — 
udenfor  England  —  at  møde  mellem  Portræ- 
terne  fra  det  18de  Aarhundred.  En  Skitse  af 
hans  Børn  i  en  Have,  belyste  af  Solen,  lover 
et  malerisk  mere  frigjort  Billed,  end  der  noget- 
steds frembragtes  i  de  sidste  Aar  af  Aarhun- 
dredet.  Der  findes  endog  en  Skitse  (af  en  ube- 
kendt Mand  med  Hatten  i  Haanden),  der  vilde 
være  europæisk  kendt  og  nævnt  i  Kunsthisto- 
rien som  en  mærkelig  Bebuder  af  Pensel- 
Temperamentet  i  den  franske  Malerkunst  fra 
1830,  hvis  den  var  fransk  og  hang  i  Louvre 
i  Stedet  for  at  være  dansk  og  gemt  privatim. 

Det  af  al  Konveniens  frigjorte  Mesterskab, 
den  overlegne  Fremskridtsaand,  der  er  i  disse 
Portræt-Skitser,  kom  jo  desværre  ikke  til  Ud- 
vikling hos  Juel.  Han  maatte  nøjes  med  paa 
et  helt  andet  Omraade,paa  Landskabsmaleriets, 
som  han  kunde  dyrke  uforstyrret  og  uafhængig 
af  sin  Samtid,  at  give  sig  hen  i  sig  selv  og  give 
efter  for  den  Trang  til  Friskhed,  han  var  ren- 
lig nok  af  Sind  til  at  føle,  skønt  hans  egentlige 
Element  kunde  synes  at  være  Atmosfæren  i 
de  lumre  Saloner.  Det  ligger  nær  at  tro,  at 
Rousseauske  Ideer  beherskede  ham,  eftersom 
han  i  flere  Aar  havde  levet  i  Rousseaus  By, 
tilmed  i  Huset  hos  en  af  Jean  Jacques'  Til- 
hængere. Hans  borgerlige,  medborgerlige 
Menneskebetragtning  er  dybest  inde  Rous- 
seausk  i  sit  Væsen;  hans  Naturbetragtning  er 
det  i  endnu  højere  Grad.  Stærkest  forfriskende 
virkede  paa  ham  de  store,  de  fænomenale 


Naturstemninger.  Han  færdedes  gærne  paa 
Landet,  naar  Solen  gik  op  eller  ned,  men 
allerhelst,  naar  der  var  store  Naturskuespil  at 
bivaane.  „Tordenregn  nedstyrtende  i  Havet" 
var  Titlen  paa  et  af  hans  Billeder  (som  ikke 
mere  kendes).  „Forsøg  paa  at  male  Nordly- 
set" er  Titlen  paa  et  andet,  „En  Bondegaard 
ved  optrækkende  Uvejr"  Æmnet  for  et  tredie 
af  hans  Landskaber.  Sine  første  Landskaber 
malede  han  aabenbart  mere  under  Paavirkning 
af  nogle  af  de  gamle  Landskabsmestre  end 
under  Paavirkning  af  selve  Naturen.  „Som- 
meraften" er  f.  Eks.  i  Claude's  Stil,  og  noget 
af  de  Gamles  „Baumschlag"  og  øvrige  Skabe- 
loner blev  altid  hængende  ved  hans  Pensel. 
Han  naaede  dermed  kun  en  sjælden  Gang 
ind  i  Karakteren  af  det  enkelte  landskabelige 
Motiv.  Men  for  Stemningslivet  i  Naturen 
havde  han  aabne  Sanser,  og  Sjælen  i  den 
danske  Natur  har  han  sanset  før  og  finere  end 
nogen  Samtidig. 

Under  andre  og  større  Forhold  havde  sik- 
kert denne  fremragende  Begavelse,  en  af  de 
ævnerigeste  Kunstnere,  vi  har  haft,  formet  sig 
anderledes  og  større  og  maaske  faaet  noget  af 
en  europæisk  Indflydelse.  CARSTENS  (for 
ikke  at  tale  om  Thorvaldsen)  har  vist  os  det 
dansk  fødte  Genis  Ævne  til  at  vokse  sig  ud  un- 
der et  for  Kunsten  gunstigere  Himmelstrøg  end 
det  danske.  Desværre  voksede  Carstens  jo 
rigtignok  fra  os  samtidig  med,  at  han  voksede 
sig  ud.  Hans  Betydning  for  Danmark  er  ind- 
skrænket til  hans  Betydning  for  Thorvaldsen; 
til  Malerkunsten  herhjemme  staar  han  ikke  i 
nogetsomhelst  Forhold.  Men  selv  om  dette  er 
bekræftet  af  Carstens'  egne  Ord  om,  at  han 
tilhørte  Menneskeheden  og  ikke  noget  enkelt 
Land,  slipper  vi  dog  ikke  gærne  Fligen  af  hans 
Kappe,  og  vi  udgiver  ikke  et  Værk  om  dansk 
Kunst  uden  at  mindes  hans  danske  Fødsel  med 
et  Par  Gengivelser  af  hans  klassiske  Værker, 
idet  vi  iøvrigt  gaar  over  til  Dagsordnen:  den 
videre  Udvikling  af  vor  Malerkunst  i  Tiden 
forud  for  Eckersberg. 

Desværre  er  denne  Dagsorden  hurtigt  ud- 
tømt, naarTalen  skal  være  justom  Udviklingen. 
Der  er  i  ERIK  PAUELSENS  Landskaber 
maaske  en  mere  udviklet  Sans  end  Juel's  for 
Landskabets  dekorative  Billedvirkning,  men 
Naturfølelsen  ytrersigi  dem  ikonventionellere 
Former  og  Farver  end  hos  Forgængeren.  Og- 


saa  i  hans  Portræter  er  der  snarere  mindre 
end  mere  Intimitet  end  hos  Juel.  Der  er  i  det 
velhavende  statelige  Portræt  af  Frederikke 
Brun  f.  Munter  med  hendes  Datter  Charlotte 
en  vis  almén,  Angelica  Kaufmannsk-europæisk, 
skøn  Stil;  der  er  i  et  Billed  af  Kunstnerens 
Hustru  en  nøjere  bestemmelig  Paavirkning, 
næmlig  fra  den  store  franske  Sentimentalist 
Greuze.  Saavel  disse  som  andrePortræter  viser 
Pauelsen  fra  en  galantere  og  mere  overfladisk 
verdensmandsmæssig  Side  end  den,  fra  hvilken 
man  lærer  ham  at  kende  i  to  smaa  naive  Gen- 
rebilleder („Frieren"  og  „Forstyrrelsen")  i 
Kunstmuseet.  Saa  vidt  hans  Kunst  er  kendt 
til  Dato,  tør  det  siges  om  den,  at  intet  i  den 
peger  ud  mod  Fremtiden.  Et  enkelt  Finger- 
peg i  saa  Henseende  finder  man  mærkelig 
nok  hos  en  Maler,  der  ellers  er  typisk  som 
Tilfredsstiller  af  de  beskedne  Krav,  det  18de 
Aarhundreds  Danmark  stillede  til  Kunsten. 
Nemlig  hos  LORENTZEN.  Han  malede 
Prospekter  fra  alle  Egne  af  Verden,  men 
navnlig  fra  Norge,  Æmner  af  Nordens  Hi- 
storie, Scener  af  Holberg  og  forresten  alt, 
hvad  der  bød  sig,  derimellem  først  og  frem- 
mest Portræter.  Baade  hans  Landskaber  og 
hans  Historiemalerier  er  rene  Fabriksbille- 
der,  billigt  udførte  formodentlig  til  en  billig 
Pris.  Anderledes  forholder  det  sig  med  hans 
Portræter.  De  tidligste  af  dem  er  rigtignok 
rene  Dekorationsbilleder  i  Rococostil;  men  i 
de  noget  senere  viser  hans  Karaktersans  sig 
i  mærkelig  Tiltagende.  Navnlig  hans  Billed 
af  den  frodige  Fru  Tutein  er  i  saa  Henseende 
oplysende.  Det  er  ganske  vist  noget  svagere 
gjort,  end  det  er  ment;  men  det  er  ment  med 
en  kraftigere  Ærlighed  end  noget  andet  hid- 
til kendt  Portræt  fra  Tiden.  Det  er  paa  en 
Maade  Eckersberg  før  Eckersberg  og  mere 
Eckersbergsk  i  Aanden  end  de  Portræter,  den 
nok  saa  habile  HORNEMANN  i  sine  senere 
Aar  gjorde  under  direkte  Indflydelse  af  E. 

Paa  de  andre  af  vore  Malere,  der  var  fødte 
i  det  18de  Aarhundreds  Slutning,  men  levede 
længe  nok  ind  i  det  19de  Aarhundred  til  at 
opleve  Eckersberg,  øvede  denne  ingen  eller 
næsten  ingen  Paavirkning.  Yderst  svagt  spo- 
res den  i  Arbejder  fra  Tyverne  af  HANS 
HANSEN,  der  var  Elev  af  Juel  og  ellers 
efterlignede  sin  Mester  efter  bedste,  men  ringe 
Ævne.  Som  Historiemaler  synes  KRATZEN- 


STEIN-STUB  at  have  dannet  sin  Stil  efter 
Thorvaldsen,  medens  Stilen  i  hans  Portræter 
snarere  er  den  samtidig  franske  (Gérards). 
løvrigt  var  han  endnu  næppe  moden  som 
Kunstner,  da  han  døde  i  1816,  samme  Aar, 
i  hvilket  Eckersberg  kom  hjem  fra  Udlandet. 
Andre  var  altfor  færdige  og  fæstnede  i  Manér 
til  at  lyde  det  nye  Bud  om  Naturstudiet. 
Saaledes  C.  F.  HØYER,  en  højtstræbende, 
men  ubegavet  Elev  af  Abildgaard  og  senere 
Eklektiker.  Saaledes  FRITZSCH,  Blomster- 
maleren,der  havde  dannet  sig  efter  hollandsk- 
franske  Mønstre  og  smidigt  havde  tilegnet  sig 
noget  af  det  17de  Aarhundreds  Blomster- 
maleres (navnligMonnoyer's)  effektfulde  Kom- 
position og  flotte  Sving  i  Penslen.  Ogsaa 


GEBAUER  havde  studeret  Gallerierne  flit- 
tigere end  Naturen.  Der  fattedes  ham  ingen- 
lunde en  fin,  endog  romantisk  Følelse  baade 
for  de  Dyr  og  for  de  Landskaber,  han  ma- 
lede; men  der  fattedes  ham  Courage  til  at 
forlade  sig  paa  sit  eget  Indtryk.  Om  Kom- 
position og  Kolorit  raadspurgte  han  til  det 
sidste  sine  Hollændere. 

Der  levede  saaledes  ikke  saa  lidt  endnu  af 
svundne  Tiders  Kunst  et  Stykke  ind  i  det  19de 
Aarhundreds  Danmark.  De  fleste  af  dens  Ud- 
øvere førte  dog  kun  en  døende  Tilværelse  i 
Skyggen,  udelagtige  i  det  Sandhedens  Lys,  som 
Eckersbergs  dagklare  Kunst  spredte  omkring 
sig,  og  i  hvilket  Kim  til  Fremtidens  Kunst  i 
Danmark  nu  spirede  og  grønnedes  i  Mængde. 


PILO:  Kong  Frederik  V 

DET  KGL.  THEATER 


D.  M.  2 

PILO:  Grev  J.  L.  Holstein 

UNIVERSITETET 


ALS:  Dronning  Caroline  Mathilde 

FR.  VII.s  STIFTELSE,  JÆGERSPRIS 


CARL  GUSTAV  PILO  er  født  af  svenske 
Forældre  paa  Goksaters  Gaard  i  Sodermanland 
d.  19.  Marts  1712.  Han  kom  som  ung  i  Maler- 
lære i  Stockholm,  drog  herfra  til  Wien,  hvor 
han  blev  et  Par  Aar  og  vendte  tilbage  til  Sverrig 
1737.  I  1741  rejste  han  til  København,  hvor 
han  snart  fik  Ansættelse  som  Tegnelærer  for 
Landkadetterne  og  iøvrigt  ernærede  sig  ved  at 
male  Portræter.  I  1745  udnævntes  han  til  „Hof- 
skildrer" og  blev  tre  Aar  senere  Professor  ved 
det  ældre  Kunstakademi,  der  paa  de  Tider  havde 
Lokaler  i  et  Hus  ved  Gammel  Strand.  Da  i  1754 
det  ny  „Kgl.  Skildrer-,  Billedhugger-  og  Byg- 
ningsakademi"  oprettedes  paa  Charlottenborg, 
blev  Pilo  et  af  dets  første  Medlemmer.  Han  var 
i  disse  og  følgende  Aar  overmaade  søgt  som 
Portrætmaler  i  den  fine  Verden  og  malede  gen- 
tagne Gange  Kongefamiliens  Medlemmer,  især 
Kong  Fr.  V  og  Dronning  Louise.  Men  i  Aaret 
1772,  kort  efter  at  han  var  bleven  valgt  til 
Akademiets  Direktør,  nedlagde  han  sine  Em- 
beder, ansøgte,  som  Følge  af  formentlige  Chi- 
kanerier fra  Hoffets  Side,  om  Afsked  af  Kongen 
af  Danmarks  Tjeneste  og  drog  til  Sverrig,  hvor 
han  snart  blev  Medlem  af  det  svenske  Kunstaka- 
demi, til  hvis  Direktør  han  valgtes  i  1778.  Som 
saadan  virkede  han  til  sin  Død  d.  2.  Marts  1792. 


PEDER  ALS  antages  at  være  født  d.  16.  Marts 
1725  i  København.  Han  blev  som  ung  Elev  af 
Pilo  og  uddannede  sig  under  dennes  Vejled- 
ning til  Portrætmaler.  Efter  at  være  bleven  den 
første  lykkelige  Vinder  af  Kunstakademiets 
store  Guldmedaille  drog  han  i  1756  med  Sti- 
pendium til  Italien,  hvor  han  tilbragte  fem 
Aar.  I  Rom  blev  han  Elev  af  den  tyske  Maler 
Rafael  Mengs  og  omgikkes  her  saavel  den  be- 
rømte tyske  Kunstforsker  Winckelmann  som 
„den  danske  Billedhuggerkunsts  Fader"  Johan- 
nes Wiedewelt,  hvis  Portræter  han  malede.  I 
Samliv  med  disse  tre  Mænd  uddannede  Als 
sig  til  Historiemaler  i  den  store  Stil,  bl.  a.  ved 
at  kopiere  Rafael,  Correggio  og  andre  af  den 
italienske  Højrenæssances  Mestre.  Imidlertid 
slap  Stipendiet  op,  og  Als  maatte  over  Paris 
vende  tilbage  til  København  (1762),  hvor  han 
et  Par  Aar  senere  blev  Medlem  af  Akademiet 
og  udnævntes  til  Hofskildrer;  i  1766  blev  han 
desuden  Professor  ved  Modelskolen.  Han  opto- 
ges efter  sin  Hjemkomst  stærkt  af  Bestillinger 
fra  Hoffet  og  malede  bl.  a.  gentagne  Gange 
Dronning  Caroline  Mathilde.  Als  døde  d.  8. 
Juli  1776.  Et  stort  Billede  af  Kong  Chr.  VII 
(nu  paa  Frederiksborg)  fuldførtes  efter  Kunst- 
nerens Død  af  hans  Elev  Åkerfeldt. 

VIGILIUS  ERICHSEN:  Dronning  Juliane  Marie 

KUNSTMUSEET 


VIGILIUS  ERICHSEN  fødtes,  som  man  for- 
moder i  København,  d.  2.  September  1722.  Han 
uddannede  sig  til  Portrætmaler,  ogsaa  i  Minia- 
turmaleriet,  og  vandt  saa  stor  en  Anseelse,  at  han 


i  1757  kaldtes  til  Set.  Petersborg  som  Kejserinde 
Katharina  IFs  Hofmaler.  I  1772  vendte  han  til- 
bage til  København  og  udnævntes  til  Hofpor- 
trætmaler.  Han  døde  d.  24.  Maj  1782. 


ABILDGAARD:  Filoktet 
KUNSTMUSEET 


NICOLAI  ABRAHAM  ABILDGAARD,  født 
i  København  (døbt  d.  11.  Sept.  1743),  kom  som 
Dreng  i  Malerlære,  blev  Svend  og  besøgte  det 
nyoprettede  Kunstakademi,  hvis  Medaljer  han 
snart  vandt.  I  1772  rejste  han  med  Akademiets 
Stipendium  til  Rom,  hvor  han,  fraregnet  nogle 
Udflugter  til  Neapel,  forblev  i  fem  Aar.  Han  stu- 
derede i  disse  Aar  ikke  alene  de  store  Mestre: 
Rafael,  Michelangelo,  Tizian  og  Annibale  Ca- 
racci,  men  lagde  sig  ogsaa  efter  Mythologi, 
Anatomi,  Perspektiv  og  navnlig  Studiet  af  de 
romerske  Oldtidsminder.  En  første  Frugt  af 
hans  Lærdom  blev  „Filoktet."  I  Juni  1777 
forlod  han  omsider  Rom  og  vendte  over  Pa- 
ris hjem  til  København,  hvor  han  ankom  i 
December  s.  A.  Her  optoges  han  i  det  følgende 
Foraar  som  Medlem  af  Akademiet,  blev  kort 
efter  udnævnt  til  Professor  og  fik  Titel  af  „kgl. 
Historiemaler."  Fra  nu  af  tog  hans  Produk- 
tion Fart.  Foruden  at  han  malede  en  Mængde 
mindre  Billeder  med  Æmner  hentede  fra  den 
nordiske  og  klassiske  Mythologi,  fra  den  romer- 
ske Historie,  fra  Ossian  og  Shakespeare  eller  fra 
danske  Forfattere  som  Evald  og  Holberg  (Illu- 
strationerne til  Niels  Klim),  gav  han  sig,  fra 


Aaret  1780,  i  Lag  med  en  stor  Bestilling  fra 
Hoffet  til  Riddersalen  paa  Christiansborg  Slot: 
en  Række  af  14  Vægbilleder,  der  hvert  skulde 
vise  en  Episode  af  en  oldenborgsk  Konges  Re- 
gering. Inden  1794  var  10  af  disse  Billeder 
færdige,  men  i  dette  Aar  brændte  Slottet,  og 
derved  ødelagdes  delvis  —  kun  3  af  Billederne 
(nu  paa  Kronborg)  reddedes  —  hvad  Abildgaard 
selv  betragtede  som  sit  Livs  Storværk.  „Nu 
brænder  mit  Navn",  raabte  han,  og  virkelig  gav 
Katastrofen  ham  som  Maler  et  Knæk.  Han  holdt 
i  flere  Aar  op  med  at  male,  men  syslede  til 
Gengæld  med  Bygningskunsten,  hvortil  Gen- 
opbyggelsen  af  København  efter  den  store  Brand 
i  1795  gav  ham  forskellig  Anledning.  Han 
gav  saaledes  Tegning  til  en  Gaard  paa  Gam- 
meltorv og  indrettede  det  Levetzauske  Palais 
paa  Amalienborg  (nu  Prins  Christians)  til  Brug 
for  Hoffet,  der  var  blevet  husvildt  efter  Branden. 
Ved  sidstnævnte  Foretagende  beskæftigede  han 
den  unge  Thorvaldsen,  der  altid  i  Abildgaard 
havde  en  varm  Talsmand.  Ogsaa  til  Friheds- 
støtten gav  Abildgaard  Tegningen.  Desuden 
syslede  han  med  Skulptur  og  Kunsthaandværk 
og  lod  efter  sin  Tegning  forarbejde  Møbler  og 


I 

j 


ABILDGAARD:  Ossian 

KUNSTMUSEET 


Husgeraad  i  antik  Stil  til  sin  Professorbolig  paa  han  var,  ivrigt  af  Akademiets  Sager,  indførte  ; 
Charlottenborg.  flere  Reformer  og  lagde  Grunden  til  den  nu- 
„I  sit  Forhold  til  Akademiet  og  sine  Kunst-  værende  Afstøbningssamling.  Da  hans  Direkto- 
fæller  begyndte  Abildgaard  som  Opponent  og  rat  var  udløbet,  forstod  han  at  bevare  sin  Ind- 
endte som  Despot."  I  1787  attraaede  han  at  flydelse,  indtil  han  fra  1801  og  til  sin  Død 
blive  Akademiets  Direktør,  men  dette  lykkedes  paany  valgtes  til  Akademiets  Direktør, 
ham  først  for  Perioden  1789 — 91.  Han  tog  sig  Abildgaard,  hvis  første  Ægteskab  havde  væ- 
i  sin  Funktionstid,  virksom  og  myndig,  som  ret  ulykkeligt,  giftede  sig  paany  i  1803,  og  j 

1 

14 


ABILDGAARD:  Anakreon 

PRIVATEJE 


hermed  begyndte  et  lysere,  sidste  Afsnit  af 
hans  Liv.  Han  gav  sig  nu  atter  til  at  male  og 
udførte  bl.  a.  en  Række  større  Billeder  med 
Æmner  fra  Terents'  Komedie:  „Andria." 

Udadtil  svandt  imidlertid  lidt  efter  lidt  hans 
Indflydelse.  Hans  Ønske  om  at  lede  Genopførel- 


sen af  Christiansborg  efterkom  man  saaledes 
ikke.  Som  en  Vederkvægelse  for  denne  og  andre 
Skuffelser  og  Ærgrelser  søgte  Abildgaard  ud  paa 
Landet.  Fra  1806  boede  han  hver  Sommer  paa 
sit  lille  Landsted  „Spurveskjul"  ved  Frederiks- 
dal, og  her  døde  han  d.  4,  Juni  1809. 


16 


ABILDGAARD:  Scene  af  Terents'  Komedie  „Andria" 

KUNSTMUSEET 


ABILDGAARD:  Scene  af  Apulejus'  Fortælling  „Det  gyldne  Æsel" 

KUNSTMUSEET 


D.  M.  3. 

ABILDGAARD: 

Retfærdighedens  Genius 

tegning  til 
relief  paa  frihedsstøtten 

den  kgl.  kobberstiksamling 


ABILDGAARD:  Melpomene 

TEGNING 
DEN  KGL.  KOBBERSTIKSAMLING 


ABILDGAARD: 


Allegorisk  Figur, 
glyptotheket 


Tegning 

JENS  JUEL:  Det  Rybergske  Familiebillede 

PRIVATEJE 


JENS  JUEL,  født  d.  12.  Maj  1745,  hen- 
levede sine  Barndomsaar  paa  Landet,  i  Lands- 
byen Gamborg,  hvor  hans  Stedfader  var  Degn 
og  Skolelærer.  Pur  ung  sendtes  han  til  Ham- 
burg, hvor  han  sattes  i  Lære  hos  en  Maler 
Johan  Michael  Gehrmann,  der  ved  Siden  af 
Malerhaandværket  tillige  dyrkede  Malerkunsten. 
Hos  ham  fik  Juel  ikke  blot  sin  faglige  Uddan- 
nelse som  Haandværker,  men  tillige  en  Vej- 
ledning i  Malerkunsten,  der  hurtig  bragte  gode 
Resultater  og  forskaffede  den  unge  Kunstner 
Ry  som  Portrætmaler.  Da  han  i  1765  rejste 
til  København,  betragtede  Akademiet  ham  der- 
for som  udlært  Kunstner,  saa  at  han  straks 
kunde  konkurrere  til  de  to  Guldmedailler,  dem 
han  vandt  i  de  nærmest  følgende  Aar. 

I  1772  sattes  Juel  ved  indflydelsesrige  Vel- 
ynderes Hjælp  istand  til  at  foretage  den  behø- 
rige store  Udenlandsrejse.  Han  drog  straks  til 
Rom,  hvor  han  blev  i  nogle  Aar  og  bl.  a.  ma- 
lede Portrætet  af  Dværgen  Bajocco.  I  1776 


forlod  han  Italien  og  rejste  til  Paris;  han  traf 
her  Kobberstikkeren  Clemens,  med  hvem  han 
det  følgende  Aar  fulgtes  til  Genf  for  at  besøge 
en  fælles  Ven.  Her  vandt  Juels  Portræter  et 
saadant  Bifald,  at  han,  fuldt  optagen  af  Bestil- 
linger, forblev  i  Genf  i  mer  end  to  Aar.  Por- 
trætet af  Naturforskeren  Charles  Bonnet  stam- 
mer fra  dette  Ophold  i  Schweitz.  Fra  Genf 
rejste  han  hjem  over  Hamburg,  hvor  han  blev 
i  længere  Tid,  sysselsat  med  at  male  Portræter, 
deriblandt  Digteren  Klopstocks.  I  1780  kom 
han  tilbage  til  København  og  opnaaede  hurtigt 
de  for  en  saa  anerkendt  Maler  selvfølgelige  Ud- 
mærkelser. Han  blev  straks  agreeret  ved  Aka- 
demiet, blev  i  1782  dettes  Medlem,  udnævntes 
i  1784  til  „adjungerende"  Professor  og  i  1786 
til  virkelig  Professor.  Sluttelig  blev  han  valgt 
til  Akademiets  Direktør  to  Gange  1795 — 1797 
og  1799 — 1801.  Kort  efter  sin  Hjemkomst 
var  han  bleven  udnævnt  til  Hof-Portrætmaler 
og  havde  faaet  Atelier  paa  Christiansborg  Slot. 


JENS  JUEL: 


Naturforskeren  Charles  Bonnet 
kunstakadeamet 


Han  blev  hurtig  den  fornemme  Verdens 
Yndlingsmaler,  og  hans  vindende  Elskvær- 
dighed gjorde  ham  det  let  at  bevare  denne  Yn- 
dest til  sin,  altfor  tidlige,  Død,  d.  27.  Decem- 


ber 1802.  —  I  1790  havde  Juel  giftet  sig.  Af 
hans  syv  Børn  døde  de  fem  Sønner  i  ung  Alder. 
I  de  to  Døtre  fandt  C.  W.  Eckersberg  sin  anden 
og  tredje  Hustru. 


D.  M.  4. 

JENS  JUEL:  Levkøjer  og  Nelliker 

PRIVATEJE 

JENS  JUEL:  En  Bondegaard  ved  optrækkende  Uvejr 

KUNSTMUSEET 


JENS  JUEL:  Sommeraften 
privateje 

CARSTENS:  Fingal  og  Loda  (efter  Ossian) 

KUNSTMUSEET 


ASMUS  JACOB  CARSTENS  er  født  i  Set. 
Jiirgensby  ved  Slesvig  d.  10.  Maj  1754.  Allerede 
som  Dreng  mistede  han  sine  Forældre,  og  hans 
Formynder  satte  ham  da,  endskønt  han  viste 
baade  Ævner  og  Lyst  til  at  gaa  Kunstnervejen, 
i  Vinhandlerlære  i  Eckernforde.  Han  holdt  ikke 
desto  mindre  tappert  ud  i  sin  Profession  og 
nøjedes  med  i  sine  Fritimer  at  sysle  med  Ma- 
lerkunsten; men  da  han  i  1776  var  bleven 
myndig,  betænkte  han  sig  dog  ikke  paa  straks 
at  frikøbe  sig  for  de  to  Aar,  han  endnu  havde 
tilbage  af  Læretiden.  Efter  nogle  Maaneders 
Ophold  hos  en  Slægtning  i  Slesvig  By  rejste 
han  til  København,  hvor  han  fandt  Logis  hos 
en  slesvigsk  Portrætmaler  Povl  Ipsen,  der  blev 
hans  Lærer.  Paa  Akademiet  hørte  han  Fore- 
læsningerne i  Anatomi  og  studerede  fremfor 
alt  dets  faa  Afstøbninger  af  antike  Skulpturer; 
snart  lærte  han  ogsaa  Abildgaard  at  kende  og  søgte 
at  tilegne  sig  hans  Malemaade.  Egentlig  Elev  af 
Akademiet  blev  han  først,  da  han  ca.  1780 
optoges  paa  Modelskolen.   Af  lang  Varighed 


blev  den  Undervisning,  han  her  nød,  dog  ikke. 
Da  han  nemlig  havde  vundet  den  lille  Sølv- 
medaille,  nægtede  han,  af  Grunde,  der  endnu 
er  uopklarede,  „paa  opsætsig  Maade"  at  mod- 
tage den  og  blev  i  den  Anledning  forvist  fra 
Akademiet.  Han  kom  der  ikke  siden. 

I  1783  forlod  Carstens  Danmark;  det  blev  for 
bestandig.  Sammen  med  sin  Broder  gjorde 
han  en  Tur  til  Norditalien;  tog  derefter  i  fem 
Aar  Ophold  i  Lubeck  og  flyttede  i  1788  til  Ber- 
lin, ved  hvis  Kunstakademi  han  1790  ansattes 
som  Lærer.  I  1 792  opnaaede  han,  ved  Velynderes 
Anbefaling  til  den  preussiske  Konge,  det  Stipen- 
dium, der  virkeliggjorde  den  længe  attraaede 
Rejse  til  Italien,  og  ankom  i  September  s.  A.  til 
Rom. 

Carstens  havde  saavel  i  København  som  i 
Lubeck  ernæret  sig  ved  at  tegne  Portræter, 
især  i  Rødkridt;  men  efter  den  første  Udflugt 
til  Norditalien  havde  han  desuden  syslet  med 
figurlige  Kompositioner,  og  i  Berlin  havde  han 
ganske  opgivet  Portrættegningen.  Nu  efter  sin 


CARSTENS:  Bacchus  vederkvæger  den  tørstige  Amor 

KUNSTMUSEET 


Ankomst  til  Rom,  hvor  han  ret  kunde  fordybe 
sig  i  Studiet  af  de  antike  Kunstværker  og  af  Ra- 
faels og  Michelangelo's  Fresker  i  Vatikanet,  ud- 
førte han  i  Løbet  af  de  nærmest  følgende  Aar 
den  Række  figurlige  Kompositioner  med  Æmner 
fra  den  græske  Sagnhistorie  (tegnede  eller  udførte 
i  Akvarel  og  Tempera,  sjældnere  i  Olie),  som 


fik  en  epokegørende  Betydning  i  Kunstens  Histo- 
rie og  skaffede  Carstens  hans  Verdensry.  En 
Udstilling,  han  i  1795  foranstaltede  i  sit  Atelier, 
blev  Begyndelsen  til  hans  Livs  kun  kortvarige 
Glansperiode.  Allerede  d.  25.  Maj  1798  døde  han 
i  Rom  og  begravedes  paa  den  gamle  protestan- 
tiske Kirkegaard  ved  Cestius-Pyramiden. 


CARSTENS:  Scene  af  Argonautertoget. 

DEN  KGL.  KOBBERSTIKSAMLING 


Tegning 


ERIK  PAUELSEN: 


ERIK  PAUELSEN:  Scene  af  Kunstnerens  Ungdomsliv 

KUNSTMUSEET 


ERIK  PAUELSEN  er  født  d.  14.  Oktober 
1749,  vistnok  i  Landsbyen  Bygom  i  Viborg  Stift. 
Som  Dreng  fattede  han  en  saadan  Lyst  til  Kun- 
sten, at  han  forlod  sit  Hjem  og  bjærgede  sig  sit 
Underhold  den  lange  Vej  til  Kbhvn.  ved  at  male 
Bøndernes  Linnedkister.  I  Hovedstaden  gav  han 


Udsigt  over  Dronninggaard 
privateje 

sig  straks  i  Lære  hos  en  Malermester  og 
besøgte  samtidig  Akademiet,  hvis  Sølv- 
og  Guldmedailler  han  vandt  1774—1777. 
Han  ernærede  sig  i  disse  Aar  ved  for 
private  Folk  at  udføre  Vægbilleder  paa 
Lærred,  og  da  han  havde  faaet  en  saa- 
dan Bestilling  hos  en  velhavende  Bager- 
mester paa  Østergade,  forelskede  han  sig 
i  Datteren  og  fik  hendes  Ja.  I  to  mindre 
Billeder  (i  Kunstmuseet)  har  han  skildret 
Episoder  af  dette  første  Afsnit  af  sin 
Kærlighedshistorie.  Med  sin  unge  Hu- 
stru, der  havde  bragt  ham  Penge  i  Med- 
gift, drog  Pauelsen  i  1780  udenlands  til 
Frankrig  og  Italien  og  blev  borte  i  tre 
Aar.  Efter  sin  Hjemkomst  optoges  han 
snart  som  Medlem  af  Akademiet;  Pro- 
fessor ved  dette  blev  han  derimod  ikke, 
men  nøjedes  med  en  Professortitel,  han 
havde  opnaaet  i  Diisseldorff.  Pauelsen 
havde  i  disse  Aar  særlig  dyrket  Portræt- 
og  Historiemaleriet;  nu  helligede  han  sig 
ogsaa  Landskabsmaleriet.  Han  gjorde  i 
den  Anledning  en  Rejse  til  Norge,  og 
og  efter  sin  Hjemkomst  udførte  han  for 
Grosserer  de  Coninck  en  Række  Væg- 
billeder med  Landskaber  fra  Dronning- 
gaard, hvilke  endnu  pryder  Spisesalen  i  de  Co- 
nincks  Gaard  i  Bredgade  (nu  Grev  Moltkes  Palais). 

Pauelsens  Liv  sluttede  tragisk.  Som  Følge  af 
Genvordigheder,  hvis  Natur  ikke  kendes,  tog  han 
sig  af  Dage  d.  20.  Februar  1790  ved  at  styrte  sig 
ud  af  et  Vindue.  Hans  Død  vakte  megen  Opsigt 

c.  A.  LORENTZEN:  Fru  Tutein 

PRIVATEJE 


Og  Kronprinsen  (Fr.  VI),  hvem  man  havde  over- 
tydet om,  at  Kunstnerens  Selvmord  skyldtes 
Fortrædigelse  fra  forskellig  Side,  gav  Ordre  til, 
at  en  stor  Del  af  hans  Malerier  med  Æmner  fra 
Fædrelandshistorien  skulde  indkøbes  til  den 
kgl.  Malerisamling.  De  er  nu  forviste  til  denne 
Samlings  Magaziner. 

CHRISTIAN  AUGUST  LORENTZEN  fødtes 
i  Sønderborg  paa  Als  d.  10.  August  1749.  Som 
ung  besøgte  han  Kunstakademiet  i  København 
og  vakte  her  Opmærksomhed  ved  sine  Portræ- 
ter. Velyndere  forskaffede  ham  Penge  til  en 
Udenlandsrejse,  der  gik  til  Holland,  Belgien  og 
Frankrig.  Efter  sin  Hjemkomst  agreeredes  han 


ved  Akademiet  og  blev  i  1784  Medlem  deraf. 
I  1803  blev  han  Professor  ved  Modelskolen  og 
i  1809 — 10  endog  Akademiets  Direktør.  Han 
døde  ugift  d.  8.  Maj  1828.  Foruden  Portræter 
malede  Lorentzen  Billeder  med  Æmner  fra 
Danmarks  Historie,  Genrebilleder  og  Landska- 
ber. Af  de  sidste  blev  særlig  en  Række  Pro- 
spekter af  norske  Egne  kendte  gennem  Kobber- 
stikkeren Haas' kolorerede  Stik.  Ogsaa  hans  Bil- 
lede af  Slaget  paa  Rheden  vandt  gennem  Clemens 
store  kobberstukne  Gengivelse  megen  Udbre- 
delse. Desuden  gjorde  Lorentzen  paa  Bestilling 
af  Mendel  Nathanson  en  Række  Billeder  med 
Æmner  fra  Holbergs  Komedier,  der  blev  stukne 
af  Clemens  til  en  paatænkt  Holberg-Pragtudgave. 

HORNEMANN:  Apoteker  Becker 

PRIVATEJE 

CLAUDIUS  DITLEV  FRITZSCH,  født  i  Kiel 
1763,  var  fra  1786  Elev  af  Kunstakademiet.  I 
1797  agreeredes  han  ved  dette  og  blev,  i  1806, 
Medlem.  I  1817  fik  han  Bolig  paa  Charlotten- 
borg, hvor  han  boede  til  sin  Død  d.  27.  Novem- 
ber 1841.  Sine  Blomsterbilleder  udførte  han, 
foruden  i  Olie  og  Vandfarve,  i  Gouache,  hvilken 
sidste  Malemaade  var  hans  Specialitet. 

CHRISTIAN  HORNEMANN  var  født  i  Kø- 
benhavn d.  15.  August  1765.  Fra  1782  var  han 
Elev  af  Kunstakademiet,  hvis  Sølvmedailler  han 
vandt.  Efter  forgæves  at  have  konkurreret  til 
den  lille  Guldmedaille  rejste  han  udenlands, 
til  Tyskland  og  Italien  og  blev  borte  i  hele 
seksten  Aar,  i  hvilke  han  uddannede  sig  til 
Miniatur-  og  Pastelmaler.  I  1803  vendte  han 
tilbage  til  København,  hvor  han  snart  efter  agre- 
eredes ved  Akademiet  og  blev  Medlem  1805.  I 
1804  var  han  bleven  Hof-Miniaturmaler.  Senere 
fik  han  Titel  af  Professor  og  opnaaede  1816 


Bolig  paa  Charlottenborg.Han 
døde  d.  7.  Marts  1844.  Hans 
sidste  Leveaar  var  ret  sørge- 
lige. Han  fandt  ikke  længer 
Købere  til  sine  Billeder,  og 
Sygdom  havde  berøvet  ham 
Føddernes  Brug.  I  1807 
havde  Hornemann  giftet  sig. 
Hans  Søn  var  Komponisten 
Emil  Hornemann. 


HANS  HANSEN  blev  født 
i  Skjelby  paa  Sjælland  d.  22. 
Februar  1769.  Han  viste  alle- 
rede som  Barn  Anlæg  for 
Tegning  og  blev  efter  sin 
Konfirmation  paa  Foranstalt- 
ning af  Ejeren  af  Gun- 
derslevholm  Carl  Adolph  v. 
Plessen  sendt  til  København, 
hvor  han  besøgte  Akademiet 
og  blev  Elev  af  Juel.  I  Aa- 
rene  1793 — 1797  rejste  han 
omkring  i  Jylland  og  Fyen, 
hvor  han  for  en  billig  Penge 
malede  Portræter  af  de  ade- 
lige paa  Herregaardene.  I 
1797  rejste  Hans  Hansen,  un- 
derstøttet af  Plessen,  uden- 
lands. I  Wien  giftede  han  sig 
1803  og  drog  derpaa  med  sin  Hustru  til  Rom. 
Her  fødtes  en  Søn,  den  senere  Maler  Constan- 
tin  Hansen.  I  1805  vendte  Hans  Hansen  til- 
bage til  København,  hvor  han  snart  blev  Med- 
lem af  Akademiet;  ved  dette  fik  han  i  1817  An- 
sættelse som  Lektor  i  Mathematik  og  Perspektiv. 
Hans  Kundskaber  i  disse  Fag  blev  dog  snart  for- 
ældede, og  han  maatte  omsider  i  1822  vige 
Pladsen  for  Hetsch.  Ogsaa  som  Portrætmaler 
søgtes  han  mindre  og  mindre,  og  da  den  unge 
Eckersberg  i  1816  vendte  hjem  fra  sin  Uden- 
landsrejse, fordunkledes  hans  Kunst  ganske  af 
dennes.  Hans  Tilværelse  blev  fra  nu  af  en  møj- 
sommelig Kamp  for  at  skaffe  Føden  til  den 
efterhaanden  store  Børneflok,  indtil  Døden  d. 
11.  Februar  1828  endte  hans  Liv. 

CHRISTIAN  GOTTLIEB  KRATZENSTEIN- 
STUB,  født  d.  15.  August  1783  i  København, 
blev  Student  i  1802,  og  søgte  derefter  Abild- 
gaards Undervisning.  Det  varede  dog  flere  Aar, 

KRATZENSTEIN-STUB:  Fru  Calmette 
PRIVATEJE 

KRATZENSTEIN-STUB:  Ossian  og  Alpins  Søn 

KUNSTMUSEET 

før  han,  der  optoges  af  mange  aandelige  Inter      Malerkunst.  Han  besøgte  først  Paris  og  drog 
esser,  bestemte  sig  til  at  blive  Maler.  Først  i     derfra  til  Rom,  hvor  han  malede  et  Par  Bille- 
1809  begav  han  sig  udenlands  for  at  søge  sin     der  under  stærk  Paavirkning  af  Thorvaldsen, 
endelige  Uddannelse  ved  Studiet  af  fremmed        I   1811  kom  han  tilbage  til  København,  og 


C.  F.  HØYER:  Hero  spejder  efter  Leander 

KUNSTMUSEET 


GEBAUER:  Ved  Landsbykroen 

PRIVATEJE 


giftede  sig.  I  Egenskab  af  Historiemaler  blev 
han  i  1814  Medlem  af  Akademiet.  Han  malede 
i  disse  Aar  nogle  Portræter  samt  en  Række 
figurlige  Billeder,  hvis  Æmner  oftest  var  hen- 
tede fra  Ossian.  Hans  Helbred,  der  aldrig  havde 
været  stærkt,  var  imidlertid  blevet  nedbrudt, 
og  da  han  i  1816  havde  fuldført  Billedet  „Os- 
sian og  Alpins  Søn"  skrev  han  derpaa:  „maaske 
mit  sidste."  Hans  Forudanelse  fik  snart  Bekræf- 
telse. Sygdommen  blev  til  Tæring  og  d.  24.  Juli 
1816  døde  han  paa  Kalundborg  Ladegaard,  hvor- 
hen han  havde  søgt  for  i  Landluften  at  genvinde 
sit  Helbred. 

CHRISTIAN  FÆDDER  HØYER  fødtes  i 
Landsbyen  Rersløv  ved  Roskilde  d.  24.  Januar 
1775.  Efter  sin  Konfirmation  blev  han  Elev  af 
Kunstakademiet  og  søgte  desuden  Undervisning 
hos  Abildgaard,  i  hvem  han  vandt  en  Beskytter. 
Efter  at  have  opnaaet  den  store  Guldmedaille 
og  det  dermed  følgende  Rejsestipendium  drog 
han  i  1806  til  Italien.  I  Rom,  hvor  han  i  Thor- 


valdsen fandt  en  Ven  og  Husfælle,  malede  han 
„Hero  spejder  efter  Leander."  Efter  sin  Hjem- 
komst i  181 1  blev  han,  om  end  kun  med  Besvær, 
Medlem  af  Akademiet.  I  de  følgende  Aar  gjorde 
han  flere  forgæves  Forsøg  paa  at  blive  Profes- 
sor, men  opnaaede  ikke  en  Gang  den  titulære 
Titel  som  saadan.  Disse  Skuffelser  og  Genvor- 
digheder førte  ham  efterhaanden  ind  i  en  Kon- 
flikt med  Akademiet,  som  han  desuden  i  flere 
hidsige  Smaaskrifter  tirrede  til  den  Grad,  at  det 
i  1826  enstemmig  udelukkede  ham  af  sine  Med- 
lemmers Tal. 

I  1835  gav  Høyer  paany  Anledning  til  en 
Konflikt,  som  Følge  af,  at  Universitetets  Byg- 
mester, hans  gode  Ven,  Peder  Malling  egen- 
raadig  havde  overdraget  ham  at  smykke  Uni- 
versitetsvestibulen  med  en  Række  oliemalede 
Billeder.  Universitetets  Konsistorium  modsatte 
sig  dette,  og  Sagen  bragtes  frem  for  Offentlig- 
heden i  en  Polemik,  i  hvilken  navnlig  Kunst- 
historikeren N.  L.  Høyen  optraadte  mod  Høyer 
og  fik  standset  Udsmykningen,  der  saa  nogle 


Aar  senere  overdroges  Constantin  Hansen  og 
Hilker.  Disse  nye  Genvordigheder  hæmmede 
dog  ingenlunde  hans  Produktion.  Lige  til  sin 
Død  d.  23.  Juni  1855  arbejdede  han  ufortrødent 
paa  sine  mange  store  Historiemalerier. 

CHRISTIAN  DAVID  GEBAUER  stammede 
fra  Schlesien,  hvor  han  var  født  d.  15.  Okto- 
ber 1777.  Som  Barn  kom  han  med  sine  For- 
ældre til  Christiansfeld  og  blev  dansk  Under- 
saat.  Han  var  bestemt  for  den  studerende  Vej, 
men  maatte  paa  Grund  af  en  stedse  tiltagende 
Døvhed  opgive  Studeringerne  og  besluttede  sig 
til  at  blive  Maler.  I  1800  rejste  han  til  Køben- 
havn, hvor  han  besøgte  Akademiet  og  blev  Elev 
af  Lorentzen.  Allerede  i  de  nærmest  følgende 
Aar  blev  Dyremaleriet  hans  Felt;  men  efter- 
haanden  fik  han  ogsaa  Lyst  til  at  male  Krigs- 
billeder,  og  da  han  11813  kunde  rejse  udenlands, 


ilede  han  straks  til  Krigsskuepladsen  i  Tyskland 
og  opnaaede  at  overvære  Slaget  ved  Dresden. 
I  1814  var  han  hjemme  igen  og  blev  Aaret  efter 
Medlem  af  Akademiet.  Hans  Ry  som  Dyremaler 
var  nu  fastslaaet;  han  opnaaede  baade  Fribolig 
paa  Charlottenborg  og  fik,  omend  først  mange 
Aar  efter.  Professortitlen.  Hans  Liv  var  imid- 
lertid blevet  formørket  af  Sygdom  og  Sorger. 
Hans  Hustrus  Død  i  1827,  medens  han  befandt 
sig  paa  en  Udenlandsrejse,  havde  givet  hans 
Helbred  et  alvorligt  Knæk,  og  Tabet  i  de  føl- 
gende Aar  af  flere  voksne  Børn  forværrede 
yderligere  den  Brystsyge,  hvoraf  han  led.  Heller 
ikke  for  økonomiske  Bekymringer  skaanedes 
han  i  sine  sidste  Leveaar.  Han  døde  den  15. 
September  1831  i  Aarhus,  hvortil  han  havde 
trukket  sig  tilbage  i  1828.  Foruden  Oliemale- 
rier, Pasteller  og  Akvareller  har  Gebauer  ogsaa 
udført  en  Række  raderede  Blade. 

II. 


UDEN  megen  Dannelse  af  sit  Hjærte  og  med 
en  først  nylig  paabegyndt  Dannelse  af  sin 
Smag  forlod  den  unge  ECKERSBERG  i  1810 
København  for  at  begive  sig  ud  paa  den  Sti- 
pendierejse,  hvorfra  han  skulde  vende  hjem 
som  et  bedre  Menneske  og  en  anden  og  bedre 
Maler.  Han  havde  ikke  stort  at  rose  sig  af 
paa  det  Tidspunkt.  Han  havde  en  Række 
Skillingsblade  paa  sin  Samvittighed ;  han  havde 
i  Kompagni  med  Senn  og  Konsorter  endog 
spekuleret  i  det  Slibrige.  Sluttelig  havde  dog 
det  Gode  sejret  i  ham;  han  havde  følt  Trang 
til  at  lutres  til  en  Kunstner  af  Abildgaards  for- 
nemme Art,  og  han  havde  ved  ligefrem  Efter- 
ligning af  Abildgaard  stræbt  at  blive  værdig 
til  at  succedere  denne  i  hans  Embede. 

Indtil  Rejsen  fulgte  og  dermed  en  Omvælt- 
ning af  alle  hans  Begreber  og  den  Afklaring 
af  Stofferne  i  ham,  hvoraf  hans  Personlighed 
sluttelig  gik  frem  i  krystallinsk  Renhed. 

Trods  periferiske  Sympathier  for  Tidens 
Klassicisme,  den,  han  kom  nær  paa  Livet  først 
i  sit  Elevforhold  til  David  i  Paris,  siden  i  sit 
Venskabsforhold  til  Thorvaldsen  i  Rom,  fæst- 
nede og  formede  hans  Kunstnerkarakter  sig 
stedse  snævrere  omkring  et  Anlæg  for  objektiv 
Natur-Afspejling,  der  var  hans  Øjnes  særlige 
Gave.  Langsomt  og  besværligt  gik  denne  Pro- 
ces for  sig  i  ham.  Rigtignok  dyrkedes  Natur- 
studiet ivrigere  hos  David,  end  det  var  at 
vente  hos  „Leonidas'"  og  „Sabinerinderne"s 
Maler;  men  det  dyrkedes  dog  med  en  let  for- 
staaelig  Tilsætning  af  mere  eller  mindre  af 
den  Stil,  som  Mesteren  havde  i  sine  Billeder, 
Eckersbergs  „Spartanske  Drenge"  er  en  Studie 


fra  denne  Skole  med  en  Tilsætning  af  denne 
Stil,  hvori  det  plastiske  Element  er  fremher- 
skende. I  Rom  bestyrkede  Thorvaldsen  og 
Canova  ham  yderligere  i  den  plastiske  Be- 
tragtningsmaade.  Den  ytrer  sig  kraftigt  i  det 
store  Billed  af  „Israeliternes  Overgang  over 
det  røde  Hav";  den  ytrer  sig  smukkere  i  det 
lille  Billed  af  „En  sovende  Kvinde  i  antik 
Dragt"  i  Thorvaldsens  Museum.  Dermed 
havde  dog  ogsaa  hans  Øjne  modtaget,  hvad 
de  kunde  tilegne  sig  af  plastisk  Kultur;  deres 
naturlige  Anlæg  for  maleriske  Natur-Indtryk 
brød  nu  igennem,  idet  de  romerske  Prospekter 
blev  til.  For  første  Gang  forlod  han  sig  i  disse 
helt  paa  sine  egne  Øjne.  Det  var,  som  havde 
Naturen  begunstiget  disse  Øjne  med  en  Tilgift 
af  noget,  der  virkede  som  en  Kikkert.  Anvendte 
paa  de  Motiver,  hvorom  der  her  er  Tale,  funktio- 
nerede de  saa  usvigeligt  sikkert,  som  man  sna- 
rere vilde  vente  det  af  et  optisk  end  af  et  orga- 
nisk Apparat.  Den  kærnesunde  Konstitution, 
hvortil  de  meddelte  deres  Indtryk,  forklarer 
maaske  noget  af  Fænomenet.  Fuldkomment 
unervøs,  som  den  var,  modtog  den  Indtrykkene 
sindigt  og  uforstyrret;  aldrig  frembragte  de 
noget  Choc,  som  atter  kunde  faa  Indflydelse 
paa  Synet,  farve  det,  eller  omtaage  det,  eller 
vende  det  indefter  mod  indre  Aabenbaringer 
i  Stedet  for  udefter  mod  de  ydre  Realiteter. 

Ved  disse  hang  hans  Øjne  med  en  Ufra- 
vendthed og  en  haardnakket  Kærlighed,  i  hvis 
Ensidighed  der  var  ét  Stænk  af  Genialitet. 
Alligevel:  Eckersberg  var  ikke  noget  Geni. 
Han  manglede  den  digteriske  Ævne,  den  ska- 
bende Kunstners  Ævne  til  med  sin  Sjæls 

Flamme  at  opbrænde  det  tilegnede  Billed  af 
Virkeligheden  og  lade  det  lig  en  skønnere  Fugl 
Føniks  opstaa  i  Kunstværket.  Kun  en  eneste 
Gang  i  hans  Liv  var  der  en  Slags  Inspiration 
over  ham:  da  han  malede  Knæbilledetaf  Thor- 
valdsen. Her  stod  højere  Magter  ham  bi  mod 
hans  Vidende.  Han,  Iagttageren,  var  denne 
ene  Gang  noget  af  en  Seer. 

Han  overgik  ikke  oftere  sig  selv  paa  denne 
Maade.  Det  faldt  efter  hans  Hjemkomst  jævn- 
ligt nok  i  hans  Lod  at  portrætere  fremragende 
eller  højtstaaende  Personer,men  hverken  disse 
eller  hine  bragte  hans  Iagttagelse  ud  af  dens 
Ligevægt.  Han  havde  snart  efter  sin  Hjem- 
komst vundet  en  huslig  Lykke  som  Ægtemand 
og  Fader,  og  den  lagde  sig  blødt  over  hans 
Væsen,  gav  det  en  mild  Varme,  men  ildnede 
det  aldrig  op  over  en  jævn  og  normal  Tem- 
peratur. I  Hjemmets  rolige  Dagligluft  trivedes 
derimod  udmærket  hans  borgerlige  Dyder, 
hans  Elskværdighed  og  Retskaffenhed,  hans 
Flid  og  store  Pligtfølelse.  Han  vidste,  at  Ordet 
om  de  mange  Bække  smaa,  der  gør  en  stor  Aa, 
gælder  ikke  mindre  de  kunstneriske  end  de 
økonomiske  Værdier,  naar  Kunstneren  ikke 
er  saa  heldig  at  høre  til  de  Kunstens  Kapita- 
lister, hvem  det  er  givet  med  et  Par  store  Strøg 
med  Penslen  at  stryge  Kapitaler  af  Kunst- 
værdi ind  paa  deres  Lærreder.  Hvad  der  har 
ophobet  sig  i  Eckersbergs  Arbejder  af  Kunst- 
værdi, er  sammensparet  efter  det  modsatte 
Princip.  Intet  agtede  hans  Pensel  for  ringe. 
Af  Angst  for  at  gaa  glip  af  noget  gik  den  af 
Vejen  for  Halvlys  og  andet  Clair-Obscur. 
Kun  i  det  klare,  nøgterne  Dagslys  kunde 
Eckersberg  tilfredsstille,  hvad  der  var  blevet 
hans  eneste  Passion  som  Kunstner,  Trangen 
til  at  studere  eller,  som  han  kaldte  det  selv, 
„at  grandske". 

Det  var  ikke  Hjærter  og  Nyrer,  han  gran- 
skede, men  alt,  hvad  han  faktisk  saa  med  sine 
Øjne.  Han  er  Realist  som  Portrætmaler,  Na- 
turalist, endog  Materialist  kunde  man  kalde 
ham,  om  ikke  hans  Materialisme  var  baaren 
oppe  over  den  almindelige  af  den  Idealisme, 
det  paa  sin  Vis  er  at  omfatte  med  saa  dyb  en 
Kærlighed  den  ydre  Verdens  aller  mindste  og 
materielleste  Ting.  Hans  Portræt  i  fuld  Figur 
og  Legemsstørrelse  af  Madam  Schmidt  er 
uovergaaet  i  vor  Kunst  i  Retning  af  realistisk 
Anskuelighed;  det  NathansonskeFamiliestykke 


er  det  i  næppe  mindre  Grad.  Ædlere  Kunst 
er  dog  Portrætet  af  den  unge  Frk.  Marsmann, 
—  i  Kraft  af  dets  Kolorit,  thi  Vermeer  fra 
Delfthar  ikke  maletnogetskønnere  end  hendes 
Kjole  med  det  hvide  Tyl  over  den  gule  Silke; 
i  Kraft  af  dets  Holdning,  thi  Eckersberg  har 
intet  malet,  hvori  der  er  saa  udpræget  aristo- 
kratisk en  Stil.  Var  det  Samtiden,  der  manglede 
Sans  for  saadan  Stil?  Eller  var  han  selv  for 
demokratisk  til  at  have  Blikket  aabent  for  den  ? 
Noget  af  begge  Dele,  maa  der  svares.  Vi  har 
altid  været  det  Folk,  der  kendtes  paa  sin  jævne 
Borgerlighed  og  paa  sin  Hverdagsform  for 
Livet.  Men  aldrig  var  Borgerligheden  jævnere 
og  Formen  hverdagsligere  end  paa  den  Tid, 
hvis  Mennesker  Eckersberg  har  skildret,  og  al- 
drig blev  Mennesker  skildrede  af  en  Kunstner, 
der  selv  var  mere  af  en  Borger.  Deraf  da  den 
potenserede,  typiske  danske  Karakter  i  hans 
Portræter.  Den  er  en  af  de  Opdagelser,  hvortil 
han  ubevidst,  i  Blinde  kunde  man  sige,  hvis 
den  ikke  netop  skyldtes  hans  Øjne,  førtes  af 
sin  Trang  til  paa  alle  Omraader  at  naa  til 
Bunds  i  Sandheden.  Og  det  siger  sig  selv,  at 
denne  Opdagelse  er  en  af  de  største,  vor  Kunst- 
historie har  at  antegne. 

Men  den  Oprindelighed  i  Blikket,  der  paa 
tidlige  Kulturstadier  skaber  Opdagerne  i  Kun- 
sten og  gør  deres  Betragtning  til  den  siden 
gængse,  førte  ham  til  flere  Opdagelser  end  hin 
ene  af  den  danske  Type.  Han  er  Opdager 
ogsaa  af  Danmarks  Land  og  Sø. 

Hans  Passion  for  Søen  begyndte  som  en 
Passion  for  Skibe.  Han  interesserede  sig  til- 
tagende for  Mekanik  og  Konstruktion  og  fandt 
i  Skibsvæsenet  et  udstrakt  Æmne  for  denne 
Interesse.  Overalt,  hvor  der  var  Lejlighed  der- 
til, satte  han  sig  ind  deri.  Han  var  kendt  med 
Baadebyggere  og  Søofficerer,  og  paa  Værfterne 
gik  han  ind  og  ud,  som  han  vilde.  Hans  første 
Mariner  er  da  ogsaa  mere  Billeder  af  Skibe 
end  af  Sø.  Med  en  Kyndighed,  der  er  kom- 
plet, bevæger  hans  Pensel  sig  omkring  paa 
de  fuldriggede  Master  og  forklarer  og  anskue- 
liggør Betydningen  af  Mers  og  Æselshoveder 
og  Salinger  og  af  hver  Ting  paa  hver  især, 
dansende  den  nydeligste  Linedans  langs  Hun- 
dreder af  Tove,  der  er  trukne  uden  den  m.indste 
Rysten  paa  Haanden.  Af  Søen  er  der  lidet  i 
disse  hans  første  Mariner.  Han  affandt  sig  med 
den  ved  at  se  den  under  den  lavest  mulige 

Horizont  og  give  den  Form  af  smaa,  „krappe" 
Bølger.  Det  flygtige,  foranderlige  og  ubundne 
Element  blev  aldrig  rigtig  hans;  men  efter- 
haanden  fangede  dogSøen  hans  Interesse  jævn- 
byrdig med  Skibene.  Han  fandt  i  den  en  helt 
ny  Genstand  for  den  Forskning,  hvormed 
Kunsten  mere  og  mere  blev  ham  identisk,  og 
han  opnaaede  ad  videnskabelig  Vej  et  ind- 
gaaende  Kendskab  til  den.  Det  er  dog  klart, 
at  en  stor  Umiddelbarhed  kan  der  ikke  være 
i  Billeder,  forud  for  hvilke  der  er  gaaet  en 
Mængde  Overvejelser,  og  under  hvis  Farvelag 
der  skjuler  sig  en  Masse  Konstruktionslinjer. 
De  flygtige  og  fænomenale  Stemninger  over 
Søen  har  han  ikke  ævnet  at  skildre.  Paa  Bil- 
ledet af  „Thorvaldsens  Hjemkomst  paa  Rhe- 
den"  staar  den  massive  Regnbue,  hvis  „Nadir" 
han  havde  søgt,  og  hvis  Radius  han  havde 
tilmaalt  sig  ved  Hjælp  af  en  vis  Tangent,  som 
Skel  mellem,  hvad  han  kunde  og  ikke  kunde 
som  Marinemaler.  Han  kunde  ikke  overliste 
Fænomenerne,  han  maatte  altid  bag  om  dem 
for  at  erfare,  hvoraf  eller  hvorledes  de  var 
gjorte.  Først  da  med  Alderen  hans  Syn  blev 
svækket  —  formodentlig  en  Følge  af  hans 
stadige  Brug  af  Kikkert  —  malede  han  paa  et 
kortvarigt  Stadium,  hvor  hans  Øjne  næppe  var 
svagere,  end  at  de  kunde  kaldes  normale,  en 
lille  Række  Søbilleder  af  mere  malerisk  Natur. 
Al  den  Energi,  han  tidligere  havde  spredt  paa 
Detailler,  har  i  disse  Arbejder  koncentreret 
sig  om  og  fortættet  sig  i  Gengivelsen  af  de 
koncentrerede  og  fortættede  Helhedsindtryk, 
han  nu  modtog  gennem  sine  før  saa  analyse- 
rende Øjne.  Det  er,  som  saa  nu  disse  mere 
almen  menneskeligt  paa  Havet;  det  er  ogsaa, 
som  bragte  de  ham  derved  en  mere  almén- 
menneskelig  Glæde  over  Havet,  thi  i  ingen 
af  hans  tidligere  Skildringer  af  dette  er  der 
saa  frisk,  saa  fornøjet,  saa  frigjort  en  Aand, 
som  i  disse.  Det  er,  som  havde  hans  over- 
skærpede Syn  maattet  reduceres  til  det  nor- 
male og  oprindelige,  før  det  kunde  finde  den 
store,  slaaende  Natursandhed,  han  vel  havde 
søgt  før,  men  aldrig  bemægtiget  sig  helt:  vore 
Farvandes  Kolorit,  som  den  er,  naar  vore 
Sunde  blaaner  under  Somrens  Himmel  og 
Somrens  Sol  belyser  de  hvide  Sejlere,  der 
omkredser  Danmarks  grønne  Øer. 

Hurtigere,  lettere  og  mere  lejlighedsvis 
gjorde  han  sin  Opdagelse  paa  Landjorden. 


Naar  han  var  ude  paa  et  Landsted  ved  Char- 
lottenlund, hvor  han  et  Par  Aar  havde  ind- 
logeret sin  Familje  i  de  varme  Maaneder,  eller 
naar  han  en  Gang  hver  Sommer  lejede  en 
Wienervogn  for  efter  Tidens  Skik  at  gøre  den 
aarlige  Skovtur  med  Kone  og  Børn,  eller  naar 
han  en  smuk  Septemberdag  blev  greben  af 
Lyst  til  at  gense  de  grønne  Træer  inden  Efter- 
aarets  Komme,  eller  naar  hans  Elever  trak  ham 
med  ud  paa  en  af  deres  Udflugter,  saa  be- 
nyttede han  ufravigelig  Lejligheden  til  at  male 
et  lille  Parti.  Tiden  til  at  udføre  en  saadan 
Skitse  var  altid  knap  tilmaalt,  og  Penselfø- 
ringen fik  sit  friske  Præg  deraf.  Han  havde 
dog  set  sig  godt  om  paa  en  saadan  Dag,  hvor 
han  færdedes  ude.  Det,  han  bragte  hjem  i 
Laaget  af  sin  Malerkasse,  var  kun  Smaating  i 
Sammenligning  med  den  Erindringsskat  af  En- 
keltheder, han  kunde  tømme  ud  over  sin 
Skitse,  naar  han  efter  sin  Hjemkomst  forvand- 
lede den  til  Billed.  Af  lutter  overstrømmende 
Følelse  for  det  Smaa  i  Naturen,  der  hidtil 
havde  manglet  Pleje  i  Landskabskunsten  her- 
hjemme, lod  han  da  til  Tider  sin  Pensel  nusle 
altfor  kærligt  om  det.  Det  er  let  at  se  paa  den 
færdigmalede  Del  af  hans  Landskabskunst,  at 
sin  sidste  Modenhed  har  den  ikke  faaet  i  det 
Fri.  Den  er  en  Stue-  og  Hjærtekammerkultur. 
Men  for  en  saadan  Kultur  egnede  den  sig,  den 
lyse  og  idylliske  danske  Natur,  hvormed  han 
fortrinsvis  beskæftigede  sig,  idet  han  fortrinsvis 
malede  i  Nordsjælland.  Hans  lille  Billed  fra 
Renbjærg  Teglværk  ved  Flensborg  viser  dog, 
at  hans  Ævne  til  at  komme  i  et  inderligt  For- 
hold til  vor  Natur  ikke  svigtede  ham,  fordi 
han  fjærnede  sig  fra  sit  egentlige  Territorium. 
Ganske  ulærd,  ren  Autodidakt,  som  han  var 
som  Landskabsmaler,  uberørt  af  alle  tidligere 
og  samtidige  Regler  og  Methoder  for  Land- 
skabskunsten, med  ubrugt  og  derfor  frisk 
Natursansningogi  sin  ejendommelige  Tilstand 
af  den  højeste  Vaagenhed  paa  Øjet,  trængte 
han  dybere  ind  i  den  Natur,  han  malede, 
end  nogen  af  hans  Forgængere  havde  gjort 
det.  Grundakkorderne  i  den  danske  Naturs 
Kolorit  har  han  først  af  alle  anslaaet  med  ende- 
lig og  afgørende  Sikkerhed. 

Med  disse  sine  Opdagelser  af  uforanderlige 
Grundtræk  i  vort  Lands,  vor  Søs  og  vort  Folks 
Fysiognomi  har  han  indlagtsig  en  mangeGange 
større  Fortjeneste  end  med  de  store  Historie- 

malerierog  Altertavler,  der  efter  hans  egen  Me- 
ning var  hans  egentlige  Bedrifter  som  Kunst- 
ner. Den  er  ganske  vist  paa  Prosa,  hans  Maler- 
kunst. Men  i  vor  paa  Poesi  saa  fattige  Maler- 
kunst er  hans  Prosa  noget  nær  den  skønneste. 
Den  er  skøn,  hans  Kunsts  Form,  fordi  den 
er  naturlig.  Den  er  naturlig  derved,  at  den  er 


hans  Aands  nærmeste  Udtryk,  og  paa  den 
nøje  Konsekvens  mellem  Arten  af  hans  Aand 
og  Arten  af  hans  Form  beror  hans  Kunstner- 
karakters store,  urokkelige  indre  Sandhed. 

Men  netop  den  samme  indre  Sandhed  er 
Fundamentet,  hvorpaa  den  hviler,  den  Skole, 
Eckersberg  stiftede. 

CHRISTOFFER  WILHELM 
ECKERSBERG  er  Sønderjyde 
afFødsel,  født  d.  2.  Januar  1783 
i  Landsbyen  Blaakrog  ved  Sun- 
det mellem  Sundeved  og  Als. 
Sine  Barndomsaar  henlevede 
han  i  Blans  By  i  Ullerup  Sogn, 
hvor  hans  Fader,  der  var  Sned- 
ker, havde  slaaet  sig  ned  efter 
sin  første  Hustrus  Død  og 
havde  giftet  sig  paany.  Her 
færdedes  Drengen  ude  i  det 
fri,  i  Skoven  eller  ved  Sundet 
med  dets  mange  Sejlere,  og 
modtog  de  første  Naturindtryk, 
som  han  søgte  at  omsætte  i 
Billeder.  Han  fik  snart  en  sand 
Passion  for  at  tegne  alt,  hvad 
han  saa,  og  da  et  Par  stedlige 
Smagsdommere  —  en  Præst  og 
en  Kapellan  —  havde  udtalt 
sig  opmuntrende  om  Drengens 
Præstationer,  blev  Følgen,  at 
han  begav  sig  til  Aabenraa  og 
kom  i  Lære  hos  en  Maler  ved 
Navn  Jes  Jessen.  Hos  denne, 
der  med  samme  Rutine  male- 
de en  Altertavle,  som  han  strøg 
en  Dør,  blev  han  fra  sit  14de 
til  sit  17de  Aar,  og  rømmede 
derpaa,  efter  at  være  geraadet 
i  Klammeri  med  sin  Mester,  til 
Flensborg,  hvor  han  blev  Svend 
hos  en  anden  Maler  ogsaa  af 
Navn  Jessen.  Hos  ham  blev  han 
til  1803,  da  han  ved  gode  Men- 
neskers Hjælp  sattes  i  Stand  til 
at  rejse  til  København  for  at 
besøge  Kunstakademiet.  Han  blev  straks  Elev 
af  dette,  rykkede  hurtigt  op  i  Modelskolen,  hvor 
han  fik  Abildgaard  til  Lærer,  og  vandt  i  Løbet 
af  1805  de  to  Sølvmedailler  og  den  lille  Guld- 
medaille.  Paa  egen  Haand  malede  han  desuden 
i  disse  Aar  en  stor  Mængde  Billeder,  navnlig 
Portræter,  men  ogsaa  historiske  Kompositioner 
og  Billeder  fulde  af  det  sentimentale  Føleri,  som 
Tiden  yndede  og  fordrede  fremstillet  af  Kunsten ; 
sluttelig  en  Række  Landskaber  med  Motiver  fra 
Sanderumgaards  Have.  Men  trods  al  denne  Flid 
kneb  det  med  at  bjærge  Udkommet,  og  det 
var  derfor  et  Held  —  i  det  Uheld,  som  disse 

Bekendtskaber  iøvrigt  blev  for  Eckersbergs 
Kunst  — ,  at  han  gennem  Maleren  Johann  Hein- 
rich Senn  kom  i  Forbindelse  med  Kobberstik- 
keren Lahde,  der  kunde  give  Eckersberg  nok 
at  bestille.  Lahde,  der  boede  i  Gothersgade, 
levede  af  at  udgive  kobberstukne  Blade  af  ak- 
tuelt historisk  eller  moraliserende  Indhold  og 
beskæftigede  derved  flere  Kunstnere,hvoriblandt 
Senn,  J.  P.  Møller  og  ogsaa  Gebauer.  Eckers- 
berg flyttede  nu  hen  paa  Kvisten  i  Lahdes  Hus, 
hvor  han  oplevede  Bombardementet  1807;  af 
dettes  forskellige  Episoder  gjorde  han  for  Lahde 
en  Række  Billeder,  der  af  denne  gengaves  i  en 

tilsvarende  Række  kobberstukne  Blade.  Med 
den  letlevende  Senn  sluttede  han  i  disse  Aar  et 
intimt  Venskab  og  udførte  i  Kompagni  med  ham 
en  Række  Figurer  i  danske  Nationaldragter.  Og 
som  han  her  var  beskeden  i  Valget  af  Æmner, 
saaledes  undsaa  han  sig  heller  ikke  for  at  imøde- 
komme det  brede  Publikums  Smag  for  Billeder 
af  et  „slibrigt  moralsk"  Indhold  ved  i  en  Række 
Billeder  at  male  „En  falden  Piges  Historie", 
der  atter  af  Lahde  omsattes  i  kobberstukne 
Skillingsblade.  Hans  Forhold  til  Abildgaard,  der 
straks  havde  protegeret  sin  flinke  Elev,  men 
senere,  alt  som  Eckersberg  gik  sine  egne  Veje, 
havde  unddraget  ham  sin  Gunst,  var  imidlertid 
kølnet;  men  Abildgaards  Død  i  1809  ligesom 
vakte  Eckersberg  til  Bevidsthed  om  højere 
Maal  for  hans  Kunst.  Han  gav  sig  nu  atter  i 
Lag  med  en  Række,  af  Abildgaard  i  Æmner  og 
Behandling  stærkt  paavirkede.  Billeder,  deri- 


blandt „Bacchus  og  Ariadne." 
Desuden  aabnede  Abildgaards 
Død  jo  Eckersberg  Udsigten  til 
en  Gang  at  blive  dennes  Efter- 
følger. Maaske  af  denne  Grund 
tog  han  fat  paa  et  Konkurrence- 
arbejde  til  Akademiets  store 
Guldmedaille;  han  vandt  den, 
og  kunde  nu  gøre  Regning  paa 
den  store  Udenlandsrejse.  Den 
kom,  før  han  tænkte  det,  idet 
Kammerjunker  Bruun -Neer- 
gaard bød  ham  med  paa  en 
Rejse  til  Paris.  Eckersberg  be- 
tænkte sig  ikke  paa  at  sige  ja, 
og  efter  at  han  havde  opnaaet 
Akademiets  Tilsagn  om  det 
store  Stipendium,  forlod  han 
d.  3.  Juli  1810  sammen  med 
sin  „Rejsepatron"  København. 
Faa  Dage  forinden  havde  han 
ladet  sig  vie  til  en  Pige  af 
ringe  Herkomst,  der  havde  født 
ham  en  Søn,  den  senere  Kob- 
berstikker Erling  Eckersberg. 

Efter  at  have  turet  om  i 
Tyskland  ankom  Eckersberg  og 
hans  Velgører  til  Paris  den  9. 
Oktober.  Her  søgte  de  Logi  hver 
for  sig,  og  Eckersberg  fandt  i 
Rue  de  Beaume  et  billigt  Kvist- 
værelse, som  han  senere  delte 
med  Landskabsmaleren  J.  P.  Møller.  Han  malede 
nu  først  paa  egen  Haand  nogle  Billeder,  indtil  han 
ved  Bruun-Neergaards  Mellemkomst  fraSeptem- 
ber  1811  fik  Adgang  til  Jacques  Louis  Davids 
Atelier.  Under  denne  navnkundige  Malers  Vej- 
ledning arbejdede  han  i  næsten  to  Aar  —  de 
„Spartanske  Drenge"  stammer  fra  denne  Tid  — 
og  vandt  i  saa  høj  Grad  Davids  Anerkendelse, 
at  denne  endog  vilde  have  ham  til  at  konkurrere 
til  den  af  de  franske  Malere  efterstræbte  „Prix 
de  Rome."  Eckersbergs  Hu  stod  imidlertid  til 
Italien,  og  den  5.  Juni  1813  forlod  han  Paris. 
Den  3.  Juli  naaede  han  Rom.  Hans  kun  lidet 
lykkelige  Ægteskab  var  imidlertid  blevet  opløst. 

I  Rom  søgte  han  straks  til  Thorvaldsen  og 
fik  Logi  i  det  Kunstnerpensionat,  hvor  denne 
boede:  hos  Signora  Buti  i  det  forfaldne  Palazzo 
Tomati  i  Via  Sistina.  Mellem  de  to  Kunstnere 
udviklede  der  sig  et  varmt  og  stedsevarende 

Venskab.  Eckersberg  malede 
sit  berømte  Portræt  af  Thor- 
valdsen (1814)  —  malede  og- 
saa  hans  Elskerinde  Maria  v. 
Uhden  — ,  og  Thorvaldsen  mo- 
dellerede Eckersbergs  Buste.  I 
Rom  udfoldede  Eckersberg  en 
rastløs  Flid.  Fra  de  tre  Aar,  han 
tilbragte  der,  hidrører  —  for 
ikke  at  tale  om  de  mange  Teg- 
ninger —  ikke  færre  end  80 
Malerier,  deriblandt  det  om- 
fangsrige og  figurrige  Billede 
„Israeliternes  Overgang  over 
det  røde  Hav"  og  de  mange 
smaa  romerske  Prospekter. 
Akademiet  havde  imidlertid 
gentagne  Gange  fornyet  hans 
Stipendium;  men  den  Tid  kom, 
da  han  længtes  hjem,  og  den 
13.  Maj  1816  forlod  han  Rom. 
Den  2.  August  landede  han  paa 
Toldboden  i  København. 

Straks  efter  sin  Hjemkomst 
blev  Eckersberg  agreeret  ved 
Akademiet  og  fik  til  Æmne  for 
sit  Receptionsstykke  „Balders 
Død";  i  Oktober  1817  optoges 
han   derpaa  enstemmig  som 
Medlem.    Abildgaards  Plads 
som  Lærer  havde  man  ventet 
med  at  besætte,  til  Eckersberg  var  vendt  hjem; 
nu  valgtes  han  i  April   1818  til  Abildgaards 
Efterfølger  som   Professor  ved  Modelskolen. 
Nogen  Tid  efter  flyttede  han  ind  i  sin  Embeds- 
bolig paa  Charlottenborg.  Forinden  havde  han 
paany  indgaaet  Ægteskab,  idet  han  i  Begyndel- 
sen af  1817  var  bleven  viet  til  Maleren  Juels 
Datter  Julie  Juel. 

For  Eckersberg  begyndte  fra  Aaret  1818  en 
lykkelig  Periode  af  hans  Liv,  rig  paa  Arbejde, 
men  fattig  paa  større  Oplevelser.  Nu  da  Vandre- 
aarene  var  omme,  blev  hans  Billeder  Begiven- 
hederne. Fraregnet  en  Sørejse  i  1839  ombord 
paa  Korvetten  „Gaiathea",  ved  hvilken  Lejlighed 
han  besøgte  London,  forlod  han  fra  nu  af  ikke 
Danmark.  Han  nøjedes  med  et  Besøg  i  sin  Føde- 
egn, med  Ture  i  Sundet  og  Belterne,  eller  han 
drog  til  Helsingør  eller  Dragør  for  at  se  de  kære 
Skibe.  Han  laa  et  Par  Somre  paa  Landet  i  Char- 
lottenlund, men  blev  helst  i  Byen  og  var  tilfreds 

med  at  kunne  gaa  en  Runde  paa  Volden  eller  af- 
lægge Besøg  paa  Toldboden  og  Orlogsværftet. 
Hvorledes  hans  Tid  gik,  har  han  selv  fortalt  til 
Punkt  og  Prikke  i  de  Dagbøger,  han  med  usvigelig 
Nøjagtighed  førte  sit  Liv  igennem.  Han  optoges 
af  mange  Ting,  men  særlig  af  disse  tre:  af  sin 
Kunst,  af  sine  Elevers  Kunst  og  af  sit  Hjem. 

Efter  at  Eckersberg  var  kommen  hjem,  var  det 
blevet  Mode  at  lade  sig  male  af  ham.  Fra  1818 
og  til  sin  Død  udførte  han  da  heller  ikke  færre 
end  150  Portræter  (deriblandt  alene  16  Billeder 
af  Kong  Fr.  VI.)  I  en  længere  Aarrække  optoges 
hans  Tid  af  de  otte  meget  store  Malerier  med 
Æmner  fra  Danmarks  Historie,  som  han  malede 
til  Tronværelset  og  Parolsalen  paa  Christians- 
borg Slot,  deriblandt  „Elefantridderordenens 
Indstiftelse";  og  Gang  paa  Gang  maatte  han 
udføre  —  det  blev  ialt  tredive  —  Altertavler 
til  Landets  Kirker.  Men  foruden  disse  mange 
Bestillinger,  af  hvilke  ikke  faa  udførtes  mer  af 

Pligt  end  af  Lyst,  fik  han  Stunder 
til  at  male  sine  over  hundrede  Ma- 
rinebilleder og  de  henved  20  Land- 
skabsstudier, han  optog  paa  sine 
Udflugter  udenfor  Staden.  lait  om- 
fatter en  Fortegnelse  over  Eckers- 
bergs Arbejder  op  mod  650  Male- 
rier, foruden  hans  talrige  Tegninger 
og  ikke  faa  Raderinger. 

En  stor  Del  af  Eckersbergs  Tid 
optoges  af  hans  Lærergærning,  dels 
paa  Akademiet,  —  hvis  Direktør 
han  desuden  var  fra  1827-1829,  — 
dels  i  hans  private  Malerstue,  hvor 
han  arbejdede  i  Kredsen  af  sine 
kære  Elever,  af  hvilke  Malere  som 
Bendz,  Købke,  Constantin  Hansen, 
Roed,  Eddelien  og  Rørbye  hørte 
til  hans  tidligste  Hold,  og  Dals- 
gaard, Vermehren  og  Exner  til  hans 
sidste. 

I  sit  Hjem  var  Eckersberg  den 
lykkeligste  Ægtefælle  og  den  bedste 
Fader  for  sine  Børn.  Ogsaa  var 
han  en  gæstfri  Mand,  der  gærne  saa 
Venner  hos  sig  og  mindst  en  Gang 

om  Aaret  gjorde  et  Gilde  for  sine  Elever,  ved  hvil- 
ken Lejlighed  „der  blev  sunget  og  spillet  mere, 
end  der  blev  spist  og  drukket."  Han  skulde  dog 
ikke  spares  for  store  Sorger.  Flere  af  hans  Børn 
døde,  og  i  1827  mistede  han  sin  Hustru.  Han 
genfandt  dog  snart  sin  huslige  Lykke,  idet  han 
Aaret  efter  ægtede  hendes  Søster  Susanne  Juel. 


Men  ogsaa  hende  skulde  han  senere  —  i  1840 
—  miste. 

Fra  dette  Aar  omtrent  kan  man  regne  hans 
Livs  sidste  og  ulykkelige  Periode.  Thi  en  Ulykke 
ramte  ham.  Om  han  ikke  selv  havde  klaget  der- 
over i  sine  Dagbøger,  saa  vilde  blot  et  Blik  paa 
deres  Blade  fortælle,  hvorledes  hans  Syn  svæk- 

kedes  Aar  for  Aar,  for  tilsidst  ganske  at  blindes. 
Og  til  denne  Ulykke  kom  økonomiske  Sorger, 
som  han  vel  aldrig  helt  havde  været  fri  for,  men 
som  nu  maatte  føles  dobbelt  tunge. 


Da  var  det,  at  Koleraen  i 
Sommeren  1853  brød  ud  i  Kø- 
benhavn. Snart  naaede  den 
Charlottenborg  og  krævede 
sine  Ofre.  Mellem  disse  var 
Eckersberg.  Han  ramtes  af  Syg- 
dommen den  18.  Juli;  om  Mor- 
genen den  22.  døde  han.  Kun 
ledsaget  af  nogle  faa  af  hans 
Venner  i  „behørig  Afstand" 
førtes  hans  Lig  i  største  Skyn- 
ding ud  til  Assistens  Kirke- 
gaard. 

Hans  Død  vakte  under  den 
almindelige  Forskrækkelse  kun 
ringe  Opsigt;  Aviserne  nævne- 
de den  knapt.  Men  Eftertiden 
har  hædret  Eckersbergs  Minde. 
Kunstakademiet  mindedes  i 
1883  Hundredeaarsdagen  for 
hans  Fødsel  ved  at  præge  en 
Medaille.  I  1855  lod  Kunstfor- 
eningen Jerichau  udføre  det 
Relief  af  Eckersberg  og  to  af 
hans  Elever,  der  er  indsat  i  Garnisons  Kirkes 
Mur;  og  senere  har  den  samme  Forening  med 
Emil  Hannovers  Bog  sat  Eckersberg  et  nyt  og 
uforgængeligt  Mindesmærke. 

DER  var  tre  nogenlunde  samtidige  af  Eckers- 
berg, hvoraf  den  ene  yderst  sent,  den 
anden  aldrig  fik  Plads  i  Udviklingen,  medens 
den  tredie,  afsides  fra  Udviklingen,  kom  til 
at  indtage  en  iøjnefaldende  fremragende  Stil- 
ling. Den  første  af  de  tre  var  J.  P.  MØLLER, 
Landskabsmaleren,  Eckersbergs  Ven  og  Stu- 
diefælle fra  Paris,  der  først  i  sin  Alderdom, 
under  Indflydelse  af  de  yngre  Landskabsma- 
lere, kom  i  et  intimere  Forhold  til  vor  Natur 
og  aflagde  noget  af  sin  tidligere  tørre  Manér. 
Den  anden  var  J.  L.  LUND.  Han  havde  nogle 
Aar  før  Eckersberg  faaet  samme  Uddannelse 
som  denne,  hos  David;  men  han  havde  ikke 
haft  Eckersbergs  Held  til  at  opdage  og  fast- 
holde den  realistiske  Aand  i  Undervisningen. 
Senere  kom  han  i  Rom  i  venskabeligt  For- 
hold til  en  Mængde  af  Tidens  kendteste  Ide- 
alister —  Thorvaldsen  fremfor  alle  —  og  til- 
egnede sig  gennem  dem  saavel  som  gennem 
litterære  Studier  høje  og  noble  Forestillinger 
om  Kunstens  store  Maal.  Men  han  gik  ikke 
derfor  frem  i  Betydning  som  Kunstner.  Som 
saadan  var  og  blev  han  dilettantisk.  Hans  store 
blege  og  blodløse  Historiemaleri,  „Kristen- 
dommens Indførelse  i  Danmark",  hører  til  de 
største  Anstrængelser  og  de  mindste  Glæder 
i  vor  Kunst.  Bedre  er  gennemsnitligt  hans 
Portræter,  om  end  de  ofte  er  vege  i  Hold- 
ning og  Udtryk.  Bedst  lykkedes  ham  maaske 
et  Par  Ideal-Billeder  af  Attitude-Kunstner- 
inden Ida  Brun,  i  det  ene  bekransende  sin 
Moders  Buste,  i  det  andet  fremstillet  som  Erin- 
dringens Muse  paa  Baggrund  af  Roms  Ruiner. 
Men  ogsaa  i  disse  Billeder  er  Idealismen  kun 


en  tidsmæssig  Fa^on,  uden  Grundlag  i  et  Stu- 
dium af  Virkeligheden.  Deraf  havde  Lund 
langt  fra  nok  til  sin  egen  Kunst,  end  sige,  at 
han  kunde  meddele  det  til  andre.  Han  blev 
Professor  ved  Kunstakademiet  samtidig  med 
Eckersberg.  Han  paavirkede  —  næppe  hel- 
digt —  BLUNCK,  hvis  Kunst  senere  tog  en 
Retning,  der  endnu  mere  end  hans  Lærers 
var  jævnstrøgs  med  den  tyske  og  mindre  nær 
den  danske;  men  han  øvede  ellers  paa  langt 
nær  ikke  en  Tiltrækning  som  Eckersbergs  paa 
de  vordende  unge  Malere. 

Mere  fristende  som  Eksempel  for  disse  var 
den  tredie  af  de  Kunstnere,  som  indtog  en 
afvigende  Stilling  til  den  af  Eckersberg  skabte 
Fællesretning  for  den  danske  Kunst,  C.  A. 
JENSEN,  Portrætmaleren  med  det  eminente 
Talent  og  den  stundom  altfor  ringe  Følelse 
af  det  Ansvar,  der  er  forbundet  med  at  have 
Talent.  Hans  Begavelse  bestod  i  en  egen  lyn- 
snar aandfuld  Opfattelse  og  i  et  dertil  lykke- 
ligt svarende,  gnistrende  aandrigt  Haandelag. 
Begge  Egenskaber  gjorde  ham  ualmindelig 
egnet  til  Portrætmaler,  men  ogsaa  til  at  blive 
mere  søgt  som  saadan,  end  heldigt  var  for 
hans  Grundighed.  Den  var  aldrig  meget  stor, 
den  tog  af  med  Aarene,  og  hans  Billeder  blev 
kun  flygtige  Skitser.  Men  ikke  mindst  i  dem 
er  hans  Opfattelse  saa  træfsikker  og  hans  Pen- 
sel saa  brillerende,  at  han  stundom  kan  minde 
om  ingen  ringere  end  Frans  Hals. 

Af  et  saa  lysende  Fænomen  paa  vor  Kunsts 
Himmel  findes  der  selvfølgelig  Reflekser  hist 
og  her  i  de  Yngres  Kunst,  —  hyppigst  hos 
Købke,  en  enkelt  Gang  hos  Marstrand  og 


Roed.  Alt  i  alt  er  dog  disse  Reflekser  rent 
forsvindende  i  Sammenligning  med  det  varige 
og  konstante  Lys,  der  fra  Eckersbergs  Kunst 
spredte  sig  til  den  store  Kreds  af  hans 
Elevers. 

Det  var  i  Tyvernes  Slutning  og  i  Trediver- 
nes Begyndelse,  at  hans  Skole  stod  i  sit  ful- 
deste Flor.  Hans  bedste  Elever  den  Gang  var 
Rørbye,  Roed,  Bendz,  Købke,  Petzholdt,  Adam 
Muller,  Kiichler,  Const.  Hansen,  Eddelien  og 
Marstrand.  De  udviklede  sidenhen  hver  sin 
Personlighed,  og  nogle  af  dem  fjærnede  sig 
endog  senere  saa  stærkt  fra  Skolen,  at  denne 
kun  kan  anes  som  en  fjærn  Baggrund  for 
deres  Skikkelser.  Men  tænker  man  sig  dem 
unge,  som  de  alle  var  det  paa  det  nævnte  Tids- 
punkt, da  er  Forholdet  omvendt.  Man  øjner 
da  Skolen  forrest  og  Skikkelserne  først  siden, 
efterhaanden  som  de  træder  frem  af  det  Kom- 
mendes dunkle  Perspektiv. 

For  alle  disse  Mennesker  havde  den  Dag, 
da  de  betraadte  Eckersbergs  Værksted,  været 
af  grundlæggende  fremtidig  Betydning,  De  fik 
af  Eckersberg  Anvisninger,  de  helt  og  holdent 
kunde  fatte;  der  var  ingen  Fornemhed  og  in- 
gen uforstaaelig  Lærdom  ved  ham,  naar  han 
ikke  netop  plagede  dem  med  Perspektivlæren. 
Han  lærte  dem,  at  Malerkunstens  første  Bud 
byder  ubrødelig  Sandhed  i  Fremstillingen  af 
det  Sete.  Han  lærte  dem  endvidere,  at  det 
ikke  kommer  an  paa  Fremstillingens  „hvad", 
men  udelukkende  paa  dens  „hvorledes",  og 
han  krævede  i  den  Sammenhæng  den  kær- 
ligste Fordybelse  i  de  mindste  Enkeltheder  af 
Naturen.  Han  lærte  dem  endelig,  at  kun  det, 
der  ligger  nært  ved  Haanden,  ligger  nært  nok 
ved  Hjærtet  til  at  elskes  —  og  males.  Han 
lærte  dem  med  andreOrd  at  følge  sit  Eksempel 
og  fortsætte  sin  Gærning,  uden  at  han  iøvrigt 
i  mindste  Maade  øvede  nogen  Vold  mod  deres 
Personligheders  friere  Udvikling. 

Naturligvis  havde  de  allerede  i  deres  Ung- 
dom Anlæg  til  de  Individualitetsforskelle,  som 
siden  kom  frem  i  deres  Kunst.  Der  behøves 
heller  ikke  noget  særligt  opmærksomt  Øje  for 
allerede  i  deres  tidlige  Billeder  at  spore  de 
individuelle  Forskelle.  Dog  kommer  de  langt 
fra  til  saa  eftertrykkelige  Udtryk,  som  man 
kunde  vente  det.  Ganske  vist  har  næsten  hvert 
af  deres  Billeder  foruden  Fællespræget  af  Tid 
og  Skole  Præget  af  den  enkelte,  der  har  malet 


det;  men  det  sidste  Præg  er  afgjort  svagere 
end  det  første.  Det  lader  sig  næppe  forklare 
anderledes  end,  at  Individualitetens  Selvføl- 
else endnu  ikke  var  vakt  hos  disse  unge  Kunst- 
nere. Uden  at  de  vidste  det  eller  forstod  det, 
end  sige  vilde  det,  gjorde  deres  Personlighed 
sig  gældende  i  deres  Billeder.  Men  just  denne 
dens  Fremtræden  med  den  naive  Ubevidst- 
heds sarte  og  bly  Ynde  er  maaske  den  skøn- 
neste af  Fællesdyderne  for  de  Billeder,  som  i 
Tredivernes  Begyndelse  maledes  af  Eckers- 
bergs Elever. 

Mellem  deres  Billeder  fra  den  Tid  er  Por- 
træterne  vel  nok  de  fleste,  muligvis  ogsaa  de 
bedste.  Formstudiet  i  dem  er  indtrængende, 
Tegningen  fin,  Koloriten  frisk.  Penselføringen 
elegant.  Karakter- Opfattelsen  sober,  ligetil, 
troskyldig,  enkel,  god  og  ren.  Saa  er  der  Genre- 
billederne, Billeder  fra  københavnske  Gader 
og  københavnske  Hjem  (sjældnere  derimod 
Folkelivsbilleder,  som  var  en  senere  Gene- 
ration forbeholdte),  fulde  af  Hygge  og  Lunhed 
og  sjældent  med  mere  fortællende  Indhold 
end,  at  det  maleriske  dog  altid  var  Hoved- 
sagen, og  altid  fortalte  paa  en  egen  stilfærdig 
Maade,  uden  Spor  af  Anstrængelse  i  Lunet. 
Hvor  lykkeligt  let  faldt  det  ikke  hine  unge 
Malere  at  være  ægte  og  naturlige!  Alle  de 
Kræfter  og  Magter,  der  er  medvirkende,  naar 
et  Kunstværk  opstaar,  var  den  Gang  her- 
hjemme i  ung,  ubrugt  Uskyldighedstilstand. 
Endog  det  meste  af  vor  Natur  var  jo  endnu 
uberørt,  og  Naturen  viste  sig  vel  som  Følge 
deraf  for  dem  i  en  mere  jomfruskær  Skikkelse 
end  nuomstunder,  hvor  dens  Skønhed  saa  ofte 
er  afsløret  —  og  saa  ofte  profaneret  —  i  Bil- 
leder. Dér  henlaa  endnu  helt  unyttede  som 
Genstande  for  malerisk  Iagttagelse  vore  gamle 
Slotte  og  Kirker,  og  deraf  gjorde  nu  disse 
unge  Kunstnere  de  første  Billeder,  der  den 
Dag  i  Dag  er  vore  friskeste.  Allerføleligst  er 
dog  muligvis  Friskheden  i  deres  Landskaber, 
de  første  Spirer  fra  den  Udsæd  af  Naturkær- 
lighed, som  Eckersberg  saaede  i  sine  Elevers 
Hjærter.  De  virker,  disse  Smaalandskaber,paa 
Ens  Sind,  som  Morgen  og  Dug  paa  Ens  Sans- 
er. Aanden  i  dem  er  saa  ætherren,  som  den 
kun  kan  tænkes  i  en  saadan  Tidernes  Morg- 
en som  den,  hvorfra  de  er  komne. 

Paa  alle  Omraader  gjorde  disse  unge  Øjne, 
der  blot  var  opdragne  til  at  kunne  se,  som 

vaagne  Øjne  bør  kunne  det,  men  sjældent  kan 
det,  —  paa  alle  Omraader  gjorde  nu  disse 
unge  Øjne  Opdagelser  af  nye  maleriske 
Skønheder,  ofte  mere  kræsne  i  deres  Valg  i 
saa  Henseende,  end  den  fra  ung  af  mindre 
forvænte  Eckersberg  havde  været  det.  Farve- 
Iagttagere  mellem  dem  var  navnlig  BENDZ 
og  KØBKE.  Bendz,  der  ulykkeligvis  døde 
ganske  ung,  har  ikke  efterladt  sig  nogen  stor 
Produktion,  men  til  Gengæld  en  af  den  fineste 
maleriske  Kvalitet.  Han  adskilte  sig  fra  Eckers- 
berg mest  deri,  at  han  i  højere  Grad  havde 
Sans  for  Atmosfærens  Indflydelse  paa  Farven 
end  for  selve  denne  (som  Lokalfarve),  og  be- 
tegnende nok  er  det  ham,  vi  skylder  de  første 
Forsøg  i  vor  Kunst  paa  Fremstillinger  af  Sce- 
ner ved  kunstigt  Lys.  „Tobaksselskabet"  viser 
ham  som  en  modig,  hans  Mesterværk,  „Det 
Finckske  Kaffehus",  som  en  heldig  Eksperi- 
mentator med  Gengivelsen  af  kunstige  Lys- 
virkninger, og  næsten  alt,  hvad  han  iøvrigt  har 
malet,  er  Vidnesbyrd  om,  at  det  maleriske 
Finsyn  var  det  egentlig  centrale  i  hans  Kunst- 
nervæsen. Dermed  skal  det  ikke  være  sagt, 
at  ikke  ogsaa  hans  Karaktersans  er  værd  at 
agte  højt  i  hans  Portræter.  Heller  ikke,  at 
hans  Følelse  for  Livet  skulde  være  lunken  i 
hans  Livsbilleder.  Der  er  lun  Hygge  og  Stem- 
ning, hvorsomhelst  man  færdes  med  ham,  hvad 
enten  det  er  paa  et  Gadehjørne  i  København 
eller  i  et  gammelt  Kloster  i  det  Fremmede, 
eller  i  den  Stue,  hvor  han  malede  det  dejlige 
RafFensbergske  Familjebilled.  Men  kunde  sligt 
ransages,  vilde  man  dog  snarere  i  hans  Øje 
end  i  hans  Hjærte  finde  det  Punkt,  paa  hvil- 
ket han  intimest  berørtes  af  Omverdenen. 
Købke  er  en  Kende  rigere,  livsvarmere,  fordi 
han  mindst  lige  saa  meget  med  sit  Hjærte 
som  med  sit  Øje  følte  for  Tingene  omkring 
sig.  Han  havde  den,  ogsaa  for  en  Kunstner, 
uvurderlige  Egenskab  at  have  et  Hjærte  af 
Guld,  og  i  en  af  de  borgerlige  Hjærters  uvur- 
derligste  Fornemmelser,  i  Kærligheden  til 
Hjemmet  og  hvad  der  hører  Hjemmet  til, 
har  hans  Kunst  sin  dybeste  Rod.  Familjen  i 
hans  Hjem  og  de  Slægtninge  og  Venner,  der 
træder  over  dets  Tærskel,  er  den  ene  Halvdel 
af  hans  Verden;  den  anden  Halvdel  er  hans 
Hjems  idylliske  Omgivelser.  Han  har  intet 
højere  Ønske  end  at  samle  sig  Billeder  af  disse 
Mennesker  og  disse  Steder,  der  udgør  hans 


uselviske  Tilværelse.  Dér  ser  vi  hans  nydelige 
unge  Søster  gaa  og  sysle  stilfærdigt  i  Huset. 
Dér  sidder  hans  Fader,  den  velagtede  gamle 
Bager  i  Kastellet,  med  den  brede  selvsikre 
Holdning.  Her  ser  vi  hans  Moder,  hans  Fa- 
ders „kjære  Grethe",  med  Strikkenøglet,  In- 
signiet  paa  hendes  huslige  Herskermagt.  Dem 
og  ogsaa  fjærnere  Familjemedlemmer  maler 
han  med  sin  Familjefølelses  dybe  Sympathi. 
Men  han  føler  noget  nær  paa  samme  Maade 
for  Venner  og  Kammerater,  og  selv  Frem- 
mede, som  han  en  Gang  imellem  maa  male 
paa  Bestilling,  ser  i  hans  Billeder  ud,  som 
havde  de  været  hans  nære  og  kære  Slægtninge. 
Saa  intimt  forstaaende  var  han  foruden  at  være 
intimt  følende.  Deri  adskiller  Købke  sig  som 
Portrætmaler  fra  Eckersberg,  at  medens  denne, 
altid  vaagen,  men  aldrig  momentant  mere  be- 
gavet end  til  daglig.  Træk  for  Træk  granskede 
Karakteren,  havde  Købke  intelligentere  Øje- 
blikke, i  hvilke  Karakteren  i  dens  Helhed 
glimtede  frem  for  hans  Bevidsthed.  Deri  lig- 
ner han  lidt  C.  A.Jensen,  og  det  faldt  ham 
da  ogsaa  naturligt  at  lade  sig  sin  Pensels  Fore- 
drag lære  af  denne,  hvormed  der  da  lige  saa 
naturligt,  men  stundom  mindre  heldigt  for 
Købkes  Kolorit,  en  Tid  lang  fulgte  noget  af 
Jensens  altfor  knitrende  Glanslys. 

Det  aandfulde  Haandelag  i  en  aandfuld  Op- 
fattelses umiddelbare  Tjeneste,  som  Købke 
lærte  af  Jensen,  men  hvori  han  udviklede  sig 
til  fuld  Selvstændighed,  har  han  først  af  alle 
Danske  vidst  at  anvende  i  Landskabskunsten. 
Det  var  det,  som  gjorde  ham  det  muligt  at 
overføre  sine  umiddelbare  Naturindtryk  med 
hele  deres  friske  Umiddelbarhed  til  de  Stu- 
dielærreder, der  rummer  det  første  —  den 
Dag  i  Dag  vel  ogsaa  det  fineste  —  Frilufts- 
maleri  i  vor  Kunst.  I  endnu  højere  Grad  end 
som  Portrætmaler  koncentrerede  han  sig  som 
Landskabsmaler.  Saa  snævert  drog  han  Græns- 
erne for  sin  Virksomhed  som  saadan,  at  de 
overhovedet  umuligt  kunde  drages  snævrere, 
hvis  noget  virkelig  landskabeligt  skulde  falde 
indenfordem.Han  maledeKastelsvolden  land- 
værts og  søværts  fra  eller  Udsigten  fra  Volden 
over  Langelinje.  Eller  han  malede  Billeder 
fra  Kastellets  Broer  og  Porte  eller  fra  sin  Fad- 
ers Gaard  derinde.  Saa  flytter  Faderen  ud 
paa  Blegdamsvejen  i  en  Ejendom,  hvis  Have 
gaar  ned  til  Sortedamssøen,  og  nu  er  det  Ud- 


sigten  over  Søen,  han  maler,  eller  Partier  fra 
Dosseringen  og  Kærlighedsstien,  naar  han  da 
ikke  gaar  med  sin  Malerkasse  gennem  Clas- 
sens  Have  ud  til  Stranden  ved  Kalkbrænde- 
riet. Længere  bort  fjærner  han  sig  nødig. Tager 
han  en  Gang  imellem  til  Frederiksborg,  er 
det  for  at  male  Slottet,  ikke  Egnen  dér.  Paa 
det  smalle  Skel,  hvor  Landet  mødes  med  Hov- 
edstaden og  indfatter  de  yderste,  spredte  Ud- 
løbere af  dens  røde  Tage  i  sin  grønne  Ring  af 
Haver  og  Marker,  dér  er  det,  han  søger  sine 
Motiver.  Ingen  romantisk  Udve  lokker  ham 
fra  disse  Enemærker,  hvor  han  er  stedkendt 
og  helt  ud  hjemme.  En  Busk  i  hans  Faders 
Have  drager  ham  mere  til  sig,  end  Dyrehav- 
ens kongelige  Trær,  og  hellere  end  Øresund- 
ets salte  Vover  maler  han  Sortedamssøens 
ferske  Vand.  Men  er  han  saaledes  endnu  borg- 
erligere i  sit  Valg  af  Æmner,  end  Eckersberg 
var  det  i  sit,  saa  er  han  til  Gengæld  mere  ren 
Artist  i  sin  Behandling.  Om  Eckersberg  er 
det  rigtigt  blevet  sagt,  at  han  følte  sin  store 
Missions  Ansvar  saa  tungt,  at  han  ikke  ret 
kunde  nyde  det,  han  malede.  Man  har  det  Ord 
af  ham,  at  „fra  Skyggelærens  og  Linjeperspek- 
tivens  Theorie  leder  man  sig  frem  til  Farver 
og  Lufttoner".  Købke  var  anderledes  ulærd, 
mere  af  en  født  Maler.  Hans  Syn  var  umiddel- 
bart malerisk,  ligesom  Bendz's  særlig  mod- 
tageligt for  Indtryk  af  den  Finhed  og  Skønhed, 
Farven  antager  under  Lysets  og  Luftens  Ind- 
virkning. Han  er  i  Landskabskunsten  Opdag- 
eren herhjemme  af  det,  man  nuomstunder 
kalder  „Valørerne",  Forholdene  mellemFarve- 
tonernes  Styrke,  vor  første  Mester  i  saa  Hen- 
seende og  muligvis  ogsaa  den  største. 

Medens  det  var  Bendz  og  Købke  forbe- 
holdt at  kultivere  Koloriten  i  Eckersbergs 
Skole,  faldt  det  to  andre  udmærkede,  men 
tørrere  Begavelser,  RØRBYE  og  ROED,  na- 
turligere at  opdyrke  Tegningen  og  Formgiv- 
ningen, der  i  hvert  Fald  under  Roeds  Hænd- 
er fik  en  høj  Grad  af  Finhed.  Begge  forsøgte 
de  sig  som  unge  paa  Skolens  Vis  paa  næsten 
alle  Omraader  af  Malerkunsten;  men  deres 
absolute  Mangel  paa  digterisk  Ævne  tvang  dem 
tidligt  ind  paa  Omraader,  hvor  de  ikke  kom 
til  kort  med  deres  Snæverhed,  den  fremrag- 
ende Dygtighed  og  den  fuldendte  Redelighed, 
der  til  at  begynde  med  var  de  fremmeste  Fæl- 
lestræk hos  begge,  og  som  Roed  bevarede  til 


det  sidste,  medens  Rørbye  siden  under  et 
fleraarigt  omflakkende  Ophold  i  Syden  og 
Orienten  og  en  dermed  følgende  Udvidelse 
af  sin  Æmnekreds  satte  noget  til  af  sin  Grun- 
dighed. Sit  Mesterværk  af  Formstudium,  det 
glimrende  karakterfulde  Portræt  af  den  gamle 
Maler  Lorentzen,  malede  han  i  1827,  ikkun 
24  Aar  gammel,  og  ogsaa  i  andre  Billeder, 
han  malede  omtrent  ved  samme  Tid,  viste  han 
Tegn  til  at  skulle  blive  Eckersbergs  Overmand 
som  Tegner  og  mindst  hans  Ligemand  som 
Maler,  i  hvilken  sidste  Egenskab  han  vel  var 
fattigere  end  sin  Lærer  paa  rene  Farver,  men 
til  Gengæld  rigere  paa  fine  Toner.  Formo- 
dentlig underPaavirkning  af  det  brogede  orien- 
talske Folkeliv,  han  gærne  malede,  maaske  og- 
saa under  Paavirkning  af  en  udstrakt  uden- 
landsk Kundekreds,  hvis  Fordringer  han 
imødekom,  tog  imidlertid  hans  Farvesyn  af  i 
Finhed,  og  af  hans  Produktion  fra  hans  senere 
Aar  er  det  egentlig  kun  enkelte  Arkitektur- 
Studier  fra  Grækenland  eller  Sicilien,  der 
minder  om  de  store  Løfter,  han  havde  givet. 

Bedre  holdt  Roed  sig  selv  vedlige  i  sit  me- 
get længere  Liv.  Ganske  vist  malede  ogsaa 
han  sine  bedste  Billeder  som  ung  og  viste  sig 
for  saa  vidt  blottet  for  Udviklingsmuligheder, 
som  der  ikke  i  den  senere  store  Række  af 
hans  Arbejder  findes  et  saa  følelsesfuldt  for- 
staaende  Portræt  som  det  af  hans  gamle  Mo- 
der og  heller  intet  saa  indtagende  ved  Naivi- 
tetens Ynde,  ved  Synets  Tilforladelighed  og 
Gengivelsens  Troskab  som  de  smaa  Portræ- 
ter samt  Genre-  og  Gadescenerne  fra  Tiden 
før  hans  Rejse  eller  Arkitekturstudierne  fra 
hans  Ophold  i  Italien.  Ganske  vist  endte  hans 
altid  knappe  Palet,  der  til  at  begynde  med 
kunde  synes  at  love  malerisk  Fornemhed,  i 
den  pure  maleriske  Fattigdom.  Men  det  Pund, 
der  ualmindelig  rigeligt  var  ham  tilmaalt  som 
Tegner,  forvaltede  han  til  det  sidste  med  en 
Hæderlighed,  der  gjorde  ham  til  Periodens 
paalideligste  Portrætkunstner,  medens  hans 
mange  og  store  bibelske  Billeder  mere  er  Vid- 
nesbyrd om  hans  Smag  og  fine  Intelligens  end 
om  Ævner,  der  havde  Omfang  efter  Æmnerne. 

Hans  Smag  og  hans  Intelligens  var  hans 
Udbytte  af  Italien.  Han  maa  siges  at  være  den 
af  Eckersbergs  Elever,  paa  hvis  Retning  som 
Kunstner  ellers  Opholdet  i  Italien  blev  mindst 
ombestemmende;  thi  det  betyder  i  denne 

Sammenhæng  lidet,  at  det  heller  ikke  blev 
ombestemmende  for  en  Kunstner  med  saa 
ringe  Udviklingsmuligheder  som  N.P.  HOL- 
BECH.  Af  Eckersbergs  andre  Elever  var  det 
mest  de,  der  ikke  naaede  at  se  Italien,  som 
efter  Ævne  fortsatte  SkolensTraditioner,  næm- 
lig  AUMONT,  der  søgte  sin  videre  Uddannel- 
se i  Paris, samt  BÆRENTZEN  og  HUNÆUS, 
der  begge  har  malet  elskværdige  bedstebor- 
gerlige Portræter,  den  sidste  ogsaa  en  Del 
Genrebilleder,  hvorimellem  det  pudsige  „Sto- 
re Bededags  Aften  paa  Volden".  Mere  eller 
mindre  førte  for  alle  de  andre,  der  i  Tredi- 
vernes Slutning  var  samlede  i  Italien,  Synet 
af  Kunsten,  Folket  eller  Landet  her  til  et  Brud 
med  den  Skole,  hvoraf  de  var  komne.  For 
en  enkelts  Vedkommende  (Købke)  fandt  dette 
Brud  allerede  Sted  forinden  Rejsen  til  Italien, 
foranlediget  af  Billedhuggeren  H.  E.  Freund, 
hvis  Stilfølelse  og  større  Syn  paa  Kunsten 
dannede  en  lokkende  Modsætning  til  Eckers- 
bergs noget  nærsynede  Naturalisme. 

Disponeret  allerede  af  Naturen  til  at  bryde 
med  Traditionerne  hjemme  var  CONSTAN- 
TIN  HANSEN.  Han  havde  til  at  begynde 
med  haft  ondt  ved  at  træde  i  de  andres  nære 
Forhold  til  Mesteren.  Han  delte  vel  Skolens 
Sans  for  Sandhed;  han  havde  tidligt  malet 
Portræter,  Genrebilleder,  Landskaber  og  Ar- 
kitekturbilleder, der  i  Troskab  og  Jævnhed 
ikke  stod  tilbage  for  Kammeraternes.  Men 
han  havde  ved  Siden  af  vist  en  medfødt  Sans 
for  Skønhed  og  tidligt  følt  sig  dragen  mod 
Antiken.  Advaret  af  Eckersberg  mod  sin  Til- 
bøjelighed i  denne  Retning  og  i  Følelsen  af 
Naturstudiets  Nødvendighed  overgav  han  sig 
dog  sluttelig  til  Eckersberg  og  fortsatte  efter 
sin  Ankomst  til  Italien,  hvor  han  havde  slup- 
pet i  København,  idet  han  malede  det  bund- 
solidt naturalistiske  Portrætbilled  af  „Danske 
Kunstnere  i  Rom".  Han  fulgte  ogsaa  forsaa- 
vidt  et  Eksempel  af  Eckersberg,  naar  han  un- 
der sit  Ophold  i  Italien  til  Stadighed  befatte- 
de sig  med  Studier  af  Arkitektur  og  Land- 
skab. Men  han  adskilte  sig  fra  sin  Lærer  i 
sin  Behandling  af  sligt  ved  en  Intelligens,  en 
Aandrighed,  et  Finsyn  paa  Farven,  hvorover 
Eckersberg  ikke  raadede.  Snart  trængtes  dog 
hans  maleriske  Interesse  i  Baggrunden  af  hans 
tiltagende  plastiske  Sans  og  hans  vaagnende 
Stilfølelse,  Den  vaktes,  da  han  kom  til  Neapel, 


dels  af  den  antike  Kunst,  dels  —  og  mere  — 
af  den  skønne  Menneskerace  paa  Stedet.  Igen- 
nem Studiet  af  denne  levende  Menneskerace, 
hvis  klassiske  Afstamning  endnu  var  kende- 
lig, kom  Stilen  frisk  og  levende  og  ikke  som 
en  tom  Formalisme  ind  i  hans  Kunst.  Paa  et 
Overgangsstadium  mellem  sin  tidligere  rea- 
listisk-koloristiske  og  sin  senere  idealistisk- 
stilistiske Opfattelse  malede  han  „Oplæseren 
paa  Neapels  Molo"  og  forberedte  sig  iøvrigt  i 
Italien  ved  indgaaende  Studier  af  klassisk 
Kunst  og  Litteratur  til  sit  .Hovedværk,  De- 
korationen al  fresco  af  Universitetets  Vesti- 
bule, som  han  efter  sin  Hjemkomst  foretog 
i  Fællesskab  med  HILKER,  og  hvori  hans 
Kunst  hævede  sig  højt  over  det  sædvanlige 
Niveau  for  det  danske  Maleri.  Med  klar  og 
dyb  Indsigt  i  den  antike  Malerkunsts  Væsen 
ikke  mindre  end  i  den  græske  Mythologis 
Filosofi  frembragte  han  her  en  Cyclus  Billed- 
er, der  i  Stilens  Renhed  og  Strænghed  næp- 
pe har  deres  Lige  mellem  tilsvarende  Værker 
fra  den  nyeste  Tid.  Men  Tiden  var  ikke  eg- 
net til  et  Liv  iblandt  Grækenlands  Guder; 
han  blev  greben  af  dens  Tanker,  og  under 
Paavirkning  af  Skandinavismen,  Høyenianis- 
men,  men  navnlig  Grundtvigianismen  antog 
hans  Kunst  et  eget  Præg  af  Simpelhed  og 
Enkelhed,  men  ogsaa  af  mange  Slags  Fattig- 
dom, derimellem  Fattigdom  paa  Farve  og  Fat- 
tigdom paa  Fantasi.  Men  selv  om  det  med  et 
grundtvigsk  Ord  var  noget  af  et  vanhelligt 
Lys,  som  Constantin  Hansen  med  „Ægirs- 
gildet"  bragte  ind  i  den  nordiske  Gudever- 
dens majestætiske  Nat,  viste  han  os  dog  i 
dette  nøgterne  Lys  en  Thor,  der  sikkert  alle 
Dage  vil  blive  staaende  som  det  afgørende 
og  rammende  Billed  paa  den  nordiske  Hed- 
enolds Mandskraft,  og  en  Sif,  der  den  Dag 
i  Dag  er  uovergaaet  som  Billed  paa  en  høj- 
nordisk Kvindes  Kvindelighed.  Hans  senere 
Portrætbilleder  skiftede  Fysiognomi  med 
hans  øvrige  Kunst.  Baade  til  deres  Fordel  og 
ikke  til  deres  Fordel.  De  mistede  næsten  al 
malerisk  Charme,  blev  jævnlig  brune,  træede 
eller  lædrede  i  Farven.  Men  hvad  de  saaled- 
es  tabte  i  malerisk  Henseende,  vandt  de 
plastisk  og  monumentalt.  Det  store  Billed  af 
den  grundlovgivende  Forsamling,  som  Con- 
stantin Hansen,  der  tidlig  ældedes,  malede 
med  Resterne  af  sin  Ungdoms  Kraft,  maa, 

trods  dets  mange  aabenbare  Mangler,  der- 
imellem Manglen  paa  dramatisk  Sammenspil 
mellem  Figurerne,  siges  at  være  skabt  af  en 
Maler,  der  bedre  end  de  fleste  Billedhuggere 
havde  Begreb  om,  hvad  det  vil  sige  at  rejse 
et  Monument.  Fra  hans  senere  Aar  er  det 
mest  Billederne  fra  hans  Hjem,  af  hans  Hu- 
stru og  Børn,  der  fortjener  Opmærksomhed. 
Det  er  mere  naturalistisk  og  intimere  Kunst, 
end  hans  øvrige;  men  selv  i  disse  Billeder 
af  Hverdagslivet  har  Kompositionerne  ved 
en  let  Forskydning  af  Linjernes  Sandhed 
faaet  noget  af  den  Linjernes  Skønhed  og  Stil, 
som  var  Constantin  Hansens  Udbytte  af  Ita- 
lien. 

Det  var  Skønhed  af  anden,  delvis  af  meget 
ringere  Art,  Italien  lærte  de  andre  at  paa- 
agte. For  PETZHOLDT,  et  udpræget  land- 
skabeligt Talent,  betød  Rejsen  til  Syden  næppe 
mere  end  en  ny  og  lysere  Palet;  iøvrigt  døde 
han  tidligt,  formodentlig  uden  at  have  til- 
endebragt sin  Udvikling.  For  KUCHLER, 
der  hjemmefra  kun  medførte  et  let  For- 
tæller-Talent og  en  overfladisk  Indøvelse  i 
Kunstens  Haandværk,  betød  Rejsen  en  For- 
syning med  skælmske  Motiver  af  det  muntre 
italienske  Folkeliv,  som  han  behandlede  i 
sødlig  Maner,  indtil  han  under  Paavirkning 
af  de  tyske  Nazarener  blev  blodløs-bleg  i 
tyndt  malede  religiøse  Idealbilleder.  Han  gik 
over  til  Katholicismen,  blev  Munk  i  et  Klo- 
ster og  var  dermed  tabt  for  vor  Kunst.  Be- 
klageligere var  Tabet  af  ADAM  MULLER, 
der  endte  knap  33  Aar  gammel  efter  at  have 
faaet  baade  sit  svage  Helbred  og  sin  Kunsts 
aldrig  store  Sundhed  dødsmærket  i  Italien. 
Han  var  den  eneste  ætherisk  anlagte  af 
Eckersbergs  Elever,  Sværmeren  og  Digteren 
iblandt  dem,  —  for  saa  vidt  maaske  prædis- 
poneret til  malerisk  Anæmi  og  Kraftløshed, 
som  Sjælfuldheden  i  hans  tidligste  Produk- 
tion, endog  i  hans  Portræter,  ja  selv  i  det 
lille  indtagende  Interiør  fra  hans  Forældres 
Stue,  kan  være  lidt  sygelig  mat  og  sløret. 
Men  det  er  dog  levende,  personlig  Kunst  i 
Sammenligning  med  den  selvopgivende  uper- 
sonlige, han  —  allerede  brystsyg  frem- 
bragte i  Italien,  en  klangløs  Efterklang  af  Pe- 
rugino  og  den  unge  Rafael.  EDDELIEN 
delte  den  Skæbne  med  Adam  Muller  at  sætte 
Helbredet  til  i  Italien,  men  styrkede  sig  dog 


vistnok  som  Kunstner  dér  ved  det  Studium 
af  Renaissancen,  der  senere  kom  ham  til 
Gode  i  hans  Hovedværk,  Loftsbillederne  i 
Christian  IV's  Kapel  i  Roskilde. 

Selv  om  det  saaledes  var  paa  forskellig 
Maade,  at  Opholdet  i  Italien  virkede  paa  de 
forskellige  af  Eckersbergs  Elever,  øvede  det 
dog  i  det  store  og  hele  en  samlet  Indflydelse 
paa  Retningen  af  den  senere  danske  Kunst. 
Fra  den  samtidige  tyske  Kunst  paa  italiensk 
Grund  skrev  sig  denne  Indflydelse.  Ikke  blot 
saalænge  Thorvaldsen  var  bosat  i  Rom,  men 
endnu  i  adskillige  Aar  efter  hans  Hjemrejse 
nød  de  danske  Kunstnere  dernede  godt  af 
den  Anseelse,  hans  store  Navn  havde  skabt 
os  hos  vore  sydlige  Naboer.  De  sluttede  sig 
naivt  til  det  tyske  Kunstnersamfund  i  Rom, 
lokkede  af  dets  berømte  Kunstnerliv.  De 
lærte  sig  Tyskernes  Sprog,  de  lærte  sig  de- 
res Viser,  de  lærte  sig  den  burschikose  Form 
for  deres  Selskabelighed,  der  havde  sit  Cen- 
trum i  den  navnkundige  Café  Greco.  En 
Kunstner,  vi  gerne  vilde  regne  for  dansk,  og 
som  ogsaa  mente  og  ønskede  selv  at  være 
det,  blev  toneangivende  i  dette  Forhold.  Det 
var  ERNST  MEYER.  Han  var  ikke  direkte 
Elev  af  Eckersberg;  han  var  allerede  fra  Ty- 
vernes sidste  Halvdel  bosat  i  Rom.  Han  var 
født  i  Altona  og  talte  kun  daarligt  vort  Sprog, 
og  det  Sprog,  han  talte  med  sin  Pensel,  var 
heller  ikke  rigtig  dansk.  Hans  Lune  og  hans 
Aand  —  beundringsværdig,  fin  og  sprudlen- 
de forresten,  men  anlagt  bedst  for  Bagateller 
—  var  mere  tysk  end  dansk,  hans  kunstne- 
riske Form  var  mere  lært  i  Miinchen  end 
i  København.  Han  havde  næsten  intet  af 
den  Eckersbergske  Skoles  Ejendommelig- 
heder i  sin  Kunst;  alene  dette,  at  han  saa 
godt  som  for  Livstid  løsrev  sig  fra  sit  Fæd- 
reland, er  i  Uoverensstemmelse  med  en 
Skole,  hvis  Grundlag  dybest  nede  var  den 
stærke  Følelse  for  Hjemmet.  Men  de  Frem- 
stillinger af  italiensk  Folkeliv,  han  allerede  fra 
de  første  Aar  af  Trediverne  hjemsendte  til 
vore  Udstillinger,  vakte  ikke  desto  mindre 
stor  Beundring  og  stod  for  de  yngre  danske 
Malere  som  en  Billedliggørelse  af  al  Italiens 
Sødme.  De  havde  en  Skønhed,  der  virkede 
forførerisk,  et  besnærende  Skælmeri  og  et 
Stænk  af  Sentimentalitet,  der  ikke  var  Da- 
tiden utilpas.  Gennem  disse  Billeder  grunde- 


de  de  unge  sig  deres  første  Forestillinger  om 
Italien,  og  naar  de  sidenhen  kom  derned  for 
at  male,  valgte  de  Motiver  i  Lighed  med 
hans  og  var  forud  paavirkede  af  ham  i  deres 
Opfattelse.  Resten  —  Behandlingen  —  lærte 
de  af  de  rigtige  Tyskere.  De  lærte  af  disse  at 
abstrahere  fra  Naturen  til  Fordel  for  let  er- 
hvervelige, almindelige  Skønhedsbegreber. 
De  lærte  ogsaa  af  Tyskerne  at  lette  sig  Ar- 
bejdet paa  allehaande  andre  bekvemme  Maa- 
der.  Tyskerne  fik  dem  til  at  male  efter  Klæ- 
der i  Stedet  for  efter  Mennesker,  fik  dem 


ogsaa  til  at  male  Billeder  paa  det  blotte 
Grundlag  af  Tegninger  med  tilskrevne  Farve- 
bestemmelser. Der  kom  da  Halvhed  ind  i 
deres  Naturalisme,  en  Halvhed,  det  siden 
vanskeligt  lykkedes  dem  at  blive  kvit.  Det 
lykkedes  af  de  allerede  nævnte  egentlig  alene 
Roed.  Det  lykkedes  af  de  endnu  ikke  nævnte 
aldrig  SONNE,  hvis  Plads  retteligst  er  i  et 
senere  Afsnit,  og  strængt  taget  heller  aldrig 
MARSTRAND,  der  særskilt  behandles  i  det 
følgende. 


J.  P.  MØLLER:  Fra  en  Have  i  Paris 

JENS  PETER  MØLLER  blev  født  d.  5.  Ok- 
tober 1783  i  Faaborg,  men  kom  som  Barn  til 
Eckernforde  og  fik  af  sin  Plejefader  en  tysk 
Opdragelse.  Efter  at  have  staaet  i  Malerlære 
og  være  bleven  Svend  kom  han  i  1 803  til  Køben- 
havn, hvor  han  besøgte  Akademiet  og  blev  Elev 
først  af  Abildgaard,  senere  af  Lorentzen.  I  1810 
rejste  han  med  kongelig  Understøttelse  uden- 
lands; han  var  først  i  Briissel,  men  drog  snart 
til  Paris,  hvor  han  boede  sammen  med  sin  Ven 
Eckersberg.  Kort  efter  dennes  Afrejse  til  Italien 
forlod  han  Paris  og  rejste  over  Schweitz  hjem 
til  København.  Han  havde  saavel  i  Briissel  som 
i  Paris  sat  sig  ind  i  Restaureringen  af  gamle 
Malerier,  hvad  der  var  det  officielle  Formaal 
for  hans  Rejse,  men  havde  desuden  navnlig  i 
Schweitz  dyrket  Landskabsmaleriet.  Som  Land- 
skabsmaler blev  han  da  ogsaa  i  1815  Medlem 
af  Akademiet.  Aaret  forinden  var  han  bleven 
ansat  som  Restaurator  ved  den  kongelige  Ma- 
lerisamling. I  1826  blev  han  titulær  Professor, 
1834  Inspektør  ved  Grev  Moltkes  Malerisam- 
ling. Han  døde  den  29.  September  1854. 


JOHAN  LUDVIG  GEBHARD  LUND  er  født 
af  danske  Forældre  i  Kiel  d.  16.  Oktober  1777. 
Nitten  Aar  gammel  kom  han  til  København, 
besøgte  Akademiet  og  gav  sig  samtidig  i  Lære 
hos  Abildgaard.  Han  vandt  hurtig  Sølvmedail- 
1erne,  men  blev  snart  efter  utilfreds  med  Aka- 
demiets Undervisning  og  drog  i  1799  udenlands 
for  at  fuldende  sin  Uddannelse.  Han  opholdt 
sig  et  Aar  i  Dresden  og  tog  derefter  til  Paris, 
hvor  han  i  halvandet  Aar  var  Elev  af  David. 
Derpaa  drog  han  til  Italien.  I  Rom  forblev  han  i 
flere  Aar,  malede  eller  studerede  Kunsten,  sær- 
lig den  før  Rafael,  og  færdedes  i  den  dansk- 
tyske Kunstnerkreds.  Det  anselige  Billede 
„Andromache  ved  Hektors  Grav"  stammer  fra 
denne  Tid.  I  1810  forlod  Lund  Rom  sammen 
med  Forfatterinden  Frederikke  Brun,  i  hvis 
Hus  han  i  København  havde  været  en  velset 
Gæst,  og  hvis  skønne  Datter  Ida  han  gentagne 
Gange  har  fremstillet  i  sine  Billeder.  Efter  sin 
Hjemkomst  blev  han  agreeret  paa  det  oven- 
nævnte Billede  og  i  1814  Medlem.  Professor 
ved  Modelskolen  i  Abildgaards  Sted  blev  han 

derimod  ikke,  og  i  sin  Fortørnelse  herover  for- 
lod han  paany  Danmark  og  drog  atter  til  Rom. 
Her  blev  han  et  Par  Aars  Tid,  malede  bl.  a.  et 
Par  Altertavler  og  helligede  sig  igen  til  Stu- 
diet af  den  gamle  italienske  Malerkunst. 

Medens  Lund  var  borte,  vendte  Eckersberg  til- 
bage og  blev  af  Akademiet  11818  valgt  til  Abild- 
gaards Efterfølger;  men  samtidig  valgte  dette 
Lund  til  2den  Professor  ved  Modelskolen.  I 
1819  rejste  han  derfor  —  i  Selskab  med  Thor- 
valdsen —  hjem.  Han  fik  kort  efter  Bolig  paa 
Charlottenborg,  giftede  sig  og  kunde  nu  tage  fat 
paa  den  Opgave,  Kongen  havde  stillet  ham  før 
hans  Rejse:  Billedet  „Kristendommens  Indfø- 
relse i  Norden",  et  Arbejde,  hvortil  han  under 
Opholdet  i  Rom  havde  gjort  Studier.  I  1827  var 
dette  Billede,  et  af  den  danske  Kunsts  største 
Lærreder,  udstillet  paa  Charlottenborg,  ved 
hvilken  Lejlighed  Høyen  skrev  en  forklarende 


Vejledning  for  de  Besøgende. 
Sammen  med  fire  andre  Billeder 
af  Lund,  deriblandt  „Et  katholsk 
Optog",  smykkede  det  siden  det 
første  Kavalergemak  paa  Chri- 
stiansborg Slot;  efter  Branden 
er  de  alle  anbragte  paa  Kronborg. 
Langt  mere  bekendte  end  disse 
af  Samtiden  beundrede,  men  af 
Nutiden  glemte  Malerier  er  et  Ar- 
bejde,han  udførte  Aaret  efter  Ud- 
stillingen af  „Kristendommens 
Indførelse":  det  daværende  kgl. 
Theaters  Fortæppe,  der  atter  er 
blevet  kopieret  til  Brug  for  den 
nuværende  nationale  Scene. 

Foruden  disse  Arbejder  har 
Lund  i  sit  lange  Liv  malet  en 
stor  Række  Altertavler  og  bibel- 
ske Billeder  samt  en  Del  Por- 
træter og,  navnlig  i  hans  senere 
Aar,adskillige  Landskaber.  Stør- 
re Oplevelser  havde  han  ikke. 
Han  tog  sig  med  Iver  af  Aka- 
demiets Anliggender,  var  i  mange 
Aar  dets  Kasserer,  men  blev  in- 
gensinde dets  Direktør.  Som  Læ- 
rer havde  han  en  Del  Elever, 
men  blev  dog  som  saadan  gan- 
ske stillet  i  Skygge  af  Eckers- 
berg. Med  denne  delte  han  iøv- 
rigt  den  sørgelige  Skæbne,  at 
hans  Øjne  svækkedes  saa  stærkt,  at  han  endog  i 
nogle  Aar  var  ganske  blind;  en  Operation  gen- 
gav ham  dog  i  hans  høje  Alderdom  noget  af 
Synet.  Han  døde  næsten  90  Aar  gammel  d.  3. 
Marts  1867. 

DITLEV  CONRAD  BLUNCK,  født  d.  22. 
Juni  1799  ved  Itzehoe,  var  fra  1814—1827  Elev 
af  Akademiet,  hvis  Medailler  han  vandt.  Sin 
Uddannelse  som  Maler  fik  han  samtidig  hos  J. 
L.  Lund.  I  1828  rejste  han  til  Italien,  hvor  han 
i  Rom  malede  sit  bekendte  Billede:  „Danske 
Kunstnere  i  Osteriet  „Lacensola"".I  1838  vendte 
han  tilbage  til  København  og  agreeredes  ved 
Akademiet;  men  snart  efter  forlod  han,  maaske 
af  politiske  Grunde,  for  bestandig  Danmark.  I 
Krigsaarene  1848 — 1850  sluttede  han  sig  til 
Oprørerne.  Efter  flere  Aars  Ophold  i  Wien  døde 
han  under  et  Besøg  i  Hamburg  d.  7.  Jan.  1853. 

c.  A.  JENSEN:  Grev  Schimmelmann 

CHRISTIAN  ALBRECHT  JENSEN  er  født 
i  Bredsted  i  Slesvig  d.  26.  Juni  1792.  I  1811  kom 
han  til  København,  blev  Elev  af  Akademiet  og  tog 
Undervisning  hos  C.  A.  Lorentzen.  Uagtet  han 
snart  gjorde  sig  bekendt  som  Portrætmaler, 
kunde  han  ikke  tjene  til  Føden  i  København 
og  maatte  vende  tilbage  til  sin  Hjemstavn.  Her 
lykkedes  det  ham  at  afsætte  saa  mange  Billed- 
er, at  han  i  1817  kunde  rejse  til  Dresden.  To 
Bestillinger  fra  Prins  Christian  Frederik:  Ko- 
pier efter  den  sixtinske  Madonna  og  Tizians 
Venus,  gjorde  ham  det  muligt  at  rejse  videre 
til  Italien.  Han  blev  der  i  tre  Aar,  i  hvilke  han 
navnlig  kopierede  Rafael  og  Tizian;  men  da  han 
tiltrods  for  sin  Flid  ikke  kunde  bjærge  Udkom- 
met, maatte  han  i  1821  vende  hjem.  Han  op- 
holdt sig  et  Par  Aar  i  Holsten  og  Slesvig;  først 
i  1823  var  han  atter  i  København.  Aaret  efter 
blev  han  Medlem  af  Akademiet.  Efter  Lorent- 
zens Død  søgte  han  at  blive  Professor,  men  blev 


vraget;  derimod  opnaaede  han 
senere  Titel  som  saadan,  og  fik 
i  1846  Bolig  paa  Charlottenborg. 
Med  sin  Hustru,  som  han  havde 
ægtet  nogle  Aar  efter  sin  Hjem- 
komst, foretog  han  i  1831 — 1833 
en  Rejse  til  Tyskland  og  Italien, 
løvrigt  tilbragte  han  sit  Liv  i 
København,  stærkt  optagen  af 
at  male  sine  mange  Portræter 
af  Datidens  betydeligste  og  mest 
kendte  Personligheder.  I  sine 
senere  Aar  var  han  desuden  an- 
sat som  Konservator  og  Restau- 
rator ved  den  kgl.  Kobberstik- 
samling. Selv  var  han  en  ivrig 
Samler  af  Malerier.  Han  døde 
d.  13.  Juli  1870. 

VILHELM  FERDINAND 
BEN  DZ  er  født  d.  20.  Marts 
1804  i  Odense,  hvor  hans  Fader 
var  Borgmester.  Da  han  som 
Dreng  viste  Anlæg  for  Tegning, 
opgav  Forældrene  at  lade  ham 
studere  og  sendte  ham  til  Kø- 
benhavn, hvor  han  optoges  paa 
Kunstakademiet  og  gennemgik 
dets  forskellige  Klasser.  I  Be- 
gyndelsen gjorde  han  kun  ringe 
Fremskridt,  men  efter  at  han 
var  kommen  ind  paa  Eckersbergs 
private  Malerstue,  fik  hans  Udvikling  Fart,  og 
han  vandt  nu  let  Akademiets  to  Sølvmedailler. 
Imidlertid  var  hans  Fader  død,  og  det  kneb  her- 
efter med  at  skaffe  Udkommet.  Heldigvis  vandt 
han,  som  saa  mange  af  Datidens  Kunstnere, 
en  Beskytter  i  Prins  Christian  Frederik  (Chr. 
VIII.),  der  gav  ham  en  aarlig  Understøttelse  i 
3  Aar.  Desuden  forbedrede  Bendz  sine  Kaar 
ved  for  en  billig  Penge  at  male  en  Række  smaa 
Portræter  af  Kong  Fr.  VI.  Han  forsømte  dog 
samtidig  ingenlunde  sin  Uddannelse,  men  skær- 
pede sine  Ævner  som  Portrætmaler  ved  stadig 
at  male  sine  Paarørende  (Billedet  af  hans  Brødre, 
Det  Raffenbergske  Familiebillede,  „Tobakssel- 
skabet")  eller  Kammeraterne  paa  Akademiet 
(„Modelskolen  paa  Akademiet",  „En  Kunstner 
(Blunck)  betragtende  en  Skitse  i  et  Spejl",  „En 
Billedhugger  (Medaillør  Christensen)  i  sit  Ate- 
lier"). Derimod  havde  han,  efter  forgæves  at 
have  konkurreret  til  den  lille  Guldmedaille,  op- 

BENDZ:  Portræt 

PRIVATEJE 


givet  Historiemaleriet,  hvad  der  dog  ikke  for- 
hindrede ham  i  paa  Hoffets  Bestilling  at  udføre 
et  stort  Billede:  „Christian  IV  i  Slaget  ved 
Femern"  efter  Abildgaards  Skitse.  I  dette  Bil- 
lede fandt  Akademiet  saa  stort  et  Behag,  at  det 
forskaffede  Bendz  en  to-aarig  Understøttelse  af 
400  Rbd.  fra  Fonden  ad  usos  publicos  til  en 
Rejse  til  Italien. 

I  1831  drog  han,  efter  kort  forinden  at  have 
forlovet  sig,  afsted  og  naaede  over  Hamburg, 
Berlin  og  Dresden  til  Miinchen.  Her  blev  han 
et  Aars  Tid  og  tog  ivrig  Del  i  Kunstnerlivet, 
af  hvilket  han  i  Billedet  „Kunstnernes  Bord  i 
det  Finck'ske  Kaffehus"  har  givet  en  morsom 
og  sanddru  Skildring.  Rejsen  gik  derpaa  mod 
Syd,  og  over  Tyrol  til  Italien.  I  Venedig  blev 
han  syg,  men  kom  sig  atter  og  rejste,  i  Følge 
med  Blunck,  som  han  i  Forvejen  var  truffen 
sammen  med,  videre  til  Vicenza.  Undervejs 
havde  han  paany  følt  sig  utilpas,  og  nu  tog 
Sygdommen  atter  fat  og  udviklede  sig  til  en 
hæftig  Mavebetændelse,  der  efter  en  Uges  For- 
løb gjorde  Ende  paa  hans  Liv.  Han  døde,  knap 
29  Aar  gammel,  d.  14.  November  1832  og  jorde- 
des paa  Kirkegaarden  i  Vicenza, 


BENDZ:  Det  Raffenbergske  Familiebillede 

KØBKE:  Cigarsælgeren 

PRIVATEJE 


CHRISTEN  SCHJELLERUP  KØBKE  er  født 
i  København  d.  26.  Maj  1810.  Hans  Fader  boede 
den  Gang  i  Brolæggerstræde,  men  flyttede  i 
1817  med  sin  Familie  ud  i  Kastellet,  hvis  mili- 
tære Bageri  han  havde  forpagtet.  Her  tilbragte 
Kunstneren  sine  Barndoms-  og  Ungdomsaar.  Da 
Faderen  efterhaanden  var  bleven  en  velstaaende 
Mand,  sattes  Drengen  ikke  i  Skole,  men  nød 
privat  Undervisning  i  Hjemmet.  Hans  Lyst  til 
Læsning  var  dog  kun  ringe,  og  da  han  snart 
viste  kunstneriske  Anlæg,  blev  han  i  en  Alder 
af  kun  12  Aar  indmeldt  som  Elev  af  Kunstaka- 
demiet. Samtidig  nød  han  Undervisning  hos 
Professor  Lorentzen,  først  efter  dennes  Død 
(1828)  blev  han  Elev  af  Eckersberg,  hvem  han 
desuden  havde  faaet  til  Lærer  paa  Modelskolen. 
I  Eckersbergs  private  Malerskole  traf  han  en 
Række  jævnaldrende  unge  Kunstnere,  af  hvilke 
især  Marstrand  og  Adam  Muller,men  ogsaa  Roed 
ogConstantin  Hansen  blev  hans  Venner  for  Livet. 

I  Sommeren  1829  gjorde  han  sammen  med 
en  Akademi-Kammerat  en  Tur  til  Aarhus,  hvor 
han  omgikkes  Maleren  Gebauer  og  gjorde  ad- 
skillige Studier.  Efter  sin  Hjemkomst  vedblev 


han  at  male  saavel  paa  Akademiet  som  hos 
Eckersberg  samtidig  med,  at  han  paa  egen  Haand 
udførte  flere  mindre  Billeder,  af  hvilke  fire  blev 
antagne  paa  den  aarlige  Kunstudstilling  (1831). 
Lykken  var  ham  god,  idet  Kunstforeningen  — 
rigtignok  kun  for  60  Rbd.  —  købte  to  af 
Billederne  —  deriblandt  „Parti  af  Aarhus 
Domkirke"  —  og  Akademiet  samme  Aar  til- 
kendte ham  den  lille  Sølvmedaille  for  hans 
Skolearbejder.  Han  betænkte  sig  nu  ikke  paa 
at  leje  et  Atelier  paa  Toldbodvejen. 

Da  Sommeren  kom,  tog  han  til  Hillerød.  Han 
traf  her  Høyen,  der  var  beskæftiget  med  Ord- 
ningen af  Frederiksborg  Slots  Malerisamling, 
og  høstede  rigt  Udbytte  af  sine  mange  Samtaler 
med  ham.  Da  han  atter  sad  hjemme  i  Kastellet, 
fik  hans  Produktion  Fart,  og  i  dette  og  de  kom- 
mende Aar  fremstod  nu  først  de  mange,  mest 
mindre  Portræter  bl.  a.  af  Kunstnerens  For- 
ældre, Dyrmaler  Holm,  Høyens  Moder,  Fru 
Pløyen  samt  af  „Sømanden"  og  „Bondekonen"; 
endvidere  fra  ca.  1834  den  store  Række  Land- 
skabsstudier, hvis  Motiver  dels  var  hentede  fra 
Kastellet  med  Volden  og  Portene,  dels,  efter 


KØBKE:  En  gammel  Sømand 

KUNSTMUSEET 


at  hans  Fader  havde  opgivet  Bageriet  og  havde 
købt  sig  en  Ejendom  paa  Blegdamsvejen,  fra 
Sortedamssøen  og  Østerbro;  endelig  fra  Hille- 
rød, hvortil  Købke  jævnlig  gjorde  Udflugter  og 
Gang  paa  Gang  malede  Partier  af  Slottet. 

I  1837  giftede  Købke  sig.  Samtidig  havde  han 
søgt  og  faaet  Rejseunderstøttelse,  og  i  August 
det  følgende  Aar  drog  han  afsted  sammen  med 
Dekorationsmaleren  Hilker.  Rejsens  Maal  var 
Rom,  som  de  naaede  i  Slutningen  af  Aaret.  Her, 


hvor  han  traf  sammen  med  sin  Søster  og  hen- 
des Mand,  Medaillør  Krohn,  og  kunde  færdes  i 
Selskab  med  flere  af  Vennerne  hjemmefra,  der- 
iblandt Constantin  Hansen,  genvandt  han  hur- 
tig sin  Sindsligevægt,  der  i  Aarene  før  Afrejsen 
jævnlig  havde  været  rystet  dels  af  religiøse 
Anfægtelser,  dels  af  Grublerier  over  Kunstens 
Maal,  hvilke  sidste  synes  fremkaldte  ved  Om- 
gangen med  Billedhuggeren  Hermann  Ernst 
Freund.  I  Rom  blev  han  et  halvt  Aars  Tid  og 


KØBKE:  En  Bondekone 

KUNSTFORENINGEN 


drog  derpaa,  stadig  i  Følge  med  Hilker,  til  Nea- 
pel. Her  begejstredes  han  hurtig  for  den  antike 
Malerkunst  og  udførte  i  „Museo  Borbonico" 
adskillige  Kopier  og  en  Del  Tegninger  efter 
pompejanske  Vægbilleder.  I  Følge  med  Con- 
stantin  Hansen  gjorde  han  senere  en  Udflugt 
til  Capri,  og  fejrede  sammen  med  Landsmænd 
Julen  i  Neapel.  Hen  paa  Foraaret  (1840)  tog 
han  for  en  Tid  Ophold  i  Pompeji  og  malede 
her  enkelte  Studier;  derpaa  vendte  han  i  Juli 


tilbage  til  Neapel,  som  han  kort  efter  forlod 
for  at  tiltræde  Tilbagerejsen  til  Danmark.  I 
September  var  han  atter  i  sit  kære  København. 

Efter  Hjemkomsten  tog  han  Ophold  ude  paa 
Blegdammen,  hvor  hans  Hustru  havde  boet  hos 
hans  Forældre  under  hans  Fraværelse.  Hjem- 
memenneske som  han  var,  nød  han  atter  at 
være  hos  sin  Familie,  og  i  sin  Glæde  over  at 
færdes  paa  de  kendte  Steder  udførte  han  i  den 
kommende  Tid  en  ny  Række  Smaabilleder  med 

KØBKE:  Frederiksborg  Slot  med  Møntbroen 

PRIVATEJE 


Motiver  fra  Blegdammen,  Sortedamssøen  og 
hans  Faders  store  Have.  Men  samtidig  gav  han 
sig  ihærdigt  i  Lag  med  paa  Grundlag  af  Studier 
fra  Rejsen  at  male  flere  større  Billeder  nied 
Motiver  fra  Italien.  Paa  et  af  disse  agreeredes 
han  ved  Akademiet,  et  andet,  „Morgenstund  paa 
Capris  Kyst",  det  største  Billede,  han  har  ma- 
let, indkøbtes  til  Den  kgl.  Malerisamling,  et 
tredje,  „En  Pergola",  erhvervedes  af  Kunst- 
foreningen. Desuden  overdrog  Akademiet  ham 
at  male  som  Medlemsarbejde  „Et  Parti  af  den 
italienske  Kyst  ved  Middelhavet".  Forskellige 
Omstændigheder  —  dels  andet  kunstnerisk  Ar- 
bejde, som  Dekoreringen  af  nogle  Værelser  i 
Thorvaldsens  Museum,  Udførelsen  af  Portræter 
m.  m.,  dels  hans  Hustrus  Sygdom  og  andre 
private  Sorger  —  hindrede  imidlertid  Udførel- 
sen af  denne  Opgave.  Først  i  1846  var  Billedet 
—  „Den  lille  Havn  paa  Capri"  —  færdigt,  ind- 


sendtes og  —  forkastedes.  Det  var  et  ligesaa 
haardt  som  uventet  og  ufortjent  Slag  for  Købke. 
Han  næsten  bedøvedes  deraf,  og  Sorgen  over 
den  lidte  Krænkelse  fremskyndede  rimeligvis 
hans  tidlige  Død.  Hans  gamle  Tungsind  vendte 
tilbage;  hans  Livsmod  var  knækket,  og  Skæb- 
nen gav  ham  ikke  Tid  til  helt  at  genvinde  det. 
I  Vinteren  1848  ramtes  han  af  en  Lungebetænd- 
else; han  modstod  ikke  Sygdommen.  Den  7. 
Februar  1848  døde  han,  kun  37  Aar  gammel. 

I  Kunstforeningen  havde  Købke  gentagne 
Gange  fundet  Støtte.  Den  var  hans  første  Kø- 
ber paa  Udstillingen  i  1831  og  den  havde  ogsaa 
senere  i  hans  Liv  afkøbt  ham  ialt  en  halv  Snes 
Billeder.  Men  ogsaa  efter  hans  Død  har  den 
vist  sig  som  hans  Ven.  I  1884  foranstaltede 
den  en  Udstilling  af  hans  Billeder,  og  senere 
har  den  i  Emil  Hannovers  Bog  sat  ham  et  hæd- 
rende Minde. 


KØBKE:  Den  nordre  Kastelsport 

NY  CARLSBERG  GLYPTOTHEK 

KØBKE:  Udsigt  fra  Dosseringen  ved  Sortedamssøen  henad  Østerbro 

PRIVATEJE 

KØBKE:  Havetrappen  paa  Blegdammen 

PRIVATEJE 


KØBKE:  Morgen  ved  Kysten  af  Kapri 

KUNSTMUSEET 


RØRBYE:  Parti  ved  Raad-  og  Domhuset 

KUNSTMUSEET 


MARTINUS  CHRISTIAN  WESSELTOFT 
RØRBYE  fødtes  af  danske  Forældre  i  Dram- 
men den  17.  Maj  1803.  Efter  Tabet  af  Norge 
flyttede  hans  Forældre  til  København,  hvor 
Drengen  sattes  i  Borgerdydskolen  for  med  Ti- 
den at  blive  Student.  Hans  Ulyst  til  Læsning 
og  Lyst  til  Tegning  bevirkede  imidlertid,  at  han 
efter  nogle  Aars  Forløb  forlod  Skolen  og  ind- 
meldtes som  Elev  paa  Kunstakademiet  (1820). 
Han  gennemgik  nu  dets  forskellige  Klasser  sam- 
tidig med,  at  han  besøgte  Eckersbergs  private 
Malerstue.  Her  blev  han  snart  saa  dygtig,  at 
han  vandt  Akademiets  Sølvmedailler  og,  efter 
to  forgæves  Forsøg,  den  lille  Guldmedaille;  den 
store  Guldmedaille  lykkedes  det  ham  derimod 
ikke  at  vinde.  Paa  egen  Haand  havde  han  sam- 
tidig malet  flere  Billeder  —  i  1828  Portrætet 
af  C.  A.  Lorentzen  —  og  disse  i  Forbindelse 
med  de  gode  Vidnesbyrd  fra  Akademiet  forskaf- 
fede ham  en  kongelig  Understøttelse,  saaledes 
at  han  i  1834  kunde  rejse  udenlands.  Han  drog 
først  til  Italien,  derfra  sammen  med  Arkitekten 
BindesbøU  til  Grækenland;  siden  besøgte  han 


alene  Konstantinopel,  Smyrna  og  andre  tyrkiske 
Stæder,  hvor  han  gjorde  en  stor  Mængde  Studier. 
I  1837  vendte  han  hjem  og  blev  Aaret  efter 
Medlem  af  Akademiet;  omtrent  samtidig  fik  han 
—  paa  Udstillingen  i  1838  —  for  et  Billede 
med  et  orientalsk  Æmne  den  Thorvaldsenske 
Medaille  (Udstillingsmedaillen),  der  ved  denne 
Lejlighed  for  første  Gang  uddeltes. 

I  1839  giftede  Rørbye  sig  og  rejste  derpaa 
atter  til  Italien,  i  hvis  varme  Klima  han  haabede 
at  finde  Helbredelse  af  en  Underlivssygdom, 
hvoraf  han  havde  lidt  fra  sin  tidligste  Ungdom; 
men  han  vendte  hjem  i  1841  uden  at  have  op- 
naaet  Bedring.  Han  blev  i  1844  Professor  ved 
Modelskolen,  men  var  iøvrigt  stærkt  beskæf- 
tiget med  at  male  Billeder,  fornemmelig  paa 
Grundlag  af  Studier  fra  Orientrejsen.  Men  hans 
Helbred  vedblev  at  være  svagt,  og  den  29.  Av- 
gust  1848  døde  han. 

Foruden  som  Maler  har  Rørbye  tillige  virket 
som  Raderer  og  Illustrator  („Fem  og  tyve 
Billeder  for  smaa  Børn  med  Tekst  af  Christian 
Winther."  1846). 


100 


101 


RØRBYE:  Østerlændere  ved  et  Parti  Skak 

RØRBYE:  Udsigt  over  Athen 

THORVALDSENS  MUSEUM 


J.  ROED:  Afskedsscene  paa  Toldboden 

PRIVATEJE 


JØRGEN  ROED  fødtes  d.  13.  Januar  1808  i 
Ringsted,  hvor  hans  Fader  var  en  velstaaende 
Vognmand.  Allerede  i  sin  Skoletid  syslede  han 
med  Maling  og  Tegning  med  saa  stor  en  Iver, 
at  hans  Forældre  efter  hans  Konfirmation  sendte 
ham  til  København,  for  at  han  kunde  gaa  paa 
Akademiet.  Samtidig  med,  at  han  gennemgik  dets 
elementære  Klasser,  nød  han  tillige  privat  Un- 
dervisning hos  Maleren  Hans  Hansen,  med  hvis 
Søn  Constantin  Hansen  han  sluttede  et  Ven- 
skab for  Livet.  Da  Hans  Hansen  døde  i  1828, 
fik  Roed  den  længselsfuldt  ventede  Adgang  til 
Eckersbergs  Malerstue;  snart  blev  han  én  af 
dennes  kæreste  Elever.  Medens  han  af  sin  tid- 
ligere Lærer  kun  havde  lært  at  kopiere  Maleri- 
er, begyndte  han  nu  for  Alvor  at  male  efter 
Naturen  og  gjorde  snart  saa  gode  Fremskridt, 
at  han  vandt  begge  Akademiets  Sølvmedailler. 
Paa  egen  Haand  frembragte  han  i  de  følgende  Aar 
forskellige  Genrebilleder  („Afskedsscene  paa 
Toldboden")  og  Arkitekturstudier  („Det  Indre 
af  Ribe  Domkirke"),  som  dels  skaffede  ham 
Kunstforeningens  Præmier,  dels  stemte  Akade- 
miet saa  velvilligt  for  ham,  at  han  kunde  gøre 
Regning  paa  Rejsestipendiet.  Han  opnaaede 
dette  i  1837,  og  om  Sommeren  rejste  han  af- 
sted, efter  forinden  at  have  forlovet  sig.  Efter 


et  næsten  femaarigt  Ophold  i  Italien,  fra  hvilket 
han  fornemmelig  hjembragte  en  Række  mindre 
Arkitekturbilleder  samt  nogle  bibelske  Malerier, 
vendte  han  i  Begyndelsen  af  1842  tilbage  til  Kø- 
benhavn og  holdt  Bryllup.  I  1844  valgtes  han 
til  Medlem  af  Akademiet  efter  som  Receptions- 
stykke  at  have  malet  Billedhugger  H.  V.  Bis- 
sens Portræt.  I  de  følgende  Aar  frembragte  han 
en  stor  Række  Arbejder,  navnlig  Portræter,  men 
ogsaa  Genre- og  bibelske  Billeder,  af  hvilke  sidste 
„Korsfæstelsen"  (1866),  bestemt  for  den  efter 
Branden  genopførte  Frederiksborg-Slotskirke, 
er  hans  figur-  og  omfangsrigeste  Billede.  I  1851 
var  han  i  Dresden  for  at  kopiere  „Den  sixtin- 
ske  Madonna",  i  1861  besøgte  han  for  anden 
Gang  Italien  og  i  1878  tog  han  til  Paris  for  at 
se  Verdensudstillingen.  1861  var  han  bleven 
valgt  til  Professor  ved  Akademiet,  og  han  for- 
blev, efter  Akademiets  Omorganisation  i  denne 
Stilling  til  Aaret  1887,  da  han  tog  sin  Afsked 
og  udnævntes  til  Etatsraad.  Aaret  efter,  den  8. 
Avgust  1888,  døde  han. 

Som  Lærer  ved  Akademiet  repræsenterede 
Roed  i  de  senere  Aar  den  gamle  Tradition  i 
Modsætning  til  Indflydelsen  fra  den  moderne 
franske  Malerskole,  der  mærkedes  hos  flere  af 
de  unge  Kunstnere  herhjemme.  Det  fortaltes 

J.  ROED:  Ribe  Domkirke 

J.  ROED:  Herkulestemplet  ved  Kora 

KUNSTMUSEET 


om  ham,  at  han  hver  Morgen  satte  Farverne 
paa  sin  Palet,  nøjagtig  som  han  havde  lært  det 
af  Eckersberg,  og  som  denne  atter  havde  lært 
det  af  David.  Men  skønt  han  saaledes  i  An- 
skuelser stod  den  yngre  Generation  fjærnt, 
manglede  denne  ikke  hans  Sympati;  og  de 
unge  Malere  viste  paa  den  anden  Side  deres 
gamle  Lærer  en  respektfuld  Kærlighed,  der 
fik  sit  sidste  Udtryk  gennem  det  Fakkeltog, 
som  Roeds  Elever  bragte  ham  paa  hans  fir- 
sindstyveaarige  Fødselsdag. 

Som  Kunstner  var  Roed  meget  alsidig.  I 
sine  unge  Dage  havde  han,  som  saa  mange 
af  Eckersbergs  Elever,  dyrket  Radérkunsten; 
i  sine  sidste  Aar  syslede  han  med  Billed- 
huggerkunst og  udførte  egenhændig  i  Marmor 
en  Buste  af  sin  Hustru.  Ogsaa  for  Kunsthaand- 
værk  nærede  han  stor  Interesse,  og  han  gav 
adskillige  Gange  Tegninger  til  Møbler,  som 
Regel  i  antik  Stil.  Han  var  desuden  en  fint- 
dannet  og  meget  belæst  Mand,  der  i  sit  stil- 
fulde og  smukke  Hjem  paa  Charlottenborg 
samlede  en  Kreds  af  vore  bedste  Kunstnere 
og  Forfattere  om  sig  og  sin  aandfulde  Hustru. 

J.  ROED:  Orla  Lehmanns  Hustru  og  Datter 

PRIVATEJE 


NIELS  PETER  MOLBECH  var  Søn  af  en 
Skibsfører  og  blev  født  paa  en  af  Faderens  Rej- 
ser mellem  Ostindien  og  Danmark  den  14.  Sep- 
tember 1804.  Femten  Aar  gammel  blev  han 
Elev  af  Kunstakademiet  og  malede  desuden  hos 
C.  A.  Lorentzen;  men  derpaa  søgte  han  efter 
Faderens  Ønske  Arbejde  hos  en  Malermester 
og  blev  Svend.  Siden  kom  han  ind  paa  Eckers- 
bergs Malerstue  og  uddannede  sig  nu  til  Por- 
trætmaler. Fra  1824 — 1834  var  han  udenlands, 
først  i  England,  senere  i  Italien.  I  disse  Aar 
dyrkede  han  dog  kun  i  ringere  Grad  Maler- 
kunsten, idet  han  havde  ladet  sig  ansætte  som 
Privatsekretær  hos  den  engelske  Gesandt  i 
Turin  A.  Forster.  Efter  sin  Hjemkomst  giftede 
han  sig  og  ernærede  sig  iøvrig  som  en  til 
Tider  meget  yndet  Portrætmaler.  Han  døde 
under  et  Ophold  i  Carlshamn  i  Sverrig  den  11. 
Januar  1889. 

LOUIS  AUGUSTE  FRANQOIS  AUMONT, 
født  i  København  den  7.  Januar  1805,  kom 
pur  ung  ind  paa  Kunstakademiet  og  vandt  dets 


to  Sølvmedailler;  desuden  søgte  han  Undervis- 
ning hos  Hans  Hansen  og  senere  hos  Eckers- 
berg. I  1826  rejste  han  med  et  Aars  Under- 
støttelse af  Kongen  til  Paris,  hvor  han  be- 
søgte den  berømte  Gros'  Atelier  og  iøvrigt 
malede  adskillige  Portræter,  der  skaffede  ham 
en  ny  Understøttelse  hjemmefra.  Først  i  1829 
kom  han  tilbage  til  København  og  blev  snart 
en  meget  søgt  Portrætmaler.  I  1832  giftede  han 
sig.  Da  han  trods  gentagne  Forsøg  ikke  opnaae- 
de  at  blive  agreeret  ved  Akademiet,  forlod  han 
i  sin  Fortrydelse  herover  i  1834  Danmark  og 
bosatte  sig  i  Hamburg  indtil  denne  Bys  Brand 
i  1842,  hvorefter  han  atter  vendte  hjem  til 
København.  Her  blev  han  til  1847,  da  han  for 
sit  Helbreds  Skyld  rejste  til  Vestindien.  Han 
havde  dog  intet  Udbytte  af  sit  Ophold  der,  og 
i  Haab  om,  at  Søluften  skulde  kunne  skaffe  ham 
Bedring,  lod  han  sig  engagere  som  Intendant 
og  Hovmester  ved  Orlogsbriggen  „Mercurius" 
og  sejlede  fra  nu  af  med  Marinens  Skibe  indtil 
1865,  da  han  tog  sin  Afsked.  Han  døde  i  Syge- 
hjemmet den  6.  Maj  1879. 


HOLBECH:  Fru  Bauer 

PRIVATEJE 


EMILIUS  DITLEV  BÆRENTZEN  var  Søn 
af  en  Fyrbøder,  hvis  Slægt  stammede  fra  Hol- 
land. Han  fødtes  i  København  den  30.  Oktober 
1799  og  sattes  14  Aar  gammel  i  Apothekerlære 
i  Nykøbing  paa  Sjælland.  Da  han  var  bleven 
voksen,  kom  han  til  Christiansted  paa  Set.  Croix, 
hvor  han  ønskede  at  gaa  Embedsvejen.  For  at 
opnaa  den  dertil  fornødne  Eksamen  rejste  han 
efter  fem  Aars  Ophold  i  Vestindien  til  Køben- 
havn, hvor  han  tog  dansk- juridisk  Eksamen 
med  Udmærkelse.  Det  vestindiske  Embede,  han 
attraaede,  var  imidlertid  allerede  blevet  besat, 
og  han  besluttede  sig  da  til  at  udnytte  sit  Ta- 
lent for  Malerkunsten  og  blive  Maler.  I  1821 
kom  han  ind  paa  Akademiet,  hvis  Sølvmedailler 
han  vandt;  samtidig  besøgte  han  Eckersbergs 
Malerstue.  I  1829  giftede  han  sig.  Fra  1830  til 
1832  var  han  med  offentlig  Understøttelse  uden- 
lands, først  i  Munchen,  senere  i  Paris.  I  1835 
agreeredes  han  ved  Akademiet ;  men  han  fik  sit  Re- 
ceptionsarbejde  forkastet  og  forsøgte  ikke  senere 
at  blive  Medlem.  Som  Portrætmaler  vandt  han 
en  meget  stor  Popularitet.  Hans  Produktion  var 
saa  kolossal,  at  Tallet  af  de  Portræter,  han  har 
udført  sit  Liv  igennem,  kan  anslaas  til  op  imod 
2000.  Ved  Siden  heraf  udfoldede  han  fra  1837 


— 1845  en  betydelig  Virksomhed  som  den  ene 
Indehaver  af  Em.  Bærentzen  &  Co.s  litografiske 
Institut,  hvorfra  der  i  Aarenes  Løb  er  udsendt 
en  stor  Mængde  litograferede  Blade.  Han  døde 
den  14.  Februar  1868. 

ANDREAS  HERMAN  HUNÆUS,  født  i  Kol- 
ding den  8.  December  1814,  ramtes  kun  to  Aar 
gammel  af  den  Ulykke,  at  han  som  Følge  af  et 
Fald  mistede  Hørelsen  og  Taleævnen.  I  sit 
niende  Aar  blev  han  derfor  sendt  til  Døv- 
stummeinstitutet  i  København.  Her  oplærtes 
han  til  at  blive  Skrædder,  men  da  han  efter  sin 
Konfirmatioa  kom  hjem  til  sine  Forældre,  føjede 
de  sig  efter  hans  Ønske  og  lod  ham  komme  i 
Malerlære.  Hans  umiskendelige  Anlæg  for  Teg- 
ning bevirkede  imidlertid,  at  han  i  1831  op- 
toges paa  Kunstakademiet,  hvor  han  vandt  den 
mindre  Sølvmedaille.  Han  uddannede  sig  nu  til 
Portrætmaler  og  blev  som  saadan  i  1857  agre- 
eret  ved  Akademiet,  der  imidlertid  Aaret  efter 
forkastede  hans  Receptionsstykke.  Som  Portræt- 
maler nød  han  megen  Yndest.  Desuden  har  han 
malet  nogle  Altertavler  og  en  Række  Genre- 
scener, af  hvilke  „Store  Bededagsaften  paa  Vold- 
en" blev  hans  populæreste  Arbejde.  Han  døde 
den  15.  Maj  1866. 


AUMONT:  Johanne  Louise  Heiberg 

PRIVATEJE 

BÆRENTZEN:  Familiebillede 

PRIVATEJE 


HUNÆUS:  Store  Bededagsaften  paa  Volden 

PRIVATEJE 


CARLCHRISTIANCONSTANTIN  HANSEN 
var  en  Søn  af  Maleren  Hans  Hansen  og  fødtes 
i  Rom  den  3.  November  1804.  Da  han  var 
vokset  til,  ønskede  hans  Fader,  hvis  Børneflok 
efterhaanden  var  bleven  stor  og  hvis  Kaar  vare 
trange,  at  skaffe  ham  en  Livstilling,  der  var 
sikrere  end  hans  egen,  og  bestemte,  at  Sønnen 
skulde  blive  Arkitekt.  Endnu  inden  sin  Konfir- 
mation kom  han  derfor  ind  paa  Kunstakademiet 
og  gennemgik  Arkitekturskolens  lavere  Klasser. 
Samtidig  fik  han  Arbejde  hos  en  Bygnings- 
inspektør og  søgte  Undervisning  hos  G.  F. 
Hetsch  i  Perspektiv.  Han  opnaaede  nu  paa 
Akademiet  en  Pengepræmie,  men  konkurrerede 
forgæves  til  den  lille  Sølvmedaille.  Maaske  som 
Følge  af  denne  Modgang  holdt  han  op  med  at 
besøge  Arkitekturskolen  og  besluttede  sig  til  at 
følge  sin  Lyst  og  blive  Maler.  I  1825  lod  han 
sig  derfor  flytte  op  i  Modelskolen.  Af  sin  Fader 
havde  han  sammen  med  Roed  faaet  den  første 
Indøvelse  i  Malerkunsten;  nu  fik  han  her  i 
Modelskolen  først  Kobberstikkeren  Clemens, 
derpaa  C.  A.  Lorentzen,  siden  J.  L.  Lund  og 
sidst  Eckersberg  til  Lærer.  Men  samtidig  male- 


de han  paa  egen  Haand,  og  fra  disse  Aar  skriver 
sig  bl.  a.  nogle  Portræter  af  hans  Søstre. 

I  1828  mistede  Constantin  Hansen  baade  sin 
Fader  og  Moder  og  stod  nu  i  en  Alder  af  kun 
24  Aar  som  sine  Søskendes  Forsørger.  Paa 
forskellig  Maade  søgte  han  at  skaffe  de  fornødne 
Penge  til  sit  eget  og  deres  Underhold  ved  bl. 
a.  at  male  nogle  Kopier  til  Portrætsamlingen 
paa  Frederiksborg  Slot,  ved  at  udføre  forskel- 
ligt Dekorationsarbejde  i  det  genopbyggede 
Christiansborg,  ved  at  radere  Thorvaldsens 
Figurer  til  Thieles  store  Værk  m.  m.  Samtidig 
tabte  han  dog  ikke  sin  egen  Kunst  af  Syne,  og 
navnlig  tog  hans  Udvikling  Fart,  efter  at  han 
var  bleven  inddragen  i  Kredsen  af  Eckersbergs 
Elever.  En  anselig  Række  Portræter  (Konsisto- 
rialraad  Wegener,  Fru  Wanscher)  saavel  som 
flere  Landskaber,  Arkitekturstudier  og  Genre- 
scener („En  Jæger"),  der  frembragtes  i  disse 
Aar,  mærkes  alle  af  Eckersbergs  reale  Syn  paa 
Kunsten,  en  Paavirkning,  der  dog  undertiden 
viger  for  Indflydelsen  fra  Billedhuggeren  H.  E. 
Freunds  klassisk-ideale  Kunstopfattelse.  Maaske 
var  det  ogsaa  Omgangen  med  denne  Mand,  der 


CONSTANTIN  HANSEN:  Kunstnerens  Søster  Ida 

PRIVATEJE 


fik  Constantin  Hansen  til  stærkere  og  stærkere 
at  længes  mod  Italien.  Han  maatte  imidlertid 
have  Taalmodighed.  Først  i  1835,  to  Aar  efter 
at  han  havde  ansøgt  om  Understøttelse  fra 
Fonden  ad  usus  publicos,  fik  han  det  attraaede 
Stipendium. 

Han  drog  afsted  i  Juli.  I  Dresden  mødtes  han 
med  Medaillør  Krohn,  og  de  to  Venner  turede 
derpaa  omkring  i  Sydtyskland  og  Østerig.  I  Prag 
skiltes  de  ad,  og  Constantin  Hansen  rejste  over 
Niirnberg  og  Regensburg  til  Miinchen.  Kunst- 
nerlivet, han  havde  glædet  sig  til,  skuffede  ham; 
bl.  a.  var  det  Finckske  Kaffehus  just  blevet 
lukket.  I  Oktober  drog  han  derfor  afsted  i  Følge 
med  Kobberstikkeren  Busse  fra  Hannover.  I 
Modena,  paa  Grænsen  af  Kirkestaten  maatte 
de  ligge  i  Karantæne  for  Koleraen;  først  efter 


flere  Strabadser  naaede  Con- 
stantin Hansen  i  November 
1835  Rom.  Her  blev  hans  vig- 
tigste Opholdssted  i  de  otte 
Aar,  han  forblev  i  Italien. 

I  Rom  traf  han  flere  af  Kam- 
meraterne hjemmefra,  bl.  a. 
Bindesbøll,  Rørbye,  Marstrand, 
Kiichler,  Blunck  og  Sonne, 
hvilke  han  i  1837  portrætere- 
de i  sit  bekendte  Billede:  „Dan- 
ske Kunstnere  i  Rom".  Ellers 
var  det  mest  Arkitekturstudier 
og  Prospekter  fra  Rom  („Vesta- 
templet", „Forum  Romanum"), 
han  malede  i  de  første  Par  Aar 
af  sit  Ophold  i  den  evige  Stad. 
Hans  tidlig  vakte  Sans  for 
den  plastisk  ideale  Menneske- 
skikkelse lod  ham  dog  ikke  i 
Ro,  men  drog  ham  mod  Syden, 
mod  Neapel  med  dens  skønne 
Menneskerace  og  dens  mange 
Værker  af  antik  Malerkunst. 
Men  atter  lagde  Koleraen  ham 
Hindringer  i  Vejen;  først  i 
April  1838  kunde  han  sammen 
med  Roed  drage  afsted;  i  Maj 
naaede  de  Neapel.  Snart  efter 
sin  Ankomsttoghantil  Pæstum, 
derfra  til  Pompeji  og  siden,  i 
Følge  med  Roed  og  Marstrand, 
til  Ischia.  Kun  Avgust  og  Sep- 
tember tilbragte  han  udeluk- 
kende i  selve  Neapel,  som  han  den  1.  Oktober 
forlod  for  at  vende  tilbage  til  Rom.  En  stor 
Række  Billeder  var  Frugten  af  denne  Udflugt: 
Studierne  fra  Pæstum,  fra  Pompeji  og  fra  Ischia 
foruden  hans  Hovedværk  fra  Rejsen:  „Oplæ- 
seren". 

Imidlertid  var  Maleren  Hilker  kommen  til 
Rom  med  det  Formaal  for  Øje  at  indsamle 
Studier  til  Dekoreringen  af  Universitetets  Vesti- 
bule. Denne  Opgave  havde  Universitetets  Byg- 
mester Malling  overdraget  C.  F.  Høyer;  men 
det  var  heldigvis  bleven  afværget,  at  denne 
middelmaadige  Kunstner  kom  til  at  udføre  Ar- 
bejdet. Nu  haabede  Hilker,  at  det  maatte  over- 
drages ham.  Men  da  han  i  Rom  traf  sammen 
med  Constantin  Hansen,  enedes  de  to  Kunst- 
nere, der  begge  i  lige  høj  Grad  higede  efter  at 

CONSTANTIN  HANSEN:  En  Jæger 
(J.  Roed)  viser  en  lille  Pige  en  Skovskade 

PRIVATEJE 


genopvække  den  antike  dekorativ-monumentale 
Malerkunst,  om  at  dele  Arbejdet,  saaledes  at 
Constantin  Hansen  skulde  udføre  de  figurlige 
Kompositioner  og  Hilker  den  egentlig  dekora- 
tive Udsmykning.  For  ret  at  kunne  forbere- 
de sig  til  dette  Værk  besluttede  Constantin 
Hansen  atter,  sammen  med  Hilker,  at  tage  til 
Neapel  og  studere  den  antike  Malerkunst  i 
Museet  og  i  Pompeji.  Han  blev  et  Aar  i  Neapel 
og  Pompeji  og  gjorde  enkelte  Kopier  og  utal- 
lige Tegninger  efter  de  antike  Fresker;  samtidig 
antog  hans  og  Hilkers  Udkast  til  Universitets- 
vestibulens  Dekoration  fastere  Form.  Da  han 
var  vendt  tilbage  til  Rom,  malede  han  paa- 
ny  en  Række  Arkitekturstudier  og  romerske 
Prospekter  („Villa  Albani",  „Villa  Mattei"), 
men  helligede  sig  iøvrigt  med  saa  stor  en  Grun- 
dighed til  Studiet  af  de  romerske  Antikviteter, 
at  Vennerne  gav  ham  Navnet  „Videnskabs- 
manden". Hans  Ophold  i  Italien  stundede  imid- 
lertid mod  Enden.  Fra  København  indløb  nem- 
lig Efterretningen  om,  at  Dekoreringen  af  Uni- 
versitetsvestibulen  var  bleven  overdragen  ham 
og  Hilker.  Nu  maatte  han  bryde  op.  I  Oktober 


1843  forlod  han  Rom;  i  Begyndelsen  af  Januar 

1844  var  han  i  København. 

Efter  sin  Hjemkomst  blev  han  agreeret  ved 
Akademiet  og  fik  Æmnet  til  sit  Receptionsstykke 
opgivet.  Forskellige  Omstændigheder  —  dels 
Bestillinger,  dels  hans  Forlovelse  —  hindrede 
dets  Udførelse.  Først  i  1846  var  Billedet  „Or- 
pheus  opstegen  fra  Tartaros"  færdigt;  men  det 
forkastedes.  Constantin  Hansen  lod  sig  ikke 
som  Købke  forknytte;  men  han  tog  sig  Forbi- 
gaaelsen  nær,  og  hans  uformindskede  Selvføl- 
else tilsattes  herefter  med  en  god  Del  Bitter- 
hed mod  hans  Kunstbrødre  i  Akademiet. 

I  Foraaret  1844  begyndte  de  to  Kunstnere 
deres  Arbejde  i  Universitetet,  og  fra  nu  af  ar- 
bejdede Constantin  Hansen  i  næsten  ti  Aar  paa 
dette  sin  Manddoms  Storværk.  I  Løbet  af  disse 
Aar  skulde  hans  Anskuelser  undergaa  betyd- 
ningsfulde Forandringer.  Medens  han  kunstne- 
risk droges  mod  den  af  Høyen  forfægtede  Lære 
om  en  nordisk-national  Malerkunst  og  religiøst 
paavirkedes  af  Grundtvig,  blev  han  med  Liv  og 
Sjæl  en  Tilhænger  af  den  under  Treaarskrigen 
vakte  Skandinavisme.  Han  sluttede  sig  ivrigt  til 
det  nationalliberale  Parti  og  traadte  i  Venskabs- 
forhold til  flere  af  dets  Førere  som  Orla  Leh- 
mann og  H.  N.  Clausen.  Med  forskellig  Styrke 
spores  disse  forskellige  Paavirkninger  i  de  to 
store  Oliemalerier,  han  udførte  i  Løbet  af  de 
ti  Aar,  der  fulgte  efter  Udførelsen  af  Freskerne 
i  Universitetsvestibulen :  „Ægirs  Gæstebud" 
(1855  57)  og  „Den  grundlovgivende  Rigsfor- 
samling". Det  første  Billede,  i  hvilket  var  valgt 
et  af  de  af  Høyen  anbefalede  nordisk-mytholo- 
giske  Æmner,  var  bestilt  af  Lehmann;  „Den 
grundlovgivende  Rigsforsamling",  paa  hvilket 
Kunstneren  arbejdede  fra  1861  — 1864,  var  og- 
saa  en  Bestilling  af  en  af  det  nationalliberale 
Partis  Bedstemænd,  Konsul  A.  Hage,  der  i  dette 
Billede  ligesom  har  sat  sit  Parti  et  Monument. 
Ved  Siden  af  disse  Bestillinger  var  Constantin 
Hansen  i  sine  Manddomsaar  optagen  af  at  ud- 
føre en  anselig  Række  Portræter,  adskillige 
Altertavler  og  Fremstillinger  af  nordisk  Mytho- 
logi  (de  nordiske  Gudebilleder  i  Fabricius'  111. 
Danmarkshistorie,  1854);  fra  denne  Tid  stam- 
mer ogsaa  en  Del  Billeder,  i  hvilke  han  con 
amore  har  skildret  sin  Hustru  og  sine  Børn. 
Større  dekorative  Opgaver  stilledes  der  ham 
efter  Universitetsvestibulens  Dekoration  der- 
imod ikke.  Han  udførte  Dekorationen  af  Loftet 

CONSTANTIN  HANSEN:  En  Hyrdedreng  fra  Pompeji 

KUNSTMUSEET 

Og  af  en  Logebrystning  i  det  gi.  kgl.  Theater, 
malede  i  Roskilde  Domkirke  Kristus  og  de  12 
Apostle  paa  Korpillerne  og  gjorde  Loftsbilledet 
i  Studenterforeningens  Festsal;  men  iøvrigt 
maatte  han  nøjes  med  at  anvende  sine  store 
dekorative  Ævner  paa  Lejligheds-Arbejder  som 
Studenterbannere  og  Festdekorationer;  eller  paa 
Smaatingsom  forskellige  kunstindustrielle  Gen- 
stande. 

Udadtil  bød  hans  Liv  ikke  paa  store  Oplev- 
elser. Han  gjorde  i  1858  en  Rejse  til  Paris  og 
Holland  og  gensaa  i  1873  Italien.  Men  ellers 
levede  han  i  sit  Hjem  og  for  sit  Hjem.  Han  havde 
i  Aarenes  Løb  faaet  en  stor  Børneflok,  som  det 
trods  hans  store  Flid  var  vanskeligt  at  ernære. 
I  en  lang  Aarrække  førte  han  en  til  Tider  næst- 
en haabløs  Kamp  mod  økonomiske  Vanskelig- 
heder; først  da  han  var  bleven  en  gammel 


Mand,  blev  Forholdene  lysere. 
Men  da  var  hans  Kraft  brudt, 
hans  Syn  forlængst  svækket. 
Det  betød  i  Sammenligning  med 
disse  Sorger  kun  lidet,  at  mange 
ydre  Æresbevisninger  blev  ham 
til  Del.  I  1854,  efter  Fuldend- 
elsen af  Udsmykningen  af  Uni- 
versitetsvestibulen,  var  han 
bleven  titulær  Professor;  i 
1864  havde  Akademiet  efter 
dets  Omorganisation  gjort  gam- 
mel Uret  god  igen  ved  at  op- 
tage ham  som  Medlem,  ja  han 
blev  endog  i  1873  dets  Vice- 
direktør efter  Marstrands  Død. 
Desuden  var  han  bleven  Rid- 
der af  Dannebrog  og  i  1875 
udnævnt  til  Etatsraad.  Han  hav- 
de faaet  Udstillingsmedaillen 
(for  Bindesbølls  Portræt),  det 
Ancherske  Rejselegat  og  for- 
skellige Præmier,  sluttelig  en 
aarligStatsunderstøttelse.  Men 
trods  alt  dette  var  han  en  af  det 
store  Publikum  og  den  meste  of- 
fentlige Kritik  miskendt  Kunst- 
ner, der  først  i  vore  Dage  har 
faaet  tildelt  den  ham  tilkom- 
mende Hædersplads  i  den  dan- 
ske Kunsts  Historie. 

Constantin  Hansen  døde  den 
29.  Marts  1880.  Ligesom  sin 
Ungdomsven  Roed  var  han  i  lige  Grad  udviklet 
som  Kunstner  og  Menneske.  Tilmed  ejede  han 
baade  en  poetisk  og  en  satirisk  Aare.  Som  Digter 
skattedes  han  af  ingen  ringere  end  Christian 
Winther  (hvis  A.  B.  C.  han  illustrerede).  Ikke 
sjælden  blev  han  en  hvas  Polemiker,  der  navn- 
lig Gang  paa  Gang  drog  til  Felts  mod  Pressens 
skaanselløse  Kritik  af  hans  Kunst,  og  som  nu 
og  da  med  en  satirisk  Tegning  greb  ind  i  de 
politiske  Stridigheder. 

Constantin  Hansens  Liv  er  udførligt  skildret 
i  en  af  Kunstforeningen  udgiven  Biografi,  for- 
fattet af  Emil  Hannover. 

GEORG  CHRISTIAN  HILKER  blev  født  i 
København  d.  5.  Juni  1807.  Allerede  som  tret- 
tenaars  Dreng  kom  han  ind  paa  Kunstakademiet 
og  blev  i  1831  Elev  af  Modelskolen  med  det 


D.  M.  12 

CONSTANTIN  HANSEN:  Ægirs  Gæstebud 

KUNSTMUSEET 


Formaal  at  uddanne  sig  til  Landskabsmaler. 
Imidlertid  havde  han  været  nødsaget  til  at  give 
sig  i  Lære  hos  Malermester  Bariiel,  hvor  han 
lærte  Dekorationsmaleriet,  der  senere  skulde 
blive  hans  egentlige  Fag.  I  1826  var  han  bleven 
Svend  og  havde  faaet  Arbejde  hos  Malermester 
Kongslev.  Det  var  denne  Mand,  hvem  Billed- 
huggeren Hermann  Ernst  Freund  efter  sin 
Hjemkomst  fra  Italien  i  1830  overdrog  Maler- 
arbejdet ved  Udsmykningen  af  sit  Hjem  i 
Materialgaarden  ved  Frederiksholms  Kanal,  en 
Udsmykning,  der  helt  igennem  skulde  være  i 
pompejansk  Stil.  Kongsted  lod  Hilker  udføre 
dette  Arbejde,  og  han  kom  derved  ligesom 
Købke  og  Constantin  Hansen  under  Freunds 
Indflydelse  og  grebes  ligesom  sine  Kammerater 
af  dennes  Begejstring  for  den  antike  dekorative 
Malerkunst.  Han  opgav  nu  Landskabsmaleriet 
og  besluttede  sig  til  at  blive  Dekorationsmaler. 
Ved  Akademiet  blev  han  endnu  nogle  Aar  og 
vandt  fra  1833 — 1835  dets  Sølvmedailler  for 
Modelstudier. 

Som  Dekorationsmaler  skaffede  Hilker  sig 
efterhaanden  saa  godt  et  Navn,  at  han  i  1838 
fra  Fonden  ad  usus  publicos  modtog  et  toaarigt 


Rejsestipendium.  Sammen  med  Købke  drog  han 
afsted.  Maalet  for  Rejsen  var  naturligvis  Italien. 
Hvorledes  han  der  mødtes  med  Constantin 
Hansen  og  i  Fællesskab  med  ham  udkastede 
Planen  til  Universitetsvestibulens  Dekoration 
er  nævnt  i  Biografien  af  denne  Kunstner.  Da 
han  atter  i  1841  drog  hjemad,  standsede  han 
nogen  Tid  i  Miinchen  for  grundig  at  sætte  sig 
ind  i  Frescomaleriets  Teknik. 

Efter  sin  Hjemkomst  dekorerede  han  først 
nogle  Lofter  i  Thorvaldsens  Museum  og  tog 
derpaa  fat  paa  Universitetsvestibulens  Udsmyk- 
ning, der  ogsaa  blev  Stordaaden  i  hans  Liv. 
Fra  1844  til  1853  arbejdede  han  i  Universitetet. 
Det  følgende  Aar  udnævntes  han  til  Ordens- 
Vaabenmaler  og  Lærer  ved  Kunstakademiet, 
af  hvilket  han  i  1867  blev  Medlem. 

Hans  Liv  gik  iøvrigt  hen  med  Udførelsen  af 
større  dekorative  Arbejder:  Universitetets  Solen- 
nitetssal, Landbohøjskolens  Forelæsningssal, 
Trapper  og  Sale  paa  Sorø  Akademi  og  i  National- 
banken i  København.  Desuden  har  han  udsmyk- 
ket Værelserne  i  mangen  Privatbygning  i  Ho- 
vedstaden og  i  Provinserne.  Han  døde  den  13. 
Januar  1875. 

PETZHOLDT:  Udsigt  ved  Hadrians  Villa  i  Tivoli 

KUNSTMUSEET 


ERNST  CHRISTIAN  FREDERIK  PETZ- 
HOLDT blev  født  i  København  den  1.  Januar 
1805.  Efter  at  have  gaaet  i  Efterslægtsselskab- 
ets  Skole  kom  han  i  Lære  hos  Malermester 
Bariiel,  og  nød  først  derefter  Undervisning  paa 
Akademiet  og  hos  Eckersberg.  Paa  Modelskolen 
vandt  han  Sølvmedaillerne,  men  opgav  dog  at 
blive  Figurmaler  for  at  dyrke  Landskabsmaleriet. 
I  1830  drog  han  til  Italien,  og  naaede  i  Novem- 
ber Rom.  Senere  drog  han  mod  Syd  og  var  om 
Sommeren  1831  paa  Sicilien.  Han  vendte  om 
Efteraaret  tilbage  til  Rom,  hvor  han  for  det 
meste  opholdt  sig  de  fire-fem  Aar,  han  endnu 
blev  i  Italien;  i  Vinteren  1835 — 1836  var  han 
atter  i  København,  hjemkaldt  til  Faderens 
Dødsleje.  Efter  dennes  Død  drog  han  paany 
udenlands.  Rejsen  gik  over  Miinchen  til  Italien 
og  derfra  videre  til  Grækenland.  Men  efter  at 
være  ankommen  til  Patras  i  Achaja  afgik  han 
den  1.  Avgust  1838  pludselig  ved  Døden  og 
jordedes  paa  Byens  Kirkegaard. 

ALBERT  KUCHLER  var  Søn  af  en  Snedker 
og  fødtes  i  København  den  2.  Maj  1803.  Som 


Dreng  oplærte  hans  Fader  ham  i  sit  Haandværk 
og  sendte  ham  paa  Akademiet  for  at  lære  at 
tegne.  Seksten  Aar  gammel  var  han  allerede 
naaet  saa  vidt,  at  han  kunde  oprykkes  i  Model- 
skolen; i  de  følgende  Aar  vandt  han  Sølvme- 
daillerne. Samtidig  besøgte  han  Eckerbergs 
Malerskole.  Det  var  nu  forlængst  givet,  at  han 
skulde  være  Maler. 

Kiichler  attraaede  oprindelig  at  blive  Historie- 
maler, og  i  sin  Ungdoms  første  Aar  malede 
han  da  ogsaa  en  Række  Billeder  med  saadanne 
højtidelige  religiøse  eller  romantiske  Æmner, 
som  det  var  Historiemalernes  Skik  et  gøre  til 
Genstand  for  deres  Kunst.  Men  ved  Udstillin- 
gerne i  1828  og  1830  viste  han  to  Billeder  fra 
en  helt  anden  og  anderledes  borgerlig  Verden: 
„Den  forlegne  Frugtsælgerske"  og  „Efter  Borger- 
nes Revy  paa  Fælleden",  Billeder,  der  genre- 
mæssigt skildrede  Datidens  glade  Københavner- 
liv. Trods  den  Lykke,  disse  Billeder  gjorde, 
opgav  han  dog  ikke  Historiemaleriet,  der  i  1829 
desuden  indbragte  ham  Akademiets  store  Guld- 
medaille. 

I  1830  rejste  Kiichler  udenlands  og  drog  den 

KUCHLER:  Romerske  Almuesfolk  købe  en  Abbatehat  til  deres  lille  Søn 

THORVALDSENS  MUSEUM 


KUCHLER:  Familiescene  ved  Nemisøen 

THORVALDSENS  MUSEUM 


kendte  Vej  over  Miinchen  til  Italien.  I  Rom 
deltog  han  med  Lyst  i  det  muntre  dansk- 
tyske Kunstnerliv  og  hjemsendte  flere  Bil- 
leder, i  hvilke  efterhaanden  de  højtidelige  bi- 
belske Æmner  afløstes  af  glade  Skildringer 
af  det  romerske  Folkeliv.  Men  snart  blev 
Tonen  atter  alvorligere,  samtidig  med  at  han 
selv  grebes  af  en  sværmerisk  religiøs  Stem- 
ning, i  hvilken  han  langsomt  droges  hen  mod 
den  katholske  Tro  for  tilsidst,  efter  mange 
Aars  Forløb,  at  gaa  over  til  Katholicismen 
(1844)  og  lade  sig  —  i  1851  —  optage  som 
Munk  i  Franciscanerordenen.  Han  fik  Navn- 
et »Fra  Pietro«  og  sendtes  i  Prøveaarene 
til  et  Kloster  i  Schlesien,  hvor  han,  end- 
skønt han  kun  daarligt  taalte  det  kolde 
Klima,  maatte  leve  indtil  1855,  da  han  fik 
Tilladelse  til  at  optages  i  S.  Bonaventura's 
Kloster  paa  Palatinerhøjen  i  Rom.  Her  dyrk- 
ede han  paa  Klostrets  Bud  —  uden  Hensyn 
til  de  lidet  taknemmelige  Opgaver,  der  stil- 
ledes ham,  —  med  største  Flid  Kunsten, 
men  malede  nu  kun  religiøse  Billeder.  Efter- 
haanden fik  han  saa  megen  Lempelse  i 
Klosterreglerne,  at  han  kunde  modtage  sine 


ADAM  MULLER:  Kunstnerens  Forældre 

PRIVATEJE 


Landsmænds  flittige  og  kærkomne  Besøg  i  sin 
Malercelle  med  den  berømte  skønne  Udsigt. 
I  1866,  da  Klostrene  ophævedes,  fik  han,  ved 
den  danske  Regerings  Mellemkomst,  af  sær 


Naade  Lov  til  at  blive  boende  i  Klostret,  og 
her  endte  han  sit  lange  Liv  den  16de  Januar 
1886.  Paa  hans  Grav  i  Rom  rejstes  senere 
en  Mindesten. 

ADAM  MULLER:  Barneportræt 

PRIVATEJE 


ADAM  AUGUST  MULLER  var  en  Søn  af 
Professor,  senere  Biskop  Peter  Erasmus  Muller; 
Moderen  var  en  Søster  til  Maleren  Kratzenstein- 
Stub.  Han  fødtes  i  København  den  16.  August 
181 1.  Oprindelig  var  det  bestemt,  at  han  skulde 
studere;  men  da  han  viste  gode  Anlæg  for  Teg- 
ning, toges  han  ud  af  Metropolitanskolen  og 
kom  i  1825  ind  paa  Eckersbergs  Malerstue 
efter  kort  forinden  at  være  bleven  Elev  af  Aka- 
demiet. Her  gjorde  han  saa  gode  Fremskridt, 
at  han  opnaaede  de  sædvanlige  Udmærkelser 
og  i  1829  kunde  begynde  at  udstille.  I  de  føl- 
gende Aar  malede  han  en  Del  Portræter  og  ad- 
skillige Billeder  med  historiske  og  bibelske 
Æmner.  Efter  Udflugter  i  1834  til  Tyskland  og 
Bøhmen  og  i  1836  til  Norge  konkurrerede  han 
i  1837  sammen  med  Eddelien  om  den  store 
Guldmedaille,  der  derefter  tilkendtes  begge 
Kunstnere  for  Opgaven:  „David,  som  opmunt- 
rer Saul  med  sit  Harpespil".  Snart  efter  tog  han 
fat  paa  sit  største  Billlede:  „Luther  paa  Rigs- 
dagen i  Worms",  bestilt  af  Kunstforeningen, 
der  i  Anledning  af  Reformationsfesten  havde 
indbudt  til  en  Konkurrence  bl.  a.  om  et  Billede 
med  dette  Æmne.  Maleriet  var  færdigt  allerede 
i  1838  og  blev  efter  Bestemmelsen  senere 
skænket  til  Helligaandskirken. 

Adam  Muller  ansøgte  nu  om  det  store  Rejse- 


stipendium, men  maatte  atter  her  konkurrere 
med  Eddelien,  da  Akademiet  fandt  begge  Kunst- 
nere ligeberettigede.  Opgaven  var  et  bibelsk 
Æmne.  Under  Thorvaldsens  Forsæde  fandt  det 
afgørende  Akademimøde  Sted  med  det  Resul- 
tat, at  Eddelien  sejrede  med  stor  Majoritet. 
Forsamlingen  skyndte  sig  dog  enstemmig  at 
ansøge  Kongen  om  at  bevilge  Adam  Miiller 
to  Tredjedele  af  et  lignende  Stipendium  som 
Eddeliens,  mod  at  det  selv  bidrog  en  Tredjedel, 
og  dette  skete  senere.  Men  Overanstrængelse 
og  Spænding  havde  imidlertid  bevirket,  at  Kunst- 
neren var  falden  i  en  hæftig  Feber,  der  en  Stund 
lod  ham  svæve  mellem  Liv  og  Død.  Han  kom 
dog  forholdsvis  hurtigt  over  Sygdommen,  og  i 
Januar  1839  var  han  saa  rask,  at  han  kunde 
begive  sig  til  Italien.  Hans  Helbred  led  dog 
atter  her  Skibbrud,  og  snart  viste  det  sig,  at 
hans  Bryst  var  angrebet.  Dødsmærket  vendte 
han  hjem  i  Sommeren  1842.  Et  Par  Aar  efter, 
den  15.  Marts  1844,  døde  han. 

MATTHIAS  HEINRICH  ELIAS  EDDELIEN 
fødtes  i  Greifswalde  den  22.  Januar  1803.  Fa- 
deren var  en  tysk  Tømrer,  der  som  Svend  havde 
arbejdet  i  København.  Sønnen  kom  først  i 
Malerlære  i  sin  Fødeby,  men  sendtes  derefter 
til  København,  hvor  han  arbejdede  som  Svend 
hos  Malermester  Hambro,  og  fra  1821  besøgte 
Kunstakademiet.  Hvorledes  han  senere  sammen 
med  Adam  Muller  konkurrerede  til  den  store 
Guldmedaille  og  Rejsestipendiet,  er  ovenfor 
meddelt.  Forinden  han  i  1839  drog  afsted,  havde 
han  opnaaet  dansk  Borgerret  og  havde  giftet  sig. 
Rejsen  gik  til  Italien,  hvor  han  opholdt  sig  i 
nogle  Aar  og  i  Rom  bl.  a.  malede  Altertavlen  til 
Kronborg  Kirke:  „Kristus  velsigner  de  smaa 
Børn".  I  1843  var  han  atter  hjemme  og  agre- 
eredes  uden  dog  senere  at  blive  Medlem.  Aaret 
efter  begyndte  han  paa  sit  største  Arbejde: 
Fresko-Udsmykningen  af  Chr.  IV's  Kapel  i 
Roskilde  Domkirke.  Han  opnaaede  dog  kun  at 
fuldføre  de  øvre  Væg-Partier  og  Dekorationen 
af  Hvælvingen,  da  i  1852  en  Lammelse  i  hans 
højre  Haand  brat  afbrød  Arbejdet.  Han  søgte 
senere  Helbredelse  for  sin  Sygdom  ved  et  tysk 
Badested,  men  den  24.  December  1852  ramtes 
han  af  et  nyt  Slagtilfælde,  der  medførte  Døden. 

Billedudsmykningen  af  Chr.  IV's  Kapel  i  Ros- 
kilde Domkirke  overdroges,  som  bekendt,  senere 
Marstrand. 


EDDELIEN:  Altertavle  i  Kronborg  Kirke 


ERNST  MEYER  var  født  af  jødiske  Forældre 
i  Altona  den  11.  Maj  1797.  Aaret  efter  hans 
Fødsel  blev  Forældrene  skilte,  og  han  op- 
droges derefter  hos  Faderen,  indtil  han  i  1812 
sendtes  til  København  til  Moderens  Familie.  Mid- 
lerne til  hans  Underhold  var  meget  knappe,  men 
han  var  straks  saa  heldig  at  finde  en  Velgører  i 
den  bekendte  Grosserer  M.  L.  Nathanson,  der 
sørgede  for,  at  Drengen  blev  Elev  af  C.  A.  Lo- 
rentzen og  indmeldtes  paa  Akademiet.  Her  gjorde 
han  snart  gode  Fremskridt.  Da  Eckersberg  i  1818 
var  bleven  Professor,  fik  han  denne  til  Lærer,  og 
Eckersbergs  Indflydelse  sporedes  snart  i  de  Bil- 
leder, Ernst  Meyer  malede,  medens  han  var  ved 
Akademiet.  Men  længe  blev  han  der  ikke,  idet 
han,  i  Fortrydelse  over  ikke  at  faa  tilkendt  den 
lille  Guldmedaille,  drog  til  Miinchen.  Han  lod 
sig  vel  overtale  til  at  vende  tilbage  og  deltage 
i  en  ny  Konkurrence,  men  midt  under  denne 


blev  han  led  ved  Opgaven  og 
rejste  atter  til  Miinchen.  Her 
blev  han  nu  i  tre  Aar,  indtil 
han  i  1824  sammen  med  Billed- 
huggeren H.  W.  Bissen  drog  til 
Rom,  som  blev  hans  egentlige 
Opholdssted  for  Resten  af  Livet. 

Medens  Ernst  Meyer  i  Miin- 
chen havde  været  Elev  af  den 
berømte  Cornelius  og  efter  den- 
nes Eksempel  havde  malet  Kom- 
positioner med  romantisk-mid- 
delalderlige  Æmner,  lærte  han 
snart  i  Rom,  hvilken  Skat  af 
maleriske  Motiver    det  hver- 
dagsagtige  italienske  Folkeliv 
indeholdt,  og  fra  nu  af  og  indtil 
sin  Død  blev  han  ikke  træt  af 
at  skildre  dette  i  sine  mange 
Malerier  og  talløse  Tegninger 
og  Akvareller.  Det  Skælmeri, 
den  sunde  Livsglæde,  den  pud- 
sige Iagttagelsesevne,  der  ken- 
demærker hans  Kunst,  havde 
sin  Grund  i  hans  eget  straalende 
Humør,  i  hans  altid  ekspedite 
Vittighed,  i  hans  stedse  brænd- 
ende Begejstring  for  alle  smukke 
Piger.  End  ikke,  da  han  i  sin 
bedste  Alder  ramtes  af  en  uhel- 
bredelig Sygdom  (Muskelsvind), 
der  efterhaanden  gjorde  ham 
delvis  lam  og  tilsidst  nødte  ham  til  at  bruge 
Krykker,  ældedes  hans  ungdommelige  Sind,  og 
der  er  fuldt  op  af  lystige  Historier  af  og  om 
ham  ogsaa  fra  disse  Aar.  Intet  Under,  at  han 
maatte  blive  Sjælen  i  det  tysk-danske  Kunst- 
nerliv, der  den  Gang  —  med  Thorvaldsen  som 
Topfigur  —  blomstrede  i  Rom  og  som  havde 
sit  Centrum  i  den  berømte  Café  Greco  i  Via 
Condotti.  Her  var  Ernst  Meyer  den  paalidelig- 
ste  af  Stamgæsterne.  De  usikre  Forhold  om- 
kring det  urolige  Aar  1848  fordrev  ham  vel  for 
hele  fire  Aar  fra  Rom  —  han  boede  i  den  Tid  i 
Paris  og  Schweitz  — ;  men  da  han  atter  var 
vendt  tilbage,  fandt  man  ham  snart  paa  hans 
vanlige  Plads  i  Kaféen,  der  iøvrigt,  paa  Grund 
af  tidligere  ukendte  Spaltninger  indenfor  det 
internationale  Kunstner-Kammeratskab,  fra  nu 
befandt  sig  i  en  til  vore  Dage  fortsat  Dekaden- 
ce. Dag  efter  Dag  indtog  han  her,  sammen  med 

ERNST  MEYER:  En  romersk  Dreng  føres  til  Klostret 

ERNST  MEYER:  Landgangen  paa  Kapri 

PRIVATEJE 


andre  trofaste,  mest  tyske,  Stamgæster  sin 
Frokost  paa  sin  vante  Plads,  og  her  ramtes 
han  den  31.  Januar  1861  af  et  apoplektisk  Slag, 
der  den  følgende  Morgen  medførte  Døden.  Han 
jordfæstedes  paa  den  mosaiske  Kirkegaard  i 
Rom. 

Skøndt  tysk  af  Fødsel  og  tysk  af  Sprog  be- 
varede Ernst  Meyer  dog  gærne  Forbindelsen 
med  Danmark  og  hjemsendte  gentagne  Gange 


Billeder  til  de  aarlige  Udstillinger.  Da  han  i 
1843  havde  tilendebragt  en  Kur  ved  det  af 
Datiden  højtpriste  Bad  Grafenberg,  besøgte  han 
København,  ved  hvilken  Lejlighed  Akademiet 
skyndte  sig  at  optage  den  fejrede  Kunstner  som 
Medlem,  idet  det  ekstraordinært  tillodes  ham 
senere  at  udføre  Receptionsstykket.  Nogen  større 
Længsel  efter  Danmark  har  han  dog  næppe  følt; 
han  gensaa  det  i  hvert  Fald  ikke  senere. 

DET  var  noget  af  en  Hogarth,  man  ventede 
sig  af  den  purunge  og  dog  som  meget 
lovende  anerkendte  WILH.  MARSTRAND, 
der  fra  Tredivernes  Begyndelse  og  indtil  de- 
res Midte  udstillede  en  Række  satiriske  Bil- 
leder efter  allerede  i  en  Række  Barndoms- 
tegninger af  satirisk  Indhold  at  have  vist  Til- 
bøjeligheder i  denne  Retning.  Det  blev  dog 
klart  snart,  at  det  var  Spøgens,  ikke  Spottens, 
Gave,  han  havde  faaet.  Da  han  først  fik  over- 
vundet en  vis  ungdommelig  Lyst  til  blot  at 
række  Tunge  og  gøre  Grimacer,  lo  han  med 
en  Latter  uden  Stænk  af  Galde.  Hans  Latter- 
Kilde  sprang  fra  et  Hjærte,  der  var  rent  og 
varmt,  og  havde  derfra  sin  Krystalklarhed  og 
derfra  sin  Mildhed.  Og  alt  som  dette  Hjærte 
dannedesyderligere,  fik  Humoren  i  Marstrands 
Kunst  en  dyb  Understrøm  af  Humanitet,  som 
gav  den  Finhed  og  Elskværdighed,  paa  samme 
Tid  som  hans  Skønhedssans,  da  den  først 
var  vakt,  gav  hans  Kunst  dens  ydre  Adel  og 
Ynde. 

Italien  vakte  hans  Skønhedssans.  Det  kunde 
synes,  som  var  der  dernede  —  som  man  sig- 
er —  pludselig  gaaet  et  Lys  op  for  ham,  og 
som  havde  han  i  Skinnet  deraf  med  én  Gang 
set  Verden  i  den  lyse,  skønne  Skikkelse,  den 
fra  da  af  antog  i  hans  Kunst.  I  Virkeligheden 
var  hans  Forvandling  dog  ikke  slet  saa  fæno- 
menal: ydre  Vilkaar  var  den  særlig  gunstig. 
Ikke  blot  skinnede  i  Italien  Sydens  Sol  over 
en  Verden,  der  uden  Sammenligning  virke- 
lig var  skønnere  end  de  Skidenstræder,  i 
hvilke  Marstrand  hjemme  havde  ladet  sin 
Fantasi  færdes;  men  af  denne  malerisk-ideale 


Verden  havde  der  allerede  en  rum  Tid  for- 
inden Marstrands  Ankomst  til  Rom  hos  Ma- 
lerne dernede  fæstnet  sig  hin  velkendte  ide- 
alistiske Opfattelse,  der  smittede  alle  Øjne 
og  blev  farlig  for  det  individuelle  Syn  hos 
mange.  Betagne  af  det  fremmedartede  ita- 
lienske Folkeliv,  der  den  Gang  endnu  rørte 
sig  i  de  nationale  Dragter  og  Former,  fore- 
kom det  Nordens  Malere,  at  i  Syden  var 
der  Karneval  hele  Aaret  rundt;  Karnevals- 
stemningen syntes  dem  at  ligge  i  Luften  til 
daglig.  Den  Stemning  greb  dem  og  greb  de. 
De  har  med  deres  Billeder  givet  os  en  Slags 
Italien  under  Masken;  men  hvad  der  var 
under  Masken,  derom  har  de  kun  sjældent 
vidst  synderlig  Besked  og  kun  haft  lidet  at 
sige  os.  Som  alle  de  Samtidiges  Billeder  af 
dette  Folkeliv  gengiver  Marstrands  kun  dets 
Overflade.  Men  forud  for  saa  at  sige  alle  an- 
dre gengiver  de  det  med  en  i  sit  Væsen 
unordisk  Sans  for  den  yndefulde  Plastik,  den 
rhytmiske  Bevægelse  i  Menneskeskikkelsen. 
Den  lærte  Marstrand  paa  første  Haand  af  det 
skønne  italienske  Folk,  og  den  gjorde  ham 
ikke  alene  til  den  Mester,  han  samtidig  blev 
i  at  komponere,  men  gennemtrængte  saa  for- 
skønnende og  mildnende  hans  hele  Væsen, 
at  det  ikke  er  til  at  kende,  at  de  barokke  og 
plumpe  Ungdomssatirerskyldes samme  Kunst- 
ner, der  har  malet  Skitserne  til  „Oktober- 
Festen",  Fremstillingerne  af  „Søstersengen" 
og  andre  af  de  skælmske  og  yndefulde  Ung- 
doms-Billeder fra  Rom. 

Den  Periode,  der  fulgte  efter  hans  første 
Rejse,  hans  Ophold  i  Hjemmet  1841 — 45, 


betegnes  af  en  Række  udmærkede  Portræter, 
frem  for  alle  af  det  ypperlige  Gruppebillede 
af  de  Roskildske  Skydebrødre.  Men  det,  der 
faar  Perioden  til  at  danne  Epoke  i  Marstrands 
Kunstnerliv,  er  hans  første  Illustrationer  til 
Holberg.  Hans  Aandsslægtskab  med  denne  var 
paa  et  enkelt  Punkt  utvivlsomt.  Vel  var  Hol- 
berg saa  lidt  Maler,  som  nogen  Digter  kan 
være;  men  Marstrand  var  mere  Digter,  end 
Malere  plejer  at  være,  og  hans  digteriske 
Ævne  havde  i  hvert  Fald  i  Lattermildheden 
et  Grundlag  for  Opfattelse  fælles  med  Hol- 
bergs. Saa  bundforskellige  de  end  ellers  er  og 
maatte  være  alene  af  den  Grund,  at  den  ene 
var  født  til  blot  at  skrive,  den  anden  til  kun 
at  male,  gælder  det  om  Marstrand  ikke  min- 
dre end  om  Holberg,  hvad  Brandes  har  sagt 
om  dennes  Evne  til  med  frejdig  Lystighed 
at  hæve  det  Naragtige  eller  Ulykkelige  eller 
Afskyelige  ud  over  det  Hæsliges  og  over  i 
det  Latterliges  Kreds.  „Han  mister  ikke  Hu- 
møret, hverken  af  Ærgrelse  eller  Medliden- 
hed; han  ler",  siger  Brandes  om  Holberg, 
og  saadan  gjorde  netop  Marstrand  ogsaa. 

Han  er  en  af  de  faa  i  nyere  Tid,  der  virke- 
lig har  haft  Nydelse  af  det  Latterlige,  og  som 
i  hvert  Fald  ikke  var  tvungen  til  at  ty  til 
Karikatur  for  at  fremstille  det  Latterliges 
Karakter.  Selv  Daumier,  om  hvem  Marstrand 
stundom  kan  minde  i  sine  Skitser,  var  mere 
overvejende  Karikaturist.  Man  kan  jo  gerne 
sige,  som  det  er  sagt,  at  Marstrand  i  sine 
Holberg-Billeder  saa  Virkeligheden  gennem 
Digtningens  Briller.  Men  hvad  kunde  egent- 
lig en  Maler  se  gennem  Holbergs?  Der  findes 
jo  i  hans  Komedier  ikke  saa  meget  som  en 
Antydning  af  den  ydre  Form,  hvori  de  skulle 
tænkes.  Alt,  hvad  Marstrands  Holberg-Bil- 
leder i  saa  Henseende  indeholder,  staar  helt 
og  holdent  for  hans  egen  Regning  og  tjener 
ham  derfor  udelt  til  Ære.  Og  her  —  i  Frem- 
stillingerne af  Erasmus  Montanus,  Barsel- 
stuen, Jeppe  og  de  øvrige  af  hans  Holberg- 
Billeder  fra  Fyrrernes  Begyndelse  —  er  det 
da,  at  hans  glimrende  Karakter-Forstand, 
mildnet  af  hans  Humor,  der  atter  var  forædlet 
af  hans  Skønhedssans,  fejrer  sine  første  store 
Triumfer. 

Fra  1845 — 48  gjorde  han  sin  anden  store 
Rejse,  der  over  Holland  og  Paris  paa  ny  førte 
ham  til  Rom.  Ingen  af  hans  Arbejder  har 


nydt  saa  megen  Folkeyndest  som  netop  de, 
der  skriver  sig  fra  denne  Rejse.  Nutiden 
samstemmer  dog  ikke  med  Datiden  i  Begej- 
stringen over  saadanne  Billeder  som  Osteri- 
Scenen  med  den  gamle  sovende  Kone  og 
de  to  unge  Piger,  der  hilser  en  indtræd- 
ende Velkommen,  Dansen  i  det  Fri  paa 
Ischia  eller  den  lille  Pige  med  Katten.  Ser  vi 
i  dem  Repræsentanter  for  en  ny  Side  af  Mar- 
strands Talent,  er  det  snarest  Repræsentanter 
for  en  Vrangside  af  dette  Talent,  for  en  Til- 
bøjelighed til  at  tillade  Koketteriet  med  Pub- 
likum og  de  dertil  hørende  behagesikre  Lyder 
at  brede  sig  paa  Bekostning  af  de  altid  mindre 
behagesikre  kunstneriske  Dyder,  —  en  Til- 
bøjelighed for  Godtkøbsskønhed  af  tysk  Art 
og  et  Vidnesbyrd  om,  hvor  let  selv  den  over- 
legne danske  Kunst  i  hine  Tider  fortyskedes. 

Af  denne  Fordærvelse,  der  angreb  hans 
Billeder,  forblev  dog  hans  Skitser  fuldkom- 
ment uberørte.  Han  skitserede  „En  Karne- 
valsaften i  Rom"  med  saa  gnistrende  et  Fyr- 
værkeri af  Motiver  og  Indfald,  som  kun  den 
kan  tillade  sig,  der  har  let  nok  til  Krudtet. 
Han  gjorde  det  i  Tonerne  saa  fine,  i  Kompo- 
sitionen saa  gratiøse,  i  Indholdet  saa  skælm- 
ske og  elskværdige  Udkast  til  „En  ung  Ita- 
liener, der  vifter  Fluerne  bort  fra  en  sovende 
Pige".  Han  malede  den  udmærkede  Skitse 
til  „Det  døde  Æsel",  den  ikke  mindre  ud- 
mærkede til  „Charlatanen,  der  anbefaler  sin 
Blanksværte",  og  han  noterede  eller  kompo- 
nerede, snart  med  sin  Pensel,  snart  med  en 
Pen  eller  Blyant  mangfoldige  andre  komiske 
eller  skønne  Motiver.  Ogsaa  nogle  løst  skitse- 
rede Illustrationer  til  Don  Quixote  blev  til 
under  dette  Ophold  i  Italien.  De  blev  Ind- 
ledningen til  en  lang  Række  Billeder  af  den 
bedrøvelige  Helt  fra  Salamanca,  en  af  Hoved- 
figurerne —  dog  næppe  en  af  de  bedste  —  i 
Marstrands  komiske  Galleri. 

Hjemkommen  kastede  han  sig  med  stor 
Energi  over  Portrætfremstillingen  i  Legems- 
størrelse og  malede  bl.  a.  det  yderst  karakter- 
fulde, om  Eckersberg  mindende  Dobbeltpor- 
træt af  Konsul  C.  F.  Hage  og  hans  Hustru. 
Med  disse  Arbejder  genvandt  hans  Billeder 
i  større  Maalestok  noget  af  det  solide  natural- 
istiske Grundlag,  paa  hvilket  hans  Udvikling 
oprindelig  byggede.  Der  hændte  ham  dog 
ikke  egentlig  noget  nyt  som  Kunstner,  før 

han  i  Efteraaret  1854  var  hjemkommen  fra 
sin  tredie  Rejse  til  Italien,  der  denne  Gang 
havde  gældt  Venedig. 

Ikke  at  det,  han  dér  havde  malet  var  saa 
særlig  betydningsfuldt!  Der  var  sluttelig  kom- 
met et  ikke  videre  dejligt  —  eller  om  man 
vil  et  altfor  „dejligt"  —  Billed  ud  af  de  „Vene- 
tianske Piger  i  en  Kirke",  hvortil  han  havde 
gjort  udmærkede  Forarbejder,  og  som  han 
aabenbart  havde  bestemt  til  at  blive  et  Hoved- 
værk. Det  nye,  han  bragte  med  sig  hjem,  laa 
ikke  som  færdige  Resultater  i  hans  Studie- 
mappe, men  var  et  Mod,  der  var  blevet  ham 
indblæst.  Modet  til  at  hæve  sin  Kunst  mod 
det,  han  selv  kaldte  „det  højere  Gebet".  Foran 
den  store  Kunst  af  Tizian  og  endnu  mere 
Veronese  havde  han  følt  Kræfter  røres  i  sig 
til  større  kunstneriske  Bedrifter  end  dem, 
han  hidtil  havde  øvet.  Mægtigt  synes  Vene- 
dig at  have  inspireret  ham.  Feststemningen, 
som  ligger  over  denne  Æventyrby,  og  som 
han  havde  set  paa  et  bacchantisk  Højdepunkt 
en  Maaneskinsnat  i  Juli,  hvor  der  var  Folke- 
fest paa  Canale  Grande,  smittede  ham,  og 
Skønhedsrusen  steg  ham  saaledes  til  Hoved- 
et, at  han  i  sin  Fantasi  saa  en  Verden,  der 
havde  Lighed  med  den,  de  gamle  Malere  i 
Venedig  havde  set,  en  Verden,  hvis  Menne- 
skehed var  af  pragtfuldere  Kraft,  af  yppigere 
Bygning,  af  fyrigere  Sind,  med  ét  Ord  i  en 
større  Stil  end  den,  der  hidtil  havde  dannet 
det  beherskende  Billed  i  hans  Fantasi. 

Der  kommer  efter  hans  Ophold  i  Venedig 
noget  ind  i  hans  Kunst,  som  ligner  en  stor 
Svulmen  af  hans  hele  Væsen.  Det  ytrer  sig 
først  og  fremmest  paa  hans  Produktions-Ævne, 
der  altid  var  stor,  men  som  nu  bliver  enorm. 
En  Flod  af  Billeder,  Skitser,  Tegninger 
strømmer  fra  hans  Haand  ustandseligt  ud 
over  Landet.  Den  ytrer  sig  dernæst,  denne 
Svulmen,  i  hans  Behandling.  Ikke  blot  i  det 
mindre  væsentlige,  at  hans  Pensel  eller  Pen 
kunde  blive  bredere,  genialere  i  "sit  Strøg, 
men  ogsaa  i  det  mere  væsentlige,  at  hans 
Linje  og  hans  Form  fik  en  større  Yppighed, 
en  stærkere  Sanselighed,  en  mere  overstrøm- 
mende Sundhed.  Det  er,  som  vilde  Barmen 
sprænge  Korsettet  paa  den  unge  Romerinde, 
der  festligt  smykket  gaar  til  Karneval.  Og 
Talen  er  ikke,  som  man  maaske  af  Exemplet 
kunde  tro,  om  den  blotte  Gengivelse  af  blot 


det  kødelige.  Naar  Barmen  synes  at  ville  i 
sprænge  Korsettet  paa  den  lille  Romerinde, 
da  er  det,  fordi  Hjærtet  i  hende  er  saa  fuldt 
af  Længsler,  at  de  vil  sprænge  Barmen.  Det 
kunde  ogsaa  svulme  i  ham  ved  Erindringen 
om  en  Bagatel  af  Skønhed  som  den  smukke 
Bevægelse,  hvormed  han  havde  set  en  Gon-  j 
dollere  hjælpe  en  ung  Pige  ned  i  sin  Gondol.  j 
Eller  den,  hvormed  en  Romerinde  lod  sig  3 
løfte  ned  fra  et  Æsel.  Eller  den,  hvormed  et 
italiensk  Ægtepar  anraabte  Madonna  om  Hjælp 
for  deres  lille  syge  Barn.  Eller  den,  hvor- 
med en  Moder  dækkede  sin  Førstefødtes  i 
Vugge.  Hans  Skønhedsfølelse  svulmede  ved  I 
sligt.  Men  det  svulmede  fremdeles  i  ham,  j 
naar  han  atter  og  atter  vendte  sine  Tanker  | 
til  Holberg.  Da  var  det  Humoren  i  ham,  som  | 
rejste  sig  til  den  høje  Latterbølge,  som  er  I 
skyllet  ud  over  saa  mange  af  hans  komiske  .  i 

Billeder,  og  som  uimodstaaeligt  river  Be-  ; 
skueren  med  sig.  Det  kunde  saa  ebbe  for  en 
Tid  i  hans  Livsmod;  navnlig  med  Alderen 
blev  hans  Øjeblikke  af  Mismod  mange.  Men  | 
det  blev  hurtigt  Flod  igen  i  hans  Sind,  og 
han  viste  da,  hvor  ungdomsspænstigt  han  ^ 
stedse  følte  for  hver  Tanke,  som  syntes  ham 
smuk,  og  hvert  Syn,  der  var  ham  kært,  — 
for  den  uskyldsrene  Tanke  f.  Ex.,  der  syssel- 
sætter den  unge  Pige  paa  Billedet  af  „Besøg- 
et", for  det  dyrebare  Syn  f.  Ex.  af  sine  Børn 
og  deres  Moder,  som  han  har  fremstillet  i  et 
Par  af  sine  ypperste  Billeder.  Da  var  det 
Hjærtet  i  ham,  der  udvidedes  som  aldrig  før 
og  fik  disse  Billeder  til  at  svulme  af  Stolthed 
over  hans  vakre  Hustru  og  de  sunde  Børn. 

Udvidelsen  af  hans  Væsen  førte  ganske 
naturligt  til  en  Udvidelse  af  hans  kunstne- 
riske Omraade,  hvis  Grænser  ligefrem  flytte- 
des udefter  under  det  tiltagende  Omfang  af 
hans  Egenskaber.  Deraf  da  ogsaa  den  Natur- 
lighed, hvormed  han  naaede  at  behandle  selv 
de  højeste  Æmner.  Han  ifører  nok  under- 
tiden sine  Figurer  gammeldags  Klædebon  og 
giver  dem  gammeldags  Omgivelser;  men  det 
er  dog  mere  ved  Følelsens  ukunstlede  Ud- 
tryk end  som  Følge  af  visse  koloristiske  Over- 
ensstemmelser og  det  hollandske  Udstyr,  at 
hans  Skitse  til  den  fortabte  Søns  Hjemkomst 
saa  slaaende  minder  om  Rembrandt.  Der  er 
en  anden  af  hans  Skitser  (Lady  Macbeth),  der 
levende  erindrer  om  Delacroix.  Med  denne 

havde  ellers  Marstrand  endnu  mindre  noget 
tilfælles  end  med  Rembrandt.  Men  han  havde 
til  Tider  det  Højtryk  paa  sin  Følelse,  som 
ellers  kun  de  allerstørste  Kunstnere  har  kendt. 

Han  blev  da  heller  ikke  nogen  Historie- 
maler i  den  odiøse  Betydning  af  Ordet,  som 
dette  har  faaet  i  vore  Dage.  Det  var  Livet 
selv  og  ikke  den  døde  Historie,  han  malede 
og  malede  paa  en  saadan  Maade,  at  Græns- 
erne mellem  hans  Historie-  og  Genrebilled- 
er ofte  kan  være  vanskelige  at  bestemme.  Som 
en  Række  Overgangsled  kan  betragtes  den 
lille  Suite  Kompositioner  —  man  kunde  kalde 
dem  historiske  Genrebilleder,  —  hvori  han 
med  saa  megen  Aand  og  saa  meget  Vid  har 
skildret  danske  Digteres  Liv,  bl.  a.  Holbergs, 
og  hvortil  ogsaa  kan  henføres  det  fortryllende 
lille  Billed  af  Frederik  V  og  hans  unge  Dron- 
ning, der  staar  i  en  øm  Téte-å-Téte  og  spiser 
Kirsebær  sammen.  Ogsaa  i  hans  religiøse  Bil- 
leder genfinder  man  Genremaleren,  og  ogsaa 
de  skylder  deres  Friskhed  deres  nære  Tilknyt- 
ningtil  Livet  selv.  Det  viser  Skitserne  til  „Den 
barmhjærtige  Samaritan" ;  det  viser  dog  frem- 
for alt  Hovedværket  blandt  hans  StafFelimale- 
rier :  Den  store  Nadvere  (1869).  Af  hans  mang- 
foldige skønne  Kompositioner  er  denne  den 
skønneste,  og  der  findes  overhovedet  ikke 
noget  Billed,  der  i  den  Grad  som  dette,  skønt 
det  malerisk  ingenlunde  hører  til  hans  fuld- 
komneste, er  en  Sum  af  alle  hans  største  Æv- 
ner  og  Egenskaber.  Der  er  i  dets  Alvor  en 
dyb  Understrøm  af  hans  humane  Humor,  det 
rummer  al  hans  Karaktersans  og  al  hans  Skøn- 
hedssans. Hans  store,  rige  Hjærte  for  Menne- 
skeheden i  alle  dens  Afskygninger  banker  i 
dette  Billed,  hvor  han  har  samlet  alle  Stænder, 
og  hans  store  Kærlighed  til  Syden  lægger  sig 
for  Dagen  her,  hvor  Scenen  er  en  italiensk  Re- 
naissance-Hal,  hvor  Nadver-Bordet  er  dæk- 
ket med  italiensk  Vin  og  italienske  Frugter,  og 
hvor  Gæsterne  er  selve  det  italienske  Folk  fra 
Gader  og  Stræder.  Og  over  det  hele  en  ma- 
gisk Glans,  der  ikke  skyldes  et  Sansebedrag 
fremkaldt  af  magiske  Farver  (thi  han  var  kun 
stor  som  Penselfører,  ikke  som  Kolorist), 
men  som  er  Genskinnet  af  det  splendide  og 
generøse  i  hans  overdaadigt  ødsle  Aand. 

Langt  fra  at  slukkes  med  Aarene  skinnede 
denne  Aand  kun  stedse  klarere  og  ud  over 
altid  nye  og  større  kunstneriske  Omraader. 


Med  Undtagelse  af  Landskabet,  der  indtager 
en  ganske  underordnet  Rolle  i  hans  Kunst, 
malede  han  noget  nær  alt.  Derimellem  en 
stor  Mængde,  som  var  ubetydeligt,  en  ikke 
ringe  Mængde,  som  var  maadeligt.  Der  er 
dog  ingen  Grund  til  at  opholde  sig  derover. 
Han  koncentrerede  sine  Kræfter  om  store 
Ting  i  Stedet  for  at  fordele  dem  ligeligt  paa 
mindre.  Der  manglede  ham,  som  bekendt, 
i  hans  senere  Aar  ikke  monumentale  Opgav- 
er, hvis  Løsning  bidrog  til  at  give  hans  Ævner 
en  sidste  Udvidelse  i  monumental  Retning. 
Hvilken  storladent  mandig  Karakteristik  har 
han  ikke  givet  af  Christian  IV,  hvor  denne 
ses  paa  „Trefoldigheden"  i  Roskilde  Dom- 
kirke! Og  hvilken  mesterlig  Komposition  er 
ikke  dette  Billed,  trods  at  det  har  Stof  til  en 
halv  Snes  andre  Billeder.  Skade  kun,  at  det 
har  en  større  Rigdom  baade  paa  Motiver, 
Dybder  og  Farver  end  heldigt  er  for  en  Vægs 
Dekoration,  der  nødigt  skulde  bringe  Væggen 
selv  i  Forglemmelse.  Der  er  langt  mere  Øko- 
nomi baade  med  Grupper,  Farver  og  Perspek- 
tiv i  Billedet  i  Universitetets  Festsal,  og  af 
de  Skitser  med  Fremstillingen  af  Parablen 
om  de  betroede  Pund,  han  desværre  ikke 
naaede  at  faa  udført  for  Nationalbanken  i 
København,  vilde  der  formodendig  være  frem- 
gaaet  et  Værk  i  aller  største  Stil.  Til  hvilken 
Grad  Marstrand  havde  udviklet  sig  som  Maler 
i  den  store  Stil,  viser  hans  sidste  kolossale 
Altertavle-Udkast,  hvor  alt  er  af  den  Enkel- 
hed og  Simpelhed,  der  er  den  højeste  kunst- 
neriske Visdom. 

Saa  langt,  saa  højt  var  han  naaet,  da  Døden 
standsede  ham.  Midt  i  hans  rigeste  Udvikling 
kan  man  sige  trods  hans  treogtredsinstyve 
Aar.  Om  han  havde  levet  blot  et  Tiaar  læng- 
ere, havde  vor  Kunst  formodentlig  været 
flere  Storværker  rigere.  Men  det  er  til  ingen 
Nytte  at  gruble  over,  hvad  han  ikke  fik  gjort, 
han,  der  dog  fik  gjort  saa  meget  mere  end 
nogen  anden  dansk  Maler.  Hans  Produktion 
indskrænker  sig  jo  ikke  til  hans  mange  hun- 
dred Malerier  og  malede  Skitser,  men  tæller 
flere  Tusind  Tegninger,  snart  bredt  og  hastigt 
tegnede  med  den  Rørpen,  der  var  hans  Ynd- 
lingsredskab,  snart  omhyggeligt  udførte  med 
Pen  og  Tusch  eller  Blyant.  Hvis  man  for- 
uden om  Arten  vil  danne  sig  de  rigtige  Fore- 
stillinger om  det  hele  Omfang  af  hans  Pro- 


duktion,  er  det  umuligt  at  lade  hans  Tegninger 
ude  af  Betragtning.  Thi  kun  forholdsvis  faa 
af  dem  er  Forarbejder  til  hans  Billeder;  langt 
de  fleste  —  Tusinder  —  danner  selvstændige 
Billeder,  han  ikke  har  malet. 

Denne  Ævne  til  at  danne  Billeder  i  Tusind- 
tal er  Marstrands  geniale,  den,  som  hæver 
ham  op  over  de  mange  udmærkede  Talenter 
i  vor  Malerskole  til  maaske  at  være  dennes 
eneste  virkelige  Geni.  Den  ofte  anvendte. 


men  næsten  altid  misbrugte  Sammenligning 
af  en  Kunstners  Fantasi  med  et  Kalejdoskop 
passer  paa  Marstrand  og  bedre  paa  ham  end 
paa  nogen  anden  dansk  Kunstner.  Thi  det 
var  som  Følge  af  et  rent  kalejdoskopisk  Spil 
i  hans  Fantasi,  at  den  kunde  ikke  blot  skabe, 
men  uafbrudt  omskabe  det  Stof,  hvormed 
den  tumlede,  til  nye  Billeder  af  stedse  større 
Karakter  og  tilsidst  til  Billeder  i  den  i  Sand- 
hed store  Stil. 

MARSTRAND:  En  Auktionsscene 

PRIVATEJE 


WILHELM  NIKOLAI  MARSTRAND  var  en 
Søn  af  Kommerceraad  N.  J.  Marstrand;  Moder- 
ens Pigenavn  var  Smith.  Han  fødtes  den  24.  De- 
cember 1810  og  var  ikke  mange  Aar  gammel,  da 
han  viste  Tegn  paa  sin  medfødte  kunstneriske 
Begavelse.  Allerede  som  lille  Dreng  havde  han 
den  Skik  —  som  han  fulgte  Livet  igennem  — 
at  strø  om  sig  med  Tegninger,  og  da  han  var 
15  Aar  gammel,  gav  han  sig  i  Lag  med  store 
figurlige  Kompositioner.  Det  var  da  fuldt  be- 
rettiget, at  Forældrene  efter  Sønnens  Ønske 
tog  ham  ud  af  Skolen,  for  at  han  kunde  blive 
uddannet  til  Kunstner.  I  1825  kom  han  ind  paa 
Akademiet,  og  i  August  det  følgende  Aar  gjorde 
han  det  vigtige  Skridt  ind  i  Eckersbergs  Maler- 
stue, hvor  han  hurtig  fandt  Venner  mellem  de 
andre  unge  Malere  og  snart  blev  en  af  Eckers- 
bergs kæreste  Elever.  Det  kostede  ham  ganske 
vist  ikke  liden  Overvejelse  at  tøjle  sit  Geni  til 
den  Pasgang,  der  krævedes  i  Akademiets  Gibs- 
og  Modelskole  og  ved  Eckersbergs  Perspektiv- 
Undervisning;  men  han  fandt  sig  i  det  uund- 
gaaelige  og  tilsled  sig  begge  Sølvmedaillerne, 
ligesom  han  gjorde  to  hæderlige,  men  forgæves 
Forsøg  (i  1833  og  1835)  paa  at  vinde  den  lille 
Guldmedaille.  Han  havde  alt  da  en  ret  bety- 
delig selvstændig  Produktion  at  opvise.  Al- 
lerede i  1829  havde  han  for  første  Gang  udstil- 


let et  Maleri:  „En  Kanefart  i  Maaneskin",  og 
dette  Billede  var  blevet  efterfulgt  af  andre,  i 
hvilke  han  godmodigt  satiriserede  over  Køben- 
havnerlivet, som  f.  Eks.  i  „En  Auktionsscene" 
(1836). 

I  1835  havde  han  været  en  Tur  i  Norge;  nu 
længtes  han,  som  alle  de  andre  unge  Kunstnere, 
efter  Italien.  Til  hans  Held  var  Akademiet, 
trods  hans  uheldige  Guldmedaille-Konkurser, 
ham  saa  gunstigt  stemt,  at  det  varmt  anbe- 
falede ham  til  en  Understøttelse  fra  Fonden  ad 
usus  publicos,  og  i  August  1836  kunde  han 
drage  afsted.  Han  rejste  —  som  oftest  tilfods 
—  gennem  Tyskland  og  Schweitz  og  naaede 
den  italienske  Grænse,  men  maatte  i  Livorno 
døje  en  længere  Karantæne  paa  Grund  af  Ko- 
leraen. I  December  naaede  han  omsider  Rom 
og  de  mange  Kammerater,  der  ventede  ham. 

Der  er  i  Indledningen  til  dette  Afsnit  gjort 
saa  fyldigt  Rede  saavel  for  de  kunstneriske 
Bedrifter,  Marstrand  udførte  paa  denne  Rejse, 
som  overhovedet  for  Gangen  i  hans  Produk- 
tion, at  her  maa  dvæles  ved  andre  Tildragelser 
i  hans  kun  lidet  begivenhedsrige  Liv. 

Allerede  medens  han  var  borte,  viste  Akade- 
miet ham  sin  Bevaagenhed  ved  paa  Udstilling- 
en i  1841  „enstemmigt  og  med  Akklamation"  at 
tilkende  ham  Udstillingsniedaillen  for  „Oktober- 


14* 


143 


MARSTRAND: 
Gehejmeraadinde  Hall  som  ung  Pige 
privateje 


festen"  og  samtidig  paa  Forslag  af  Thorvaldsen 
—  der  købte  Billedet  —  at  agreere  ham  som 
Medlem.  Da  han  i  Slutningen  af  Aaret  var  vendt 
hjem  —  efter  i  Ro  og  Mag  at  have  tilbragt 
næsten  et  Aar  i  MUnchen  — ,  fik  han  snart 
Æmnet  opgivet  til  sit  Medlemsarbejde:  Scene 
af  det  danske  Folkeliv.  Det  er  bekendt,  hvor- 
ledes Marstrand  fortolkede  denne  Opgave  paa 
sin  Manér  og  istedenfor  sendte  Akademiet  sit 
første  Holberg-Billede  under  den  fiffige  Titel: 
„Scene  af  Bondelivet,  motiveret  efter  Holbergs 
Erasmus  Montanus".  Men  Akademiet,  som  ellers 
ikke  var  til  at  spøge  med,  tog  dette  Puds  for 
gode  Varer,  og  den  19.  Juni  1843  optoges  han 
enstemmigt  som  Medlem.  Hans  akademiske  Bane 
laa  ham  nu  aaben,  og  det  varede  kun  faa  Aar, 
før  han  i  1848  efter  Rørbyes  Død  blev  Profes- 
sor ved  Modelskolen.  Atter  nogle  Aar  senere 
valgtes  han  til  Akademiets  Direktør,  en  Stilling, 
han  med  Undtagelse  af  Aarene  1857  — 1863 
beklædte  til  sin  Død. 

I  1847  havde  Marstrand  mistet  sin  Moder  — 
Faderen  var  forlængst  død  ,  og  da  han  efter  sin 
anden  italienske  Rejse  vendte  tilbage  til  Køb- 
enhavn, havde  han  ikke  noget  Hjem  at  søge  til. 
Han  længtes  nu  selv  efter  at  danne  et,  og  i  Juni 
1850  ægtede  han  Margrethe  Christine  Weide- 


mann, der  fødte  ham  fem  Børn,  og  med  hvem 
han  i  17  Aar  levede  det  lykkeligste  Familieliv. 
Men  rejse  maatte  han.  I  1850  var  han  i  Dalarne 
(„Kirkefærden"),  i  1853  54  i  Venedig,  i  1861 
i  Paris,  og  i  1869  —  to  Aar  efter  Hustruens 
Død  —  gensaa  han  Italien  for  sidste  Gang. 

En  Trængselstid  var  imidlertid  begyndt  for 
ham.  Som  saa  mange  af  de  ovennævnte  Kunst- 
neres Helbred  var  ogsaa  hans  kun  altfor  tidligt 
blevet  brudt.  Hans  Syn  var  blevet  svækket,  og 
dertil  kom  anden  alvorlig  Sygdom  og  Sorger, 
der  gjorde  ham  mismodig  og  indesluttet.  Men 
i  hans  Kunst  mærkedes  dette  ikke.  Hans  Ung- 
doms sprudlende  Humør  lyser  ud  af  hans  mange 
Tegninger  fra  disse  Aar,  i  hvilke  han  jo  endog 
skulde  frembringe  nogle  af  sit  Livs  største  og  be- 
rømmeligste Værker.  Men  da  i  1871  det  sidste  af 
disse:  „Universitetets  Indvielse"  i  Universitet- 
ets Festsal  var  fuldendt,  standsedes  hans  Virk- 
somhed, idet  han  ramtes  af  et  Slagtilfælde,  der 
brød  hans  Legems  Modstandskraft  og  tog  hans 
Humør.  I  kort  Tid  blev  den  kun  61-aarige  Mand 
en  Olding.  Lamheden  fortog  sig  vel,  og  hans 
Geni  kunde  endnu  lyse  ud  af  det  Par  Udkast, 
paa  hvilke  han  for  sidste  Gang  lagde  sin  Haand. 
Men  hans  Dage  vare  talte,  og  den  25.  Marts 
1873  indtraf  Døden. 


MARSTRAND: 

Studiehoved  til  „Oktoberfesten" 

MARSTRAND:  Agent  Søren  Borchs  Skytteskive 

MARSTRAND:  Jeppe  i  Baronens  Seng.  Skitse 

MARSTRAND:  En  ung  Italiener  vifter  Fluerne  bort  fra  en  sovende  Pige 

MARSTRAND:  Don  Quixotes  Hjemfart  fra  det  første  Tog 

MARSTRAND:  Det  døde  Æsel.  Skitse 

MARSTRAND:  Dobbeltportræt  af  Konsul  C.  F.  Hage  og  hans  Hustru 

MARSTRAND:  Gondolscene  i  Venedig 

KUNSTMUSEET 


MARSTRAND:  En  Gondoliere  MARSTRAND: 

HJÆLPER  EN  UNG  PiGE  NED  I  SIN  GONDOL  EN  UNG  PiGE  GAAR  TIL  KARNEVAL  I  ROM 

MARSTRAND:  Kunstnerens  Hustru  og  Børn 

MARSTRAND:  Universitetets  Indstiftelse  under  Kong  Christian  den  1ste 

UNIVERSITETETS  FESTSAL 

MARSTRAND:  Den  vantro  Thomas.  Ufuldført  Altertavle 

MUSEET  I  RANDERS 

MARSTRAND:  Det  interessante  Brev.  Tegning 

DEN  KGL.  KOBBERSTIKSAMLING 


MARSTRAND:  En  Kurmager.  Tegning 

DEN  KGL.  KOBBERSTIKSAMLING 

MARSTRAND  Stiftede  ingen  Skole,  var  knap 
nok  nogen  god  Lærer.  Men  hans  store 
Eksempel  fristede  maaske  et  og  andet  yngre 
Kunstnersind  til  at  frigøre  Fremstillingens 
Kunst  af  det  Eckersbergske  Trældomsforhold 
til  Naturen  og  forsøge  en  Flugt  paa  Fantasiens 
Vinger  mod  fjærne  Tider  eller  fjærne  Ting. 
Med  deres  Eksempel  havde  jo  Tyskerne  i 
Rom  fristet  de  danske  Malere  dernede  i 
samme  Retning,  og  da  nu  Kunsthistorikeren 
Høyen,  omtrent  fra  1844  at  regne,  begyndte 
sin  lidenskabelige  Propaganda  for  en  natio- 
nal dansk  Kunst  i  Eckersbergsk  Aand  om 
end  med  en  noget  videre  Horizont  end  den 
Eckersbergske,  rejste  der  sig  mod  hans  Parti 
et  andet  Parti  af  Kunstnere,  hvis  Tilbøjelig- 
heder, stik  modsat,  gik  i  Retning  af  at  give 
den  danske  Kunst  et  almindeligere  europæisk 
Tilsnit  ved  at  indrømme  den  et  friere  Valg 
af  Motiver,  og  en  friere  Form  for  Fremstil- 
lingen. Det  var  underlig  sammensat,  dette 
Parti.  Det  talte  i  sine  Rækker  rene  Stympere, 
men  ogsaa  betydelige  professionelle  Begavel- 
ser, hvoraf  der  maaske  kunde  være  blevet 
udmærkede  Malere,  hvis  de  blot  som  Menne- 
sker havde  haft  en  større  human  Dannelse 
og  som  Kunstnere  en  solidere  Opdragelse. 
Store  Ævner,  men  yderst  ringe  Soliditet  var 
der  i  den  tyskfødte  Fru  JERICHAU-BAU- 
MANN,  der  med  sin  Aandrighed  og  fremmed- 
artede Frigjorthed  personligt  drog  mange  til 
sig,  men  hvis  Kunsts  løse  Forhold  til  dens 
Æmner  er  lidet  tiltrækkende.  Selv  de  af  hen- 
des Billeder,  der  kalder  sig  „Danmark"  eller 
„En  saaret  dansk  Kriger"  er  udanske  i  Følel- 


sesart som  i  Udtryk.  Udansk  var  ogsaa  hen- 
des Ukræsenhed,  der  navnlig  kom  frem  i 
hendes  Brug  af  grelle  koloristiske  Effekter 
og  en  højst  uappetitlig  Palet.  Noget  forsorent 
i  hendes  Væsen  meddelte  sig  navnlig  i  hen- 
des senere  Aar  til  hendes  Haandelag  og  gjorde 
hendes  Pensel  rent  brutal.  Enkelte  af  hendes 
Kvindeportræter  mangler  dog  ikke  Gratie, 
og  det  Portræt,  hun  i  sin  Ungdom  malede  af 
sin  Mand,  den  danske  Billedhugger,  hvis 
Navn  hun  fæstede  til  sit  Pigenavn,  fattes  ikke 
Andagt  og  Alvor.  Men  paa  de  fleste  af  hendes 
øvrige  Salonbilleder  passer  den  Titel,  „Bro- 
gede Rejsebilleder",  hun  har  givet  en  af  sine 
Bøger. 

„Brogede  Rejsebilleder"  —  delvis  rigtig- 
nok fra  Fantasiens  Verden  —  var  for  Største- 
delen ogsaa  de  Mariner,  ANTON  MELBYE 
malede,  og  som  vel  netop  paa  Grund  af  de- 
res lette  internationale  Væsen  en  Tidlang  op- 
naaede  en  helt  international  Berømmelse. 
Ogsaa  han  var  professionelt  glimrende  ud- 
rustet, frem  for  alt  med  en  fremragende  Ævne 
til  at  komponere;  men  ogsaa  han  var  blottet 
for  Forstaaelse  af,  at  Kunsten  er  en  dybt  al- 
vorlig Beskæftigelse  og  ikke  en  Leg  med 
Farver,  Pensler  og  Ævner.  Han  havde  gan- 
ske anderledes  end  Eckersberg  Øje  for  den 
dramatiske  Side  af  Hav  og  Himmel.  Men 
han  lod  hyppigt  Hav  og  Himmel  spille  deres 
dramatiske  Roller  paa  kunstigere  og  grellere 
Effekter  end  Naturens.  En  af  Fortidens  Store 
har  sagt,  at  Kunsten  stikker  i  Naturen.  „Hvem 
der  kan  gribe  den,  han  har  den".  Eckersberg 
troede  noget  lignende  om  Hemmeligheden 

ved  Kunsten,  —  ikke  mindst,  naar  han  med 
Kikkerten  ransagede  Horizonten  ude  over 
Søen.  Men  Melbye  troede,  at  Hemmelighed- 
en stak  i  Malerkassen.  Og  dette  er  da  atter 
Hemmeligheden  ved  den  Skavank,  der  klæber 
baade  ved  hans  og  hans  Broders,  VILHELM 
MELBYE's,  uhyre  Produktion:  De  var  store 
Virtuoser  begge  (størst  i  alle  Maader  var  dog 
Anton);  men  hos  ingen  af  dem  var  Hjærtet 
for  Naturen  rigtig  med  i  Spillet.  For  den  Sags 
Skyld  var  SØRENSEN  ikke  stort  anderledes 
eller  bedre  i  sine  Billeder.  I  hans  Studier 
ytrer  der  sig  ikke  sjældent  et  virkelig  rent  og 
uskyldigt  Naturstudium,  men  hans  Billeder 
fordærvedes  af  hans  Rutine.  De  var  gærne 
lysere  og  mere  smilende  end  Anton  Melbyes, 
yndede  af  Publikum  navnlig  fordi  Lyset  glit- 
rede og  gnistrede  fra  dem  med  en  bestik- 
kende Virkning,  som  han  rutinemæssigt  frem- 
bragte ved  at  ødsle  med  smaa  hvide  Glanslys. 
Mere  fri  af  Rutine  holdt  sig  en  noget  yngre 
Marinemaler,  NEUMANN.  Han  var  en  finere 
Tegner  og  gjorde  en  noget  fornemimere  Brug 
af  Midlerne  i  Malerkassen;  men  han  var  og- 
saa  tørrere  og  mindre  af  en  sand  Sømand 
end  Sørensen. 

Paa  deres  Omraade  afveg  et  Par  Portræt- 
malere, af  hvilke  den  ene  desforuden  var 
Genremaler,  i  samme  Retning  som  disse  Sø- 
malere  fra  Eckersberg.  Den  ældste  af  dem 
var  den  geniale,  før  omtalte  C.  A.  Jensen, 
der  levede  længe  nok  til  at  se  sig  uforstaaet 
af  Høyen  og  slutte  sig  til  Modpartiet,  hvis 
bedste  Pryd  han  var.  Næst  ham  var  MONIES 
den  mærkeligste.  At  dømme  efter  hans  Por- 
træter af  Skuespillerne  Lindgreen  og  Fryden- 
dahl, begge  fra  Tredivernes  Slutning,  har 
han  ved  den  Tid  overgaaet  de  fleste  af  sine 
Samtidige,  ikke  blot  som  Karakterskildrer, 
men  som  Maler.  Thi  der  er  i  disse  Billeder 
et  kraftigere  Anslag  i  Foredraget  end  det  nor- 
male danske.  Senere  forfaldt  han  som  Por- 
trætmaler til  at  nøjes  med  at  tilfredsstille  bil- 
lige Fordringer,  og  i  de  sidste  af  hans  Por- 
træter sluktes  endog  det  sidse  Glimt  af  hans 
Begavelse.  Som  Genremaler  røbede  han  gen- 
nemgaaende  en  ordinær  Tilbøjelighed  for 
simple  Menneskers  ufrivillige  Komik,  den, 
han  gengav  uden  Marstrands  Lune  og  Latter- 
mildhed. En  eneste  Gang  veg  dog  hans  Nøg- 
ternhed og  Kulde  Pladsen  for  en  følsommere 


Tilstand  i  hans  Sind,  nemlig  da  han  malede 
det  lidt  sentimentale,  men  inderligt  bevægede 
Billed  af  „Soldaternes  Hjemkomst  i  Septem- 
berdagene." 

Hos  GERTNER  var  derimod  Nøgternhed- 
en og  Kulden  konstant.  Naar  han  i  sin  Ung- 
dom kunde  smigre  sig  med  at  være  „i  Kridt- 
huset hos  Eckersberg",  maa  Grunden  for- 
modentlig søges  deri,  at  Gertners  Ævne  noget 
nær  var  den  samme  som  det  fotografiske 
Objekts,  og  for  det  fotografiske  Objekt  nærede 
Eckersberg,  som  lærte  det  sent  at  kende,  en 
ganske  overdreven  Ærefrygt.  Fuldkommen 
ubevæget  gengav  Gertner  alt,  hvad  han  saa 
med  sine  kolde  Øjne.  I  Begyndelsen  var 
hans  Gengivelse  miniaturagtig  skarp  og  præ- 
cis, senere  blev  den  grov  nok  og  svær.  Med 
en  Brutalitet,  der  næsten  er  uden  Lige  i  ellers 
nævneværdig  dansk  Kunst,  krænkede  han 
Farvernes  Finhed  i  Naturen;  endog  i  et  af 
hans  bedste  Portræter,  Billedet  af  Eckersberg, 
der  tilhører  Kunstakademiet,  er  Koloriten 
med  dens  røde  Grundtone  stødende  raa  i 
sin  Usandhed. 

De  koloristiske  Forsyndelser  laa  i  det  hele 
til  den  Kreds  af  Malere,  der  omtales  her. 
J.  L.  JENSENS  Kranse  og  Guirlander  af 
Blomster,  er  hele  Kæder  af  saadanne  For- 
syndelser, og  dog  hører  han  ikke  til  de 
værste.  Han  var  snarere  smagløs  end  sam- 
vittighedsløs, som  f.  Eks.  N.  SIMONSEN, 
hvis  løse  Forhold  til  hans  Æmner  falder  i 
Øjnene,  blot  man  maaler  hans  indskrænkede 
Ævner  med  det  uindskrænkede  Terræn  for 
hans  Virksomhed.  Han  malede  Arabere  (ak! 
han  er  den  danske  Horace  Vernet  og  Fro- 
mentin  i  én  Person);  men  han  malede  ogsaa 
Jyder,  Svenskere,  Italienere  og  Spaniere.  Han 
malede  Episoder  af  de  danske  Krige  i  48  og 
64;  men  han  malede  ogsaa  Scener  af  Tyroler- 
krigen i  1809  og  det  russiske  Felttog  1812. 
Han  malede  Kniplepigen,  der  finder  Guld- 
hornet ved  Gallehus,  Tordenskjolds  Hukkert 
i  Fægtning  med  en  svensk  Fregat,  en  Tro- 
lovelse i  Skaane,  Sørøver-  og  Strandings- 
scener,  bayerske  Landskaber,  Partier  fra  Ørk- 
enen og  Alperne  og  uendelig  meget  andet 
uden  til  Bunds  at  have  forstaaet  noget.  En 
anden,  CHR.  HOLM,  der  havde  Station  i 
Munchen  og  halvt  var  Bataille-,  halvt  Dyre- 
maler, var  næsten  lige  saa  alsidig  og  ikke 

mindreoverfladisk.  KJÆRSCHOU  som  Land- 
skabsmaler, SCHLEISNER  som  Figurmaler 
ligeledes.  Dermed  har  man  naaet  Bunden. 
LEHMANN,  som  var  en  ringe  Portrætmaler, 
viste  sig  i  hvert  Fald  i  et  Par  Billeder  af  det 
københavnske  Selskabsliv  i  Besiddelse  af  en 
egen,  halvfransk,  indtagende  Ynde.  Ogsaa 
i  DAVID  JACOBSENS  Genrebilleder  fra 
Paris  kan  der  være  et  Stænk  af  fransk  Gra- 
tie. N.  F.  ROHDE,  hvis  Specialitet  var  Vin- 
terlandskaber, førte  en  kærlig,  i  hvert  Fald 
en  sirlig  Pensel.  Virkelig  Redelighed,  dertil 
et  betydeligt  Talent  og  en  i  dansk  Kunst  ikke 
helt  almindelig  Sans  for  den  dekorative  Bil- 
ledvirkning  var  der  hos  BRENDSTRUP, 
hvem  dog  Rejselivet  syntes  at  have  hindret 
i  et  varigere  og  derfor  intimere  Forhold 
til  en  enkelt  Plet  paa  Jorden.  For  en  anden 
og  noget  ældre  Landskabsmaler,  BUNTZEN, 
var  Gemyttets  Tørhed  og  Mangel  paa  Varme 
en  Hindring  i  samme  Retning.  Han  var  i  sin 
Ungdomen  Dukse-Natur,  Nr.  1  som  Tegner, 
dygtig  og  lærenem;  men  hans  Dygtighed 
ytrede  sig  paa  den  fatale  Maade,  at  han  lærte 
sig  Naturen  udenad,  navnlig  Træerne,  hvis 
Enkeltheder  han  i  sine  senere  Billeder  rems- 
ede op  som  en  Lel^tie  i  Stedet  for  at  studere 
dem  fra  nyt  af. 

Altsaa  virkelig  et  broget  og  yderst  uensar- 
tet sammensat  Selskab!  Endda  er  det  næppe 
stort  mere  end  dets  Halvdel,  som  her  er  flyg- 
tigt forestillet.  Til  denne  Side  hørte,  foruden 
dealleredenævnte,WESTPHAEL,STORCK, 
RAADSIG,  MOHR,  SØDRING,  FRIED- 
LÅNDER,  UNNA,  BALSGAARD,  GUR- 
LITT,  PLUM,  KJELLERUP  o.  fl.  Alle  var 
de  mer  eller  mindre  europæisk  paavirkede, 
d.  v.  s.  paavirkede  af  tarvelig  europæisk 
Gennemsnitskunst.  Det  var  aldrig  de  store, 
geniale  Foregangsmænd  i  de  store  Lande, 
som  øvede  Tiltrækningen  paa  disse  Danske. 
Til  at  vælge  de  rette  Forbilleder  manglede  der 
dem  snart  Gemyt,  snart  Dannelse.  De  malede 
ogsaa  med  et  gemytløst  og  mindre  end  halv- 
dannet Publikum  for  Øje.  De  malede  Billed- 
er for  at  gøre  Billeder,  ikke  for  at  gøre 
Kunst.  Høyen  var  ingen  raffineret  Smager; 
han  elskede  maaske  Kunsten  altfor  højt  i  bor- 
gerlig Tillavning  og  Anretning.  Men  det  er 
hans  ufortabelige  Ære,  at  have  været  nogen- 
lunde ene  i  Kritiken  i  mange  Aar  om  at 


vrage  denne  Gruppe  af  Malere.  Trods  sin 
store  Ensidighed,  saa  han  rigtigt  i  det  Store 
og  Hele,  hvilket  ikke  udelukkede,  at  han  saa 
mindre  rigtigt  paa  nogle  faa  og  grumme  galt 
paa  en  enkelt.  Han  havde  f.  Eks.  ikke  den 
rette  Forstaaelse  af  (maaske  heller  ikke  det 
behørige  Kendskab  til)  Landskabsmaleren 
KJELDRUP,  hvis  Billeder  kan  være  manje- 
rerte  i  Foredraget  og  uægte  i  Farverne,  men 
i  hvis  Studier  man  til  Tider  møder  en  ypper- 
lig Billedvirkning  og  en  virkelig  aandrig  Pen- 
sel. Og  han  manglede,  hvad  der  synes  Nu- 
tiden mere  graverende,  ganske  Blikket  for 
FRØLICH. 

Allerede  af  Naturen  var  denne  Kunstner 
udrustet  med  Egenskaber,  som  ikke  hørte  til 
de  almindelig  danske,  deriblandt  et  Sind, 
der  var  umaterielt  og  derfor  havde  let  til  at 
sværme,  og  hvis  Sværmen  ikke  var  en  usik- 
ker Søgen,  men  en  skyhøj  Svæven,  for  hvis 
lykkelige  Udgang  man  saa  at  sige  aldrig  be- 
høvede at  frygte.  Han  havde  næmlig  virke- 
lig, som  det  er  blevet  sagt,  en  Vingehest  og 
en,  der  over  Skyerne  fandt  sin  sikre  Vej  til 
den  Sagnverden,  hvorfra  hans  Sind  fyldtes 
med  Forestillinger.  Det  er  let  at  forstaa,  at 
denne  misundelsesværdige  Begavelse  kunde 
føle  sig  stærk  nok  i  sig  selv,  og  at  den  kunde 
tro  at  kunne  undvære  Skole.  Deraf  fik  Frø- 
lich  i  sin  Ungdom  ikke  meget  og  aldrig  nok. 
Han  var  ganske  vist  en  kort  Tid  Elev  af 
Eckersberg,  men  nogen  Indflydelse  fra  denne 
lader  sig  ikke  spore  paa  ham.  Han  var  heller 
ikke  mere  end  tyve  Aar  gammel,  da  han  for- 
lod Danmark  og  slog  sig  ned  i  Tyskland, 
først  i  Miinchen,  siden  i  Dresden.  Slægtskab 
med  sit  romantiske  Sind,  med  sin  Hu  til  Sagn- 
tiden og  Æventyrernes  Verden,  fandt  han  hos 
mange  af  de  samtidige  tyske  Romantikere,  hos 
Schnorr  von  Carolsfeld,  hos  Fuhrich,  hos 
Bendemann,  hos  Ludwig  Richter.  Det  var 
Kunstnere  af  forskellig  Art  og  forskellig  Værd; 
men  teknisk  var  deres  Standpunkt  noget  nær 
det  samme.  Det  var  mere  af  Samtidens  Litte- 
ratur end  af  den  levende  Natur,  de  var  stemte 
romantiske.  Det  var  Digtere,  ikke  Malere, 
knap  nok  Tegnere.  Men  de  hjalp  sig  dilet- 
tantisk med  visse  Skønhedsformler,  og  de 
havde  derigennem  udviklet,  hvad  den  20- 
aarige  Frølich  manglede:  en  Form.  Den  lærte 
han  af  dem,  —  af  Richter  den  første  Form 

for  sine  Børnebilleder,  af  Schnorr  den  første 
Form  for  sine  Sagnbilleder.  Helt  blev  han 
aldrig  kvit  denne  Form.  Og  dog  er  det  tyde- 
ligt, at  den  ikke  fuldstændig  passede  til  hans 
Væsen.  Det  var  graciøsere  end  nogen  Tyskers, 
gracilere,  maaske  ogsaa  en  Smule  mindre 
mandigt.  Endnu  i  hans  modneste  Arbejder, 
hvor  hans  Form  er  personligst,  er  der  stun- 
dom noget  ved  dem,  der  føles  som  et  frem- 
med Udtryk.  Det  kan  være  noget  højst  for- 
skelligt. Det  kan  være  nogle  altfor  stærke 
Gebærder,  et  altfor  heftigt  Udtryk,  kort  sagt 
noget,  som  er  forceret  udadtil  uden  at  være 
indvendigt  følt  med  tilsvarende  Styrke.  Det 
kan  ogsaa  være  en  altfor  udvendig  Skønhed 
eller  Sødhed.  Men  næsten  altid  er  det  en 
Erindring  fra  Tyskland,  yderst  sjældent  en 
Erindring  fra  Frankrig,  hvor  Frølich  dog  op- 
holdt sig  en  langt  længere  Aarrække  end  i 
Tyskland. 

Medens  han  i  Tyskland  lærte  at  tegne, 
lærte  han  i  Frankrig  at  male.  Der  er  Smaa- 
billeder  af  ham,  som  godt  kunde  tænkes  sig- 
nerede af  Decamps,  men  i  andre  Billeder 
spores  andre  Indflydelser,  og  alt  i  alt  fik  han 
som  Maler  i  Olie  aldrig  en  selvstændig  Ko- 
lorit. Han  bekymrede  sig  heller  næppe  stort 
derom.  Langt  mere  end  af  Farvevirkninger 
beherskedes  hans  Fantasi  af  Linjevirkninger. 
Sælsomt  ornamentalt  vævede  denne  Fantasi. 
Plante-  og  Dyreverdenen  vævede  den  uad- 
skilleligt sammen  med  Figurverdenen  til  noget 
nær  de  frodigste  Arabesker,  Verden  har  set. 
Paa  det  Tidspunkt,  hvor  Frølich  for  en  fransk 
Forlægger  tegnede  det  Par  Tusind  Børne- 
billeder, hvoraf  efterhaanden  er  fremgaaet 
den  store  Række  af  hans  verdensberømte 
Børnebøger,  var  han  endnu  i  Stand  til  at 
komponere  uden  at  stilisere.  Det  er  Natur- 
ligheden, ikke  Kunsten,  man  beundrer  i  disse 
Bøger.  Men  hans  Talent  for  i  Almindelighed 
at  komponere  modnedes  snart  til  et  Talent 
specielt  for  at  dekorere.  Hans  Loftsbilled  af 
„Gefion"  paa  Frederiksborg  viser,  dristigt  og 
virkningsfuldt  som  det  er  i  sin  Rigdom,  at 
han  meget  godt  kunde  have  magtet  monu- 
mentale, dekorative  Opgaver,  selv  om  hans 
Skavanker  som  Figurtegner  maaske  da  vilde 
være  traadte  end  yderligere  frem.  Han  fik 
imidlertid  ingen  flere  Opgaver  af  denne  Art. 
Det  blev  i  Bogkunst  og  Bladerækker,  navnlig 


i  Raderinger,  i  „De  to  Kirketaarne",  i  „Gjøgle- 
riet  i  Utgard",  i  „Visen  om  Dronning  Dag- 
mar", i  „Amor  og  Psyke",  i  „Nordens  Gud- 
er", i  Tegningerne  til  Eddaen  osv.,  han  kom 
til  at  yde  det  bedste  af  sin  uforlignelige  de- 
korative Kunst.  Men  denne  Kunst  var  mere 
end  blot  dekorativ.  Selv  om  Frølichs  Stilsans 
strakte  sig  saa  vidt,  at  han  mange  Gange  og 
aabenbart  helst  gjorde  Teksten  til  sine  Bil- 
leder til  en  Slags  Randtegninger  om  disse, 
idet  han  kunstfærdigt  prentede  dens  Bogstav- 
er med  sin  egen  Haand,  saa  er  han  dog  langt 
fra  blot  en  Baldyrer  af  sine  Bøgers  Blade. 
Mystisk  dybt  og  inderligt  er  hans  Forhold  til 
den  Verden  af  Sagn  og  Myther,  hvis  Skik- 
kelser hans  inspireret  lette  Pen  har  ristet  i 
uforgængelige  Tegn.  „Lorenz  Frølich",  sagde 
Brandes  herligt  ved  Festen  paa  den  80-aarige 
Kunstners  Fødselsdag,  „er  Konge  til  Fabel- 
land, de  Heltes  og  Guders,  Hertug  til  Drøm- 
meland, Sagnland,  Alfeland  og  Slaraffenland, 
Herre  over  Olympen,  Valhal,  Asgaard,  Ut- 
gaard,  de  Jætters  og  Troldes".  „Dog  aldrig", 
føjede  han  til,  „for  stor  til  at  lade  de  smaa. 
Børnene  og  Dyrene  komme  til  sig".  I  nogle 
af  de  største  af  hans  Bedrifter,  i  enkelte  af 
hans  genialeste  Billeder  af  den  nordiske  Sagn- 
tid og  Oldtid  har  man  ondt  ved  at  godkende 
den  storslaaede  Fantasi  som  netop  dansk. 
Uden  heller  at  kunne  kaldes  tysk  synes  den 
nordgermansk  mere  i  Almindelighed.  Der  er 
i  hvert  Fald  intet  dansk  Maal,  hvormed  man 
maaler  den.  Det  er  maaske  dog  Danmarks  Fejl 
snarere  end  Frølichs,  og  i  saa  Fald  er  hans 
Plads  ikke  udenfor,  men  over  Udviklingen 
i  den  danske  Kunst. 

Medens  Frølichs  Stjærne  er  stegen  lang- 
somt og  først  i  hans  Oldingeaar  har  naaet  sit 
Zenith,  er  CARL  BLOCH's  Stjærne,  der  i 
næsten  en  Menneskealder  lyste  med  en  hid- 
til uset  Glans  paa  vor  Kunsts  fænomenfattige 
Himmel,  blegnet  med  en  forbausende  Hurtig- 
hed. Han  blev  tidlig  udset  til  at  skulle  være 
Marstrands  Arvtager,  ja  til  mere:  til  at  blive 
en  Maler  af  europæisk  Størrelse.  Af  hans 
første  Folkelivsbillede  fremgik  hans  Talent 
for  dramatisk  Fortælling,  af  hans  følgende 
hans  komiske  Lune.  Det  blev  dernæst  alle- 
rede af  de  tidligste  Billeder,  han  hjemsendte 
fra  Italien,  klart,  at  hans  maleriske  Ævner  var 
ualmindelige.  Hans  „Samson  hos  Filistrene", 

som  han  udstillede  i  1863  viste  ham  desuden 
i  Stigning  mod  Kunstens  største  Maal,  og 
han  skuffede  ikke  Forventningerne,  thi  Stig- 
ningen syntes  stadig,  idet  ,Jairi  Datter"  frem- 
kom 1864  og  „Prometheus"  Aaret  efter. 
Aldrig  har  noget  Billed  paa  nogen  dansk  Ud- 
stilling vakt  en  Opsigt  som  det  sidste;  midt 
i  Danmarks  Nederlag  lignedes  det  med  en 
Oprejsning  for  Nationen,  at  en  saadan  Stor- 
daad  var  gjort  af  en  dansk  Mand.  Efter  disse 
Historiebilleder  med  den  stærke  Pathos  fulgte 
skæmtefulde  Genrebilleder  fra  Italien,  Be- 
gyndelsen af  Billedrækken  til  Bedestolen  paa 
Frederiksborg,  en  Del  Portræter,  nogle  Skil- 
dringer af  københavnske  Typer  og  midt 
under  alt  dette.  Billeder  af  Danmarkshistorien, 
Niels  Ebbesen  og  Grev  Geert,  der  dog  ikke 
synes  at  have  været  en  rigtig  Træffer,  hvor- 
imod Billedet  af  Christian  II  i  Sønderborg 
Fængsel  maaske  i  højere  Grad  end  noget 
andet  i  Blochs  Produktion  gjorde  hans  Navn 
elsket  og  æret. 

Naturligvis  havde  den  Kunstner,  der  i  Lø- 
bet af  en  halv  Snes  Aar  vakte  saa  meget  Røre 
i  Nationen,  sjældne  og  ualmindelige  Kræfter. 
Han  havde  ikke  Marstrands  overdaadigt  sam- 
mensættende Kompositionsevne,  men  han 
havde  en  maaske  nok  saa  betydelig  Ævne, 
Ævnen  for  den  enkle  og  sluttede  Komposition, 
der  gør  et  Billed  uudsletteligt  i  Erindring- 
erne. Kompositioner  som  „Samson",  som 
„Prometheus",  som  „Jairi  Datter"  og  Chri- 
stian II"  havde  ikke  ætset  sig  saa  dybt  i  en  hel 
Nations  Bevidsthed,  hvis  de  ikke  havde  været 
saa  mægtigt  koncentrerede  i  deresVæsen.  Her- 
til kom,  at  Blochs  Kolorit  havde  en  Styrke  og 
en  Glans,  hvis  Lige  ikke  før  var  set  i  dansk 
Kunst.  Her  var  ingen  smaalig  Sammenlap- 
ning af  Farvestudier,  malede  efter  Naturen; 
men  Lys  og  Skygge  var  vilkaarligt  fordelte 
med  ypperligt  Blik  for  Effekten.  Her  var  i 
det  hele  en  ualmindelig  klarsynet  Intelligens' 
sikre  Maalbevidsthed,  et  overlegent  Verdens- 
syn paa  Opgaverne.  Her  var  endvidere  med 
den  umiskendeligste  Tydelighed  et  friskt 
Væld  af  menneskelige  Følelser;  navnlig  var 
en  dyb  menneskelig  Medfølelse  umiskende- 
lig skænket  den,  der  saa  gribende  tolkede 
Ulykken.  Og  desuden:  over  hvilket  Register 
af  Følelser  raadede  ikke  den,  der  med  sine 
komiske  Billeder  ikke  mindre  godt  forstod  at 


skaffe  Godtfolk  en  hjærtelig  Latter,  end  han 
med  sine  tragiske  Billeder  forstod  at  røre 
dem. 

I  Sandhed:  Fænomenet  var  blændende. 
Atter  og  atter  blev  det  sagt,  og  atter  og  atter 
hørte  Bloch  det  siges.  Det  er  tilgiveligt,  om 
han  holdt  af  at  høre  det,  tilgiveligt  ogsaa,  om 
han  ikke  indsaa  Farerne  ved  Aar  ud,  Aar 
ind  at  skulle  glimre  som  Fænomen  for  saa 
letblændet  et  Publikum  som  Datidens  danske. 
Fra  Brugen  af  stærke  Midler  er  der  ikke 
langt  til  Misbrugen  af  dem.  Og  Bloch  forfaldt 
dertil.  Med  stærke,  stundom  anilinagtig  krasse 
Farver,  med  altfor  skarpe  Modsætninger  mel- 
lem Skygge  og  Lys  og  en  overdreven  An- 
vendelse af  Glanslys  opnaaede  han,  der  dog 
elskede  Verdens  største  Farve-Symfoniker 
og  ogsaa  lejlighedsvis  —  navnlig  som  Rade- 
rer —  har  forsøgt  sig  i  de  Rembrandtske 
Virkninger,  grove  Effekter,  hvorover  Godt- 
folk jublede,  men  som  svier  i  følsommere 
Øjne.  Endnu  mærkeligere  var  det  dog,  at 
denne  Mand,  om  hvis  ædle  Sind,  om  hvis 
udviklede  Humanisme,  om  hvis  dybe  For- 
staaelse  af  Kunstens  Væsen  og  Betydning 
alle  Vidnesbyrd  er  samstemmende,  —  endnu 
mærkeligere  var  det,  at  denne  Mand,  der 
stod  højtover  Mængden,  kunde  imødekomme 
Mængdens  paatrængende  Krav  paa  at  komme 
i  Forhold  til  Kunsten  ved  en  Haandsrækning 
eller  Henvendelse  fra  den.  I  saa  Henseende 
blev  Bloch  med  Aarene  mindre  og  mindre 
reserveret.  Hvad  man  i  Kunsten  helst  vil 
nøjes  med  at  ane  for  selv  at  kunne  gøre  Brug 
af  sin  Forstand  eller  Fantasi,  det  fik  man  alt- 
for ofte  raabt  ind  i  sine  Øren  af  hans  Billed- 
er. Det  var  hans  Ulykke,  at  han  saa  tidlig  fik 
hele  Publikum  til  Publikum.  Han  skulde 
raabe  den  op,  denne  Forsamling  af  Døve. 
Deraf  hans  Brug  af  stærke  og  langt  fra  altid 
fine  Midler. 

Han  lagde  sig  i  sine  senere  Aar  efter  Land- 
skabskunsten  og  dyrkede  den  med  et  ydmygt 
Sind  og  delvis  derfor  med  større  Held  end 
det,  der  da  stod  ham  bi  paa  andre  Omraader. 
Hans  første  Landskaber,  ligesom  hans  første 
Raderinger,  fører  en  uøvet  Tale,  der  gaar  gan- 
ske anderledes  til  Hjærtet  end  den  altfor  øvede 
i  hans  officielle  Billeder  fra  de  samme  Aar. 
Der  mangler  ganske  vist  ikke  i  hans  historiske 
Tableauer  —  de  to  paa  Universitetet  og  det 


ene  paa  Frederiksborg  —  Træk,  som  vidner 
om  hans  store  kunstneriske  Snille.  Der  fattes 
heller  ikke  hans  Portræter  Vidnesbyrd  om 
hans  klare  Intelligens.  Der  savnes  heller  ikke 
i  hans  Altertavler  og  i  de  senere  af  hans  Bil- 
leder til  Bedestolen  Enkeltheder,  som  peger 
paa  ufordærvede  Sider  af  hans  Følelse.  Men 
alle  skæmmes  de  mere  eller  mindre  i  andre 
Enkeltheder  af  den  Mangel  paa  Smag,  baade 
malerisk  og  menneskelig,  der  med  Aarene 
tiltog  hos  Bloch,  og  hvorom  de  allertristeste 
Vidnesbyrd  er  hans  sidste  komiske  Genre- 
billeder. 

Men  trods  alle  hans  Skavanker:  hvem  kunde 
ønske,  at  han  ikke  havde  været  og  virket  her 
i  Landet?  Hvem  vilde  undvære  sine  ufor- 
glemmelige Ungdomsindtryk  af  „Christian  II", 
af  „Samson",  af  „Jairi  Datter"?  Hvem  kan 
udslette  sine  Ungdomsindtryk  af  disse  Billed- 
er og  se  dem  nøgternt  kritisk?  Endnu  er  ikke 
de  komne,  som  kan  det.  Men  at  man  mange 
Aar  efter  Carl  Blochs  Død  endnu  ikke  føler 
sig  paa  tilstrækkelig  Afstand  af  ham  til  helt 
at  kunne  overskue  hans  Skikkelse,  det  er  dog 
vistnok  et  Tegn  paa  noget  virkelig  stort  ved 
Skikkelsen.  Rigtignok  holder  vore  Dages 
Tyskere  af  at  sammenligne  hans  Arbejder 
med  et  Par  af  deres  egne  faldne  Storheders: 
hans  historiske  med  Piloty's,  hans  religiøse 
med  Gustav  Richter's.  Men  næppe  nogen  af 
disse  Sammenligninger  træffer  Sandheden  i 
dens  Centrum.  Da  Bloch  var  bedst,  var  han 
bedre  end  baade  Piloty  og  Richter,  Derimod 
strejfer  Sammenligningen  for  saa  vidt  des- 
værre Sandheden,  som  de  Punkter,  paa  hvilke 
Smagen  svigtede  Bloch,  er  saa  mange,  at  de 
giver  ham  nok  saa  mange  Berøringspunkter 
med  den  ofte  mindre  smagfulde  tyske  Kunst 
som  med  den  oftere  mere  smagfulde  danske. 
Hvad  man  end  vil  mene  om  hans  Smag: 
meget  dansk  var  den  ikke.  — 

Dansk  var  rigtignok  heller  ikke  OLRIK's 
Smag,  skønt  den  var  betydelig  sikrere  end 
Blochs.  Olrik  varen  Eklektiker,  som  først  under 
Paavirkning  af  Couture  i  Paris,  senere  under 
Paavirkning  af  den  italienske  Højrenaissances 
Mestre,  lærte  sig  en  vis  akademisk  udadelig, 
men  derfor  lidet  personlig  Form.  Han  malede 
i  sin  Ungdom  det  slebent  og  galant  behand- 
lede Billed,  „Bruden  pyntes",  der  bruser 
mere  af  Atlask  end  af  Ungdom.  Senere  blev 


han  det  gode  Selskabs  elskværdige  og  kor- 
rekte Portrætmaler  og  gjorde  sluttelig  med 
Opbud  af  al  sin  Flid,  Energi  og  Dannelse 
den  ligesaa  korrekte  og  meget  dygtige  store 
Altertavle  med  en  Fremstilling  af  Bjærg- 
prædikenen  til  Matthæuskirken  i  København, 
løvrigt  ofrede  han  sin  Smagfuldhed,  d.  v.  s. 
sin  Indsigt  i  Stilarter,  paa  mindre,  dekora- 
tive Arbejder  af  mange  Slags,  men  bedst  paa 
saadanne,  hvor  han  ikke  havde  Brug  for  Farv- 
er. Thi  han,  der  som  Maler  havde  nogen 
Styrke  i  det  plastiske,  var  yderst  svag  i  det 
maleriske.  Deri  hævede  han  sig  sjældent  over 
det  pæne  og  pyntelige.  Og  Foredrag  med 
Penslen  var  ham  noget  ganske  fremmed. 

Af  et  vidt  forskelligt  Stof  var  en  ung  Kunst- 
ner, der  i  Slutningen  af  Tredserne  vakte 
nogen  Opmærksomhed  og  formodentlig  vilde 
have  vakt  en  meget  større,  hvis  ikke  Bloch 
netop  den  Gang  havde  fordunklet  selv  de 
bedste.  Hans  tidlige  Død  bragte  ham  imidler- 
tid tidligt  halvt  i  Glemsel;  men  efter  nylig  at 
være  fremdragen  af  Halvglemthedens  Mørke, 
lyser  hans  Navn  til  Gengæld  for  mange  med 
en  friskere  Glans  end  mangt  et  Navn,  der  var 
mere  berømt,  Carl  Blochs  næppe  undtaget. 
Det  var  ganske  vist  ikke  stort  mere  end  Løft- 
er, L.  A.  SCHOU  fik  givet,  men  alene  dette, 
at  disse  Løfter  var  større  og  ubesindigere  end 
dansk  Kunstnerungdom  plejer  at  aflægge  dem, 
gør  ham  egnet  til  at  opfattes  som  den,  der 
uomtvisteligere  end  de  fleste  herhjemme  var 
født  og  forudbestemt  til  Maler.  Kunstnerblod- 
et var  en  Slægtsarv  hos  ham,  og  Kunstner- 
natur var  han  helt  ud  i  Fingerspidserne  og 
dybt  ind  i  Forstand  og  Hjærte.  Ilter,  nervøs, 
lidenskabelig,  som  han  var,  var  han  fremmed 
for  det  lidenskabsløse  danske.  Udanske  er 
allerede  hans  første  Portræter  af  en  Række 
unge  Kvindei  med  raceagtig  Rejsning  og 
med  en  sydlandsk  Sødme  i  Udtrykket.  En 
mondænt-chevaleresque  Betragtning,  synlig 
dikteret  af  et  ikke-dansk  romantisk  Sværmeri 
for  Kvinden,  adskiller  dem  i  Stil  og  Hold- 
ning fra  alle  andre  danske  Portræter.  Paa 
samtidige  Arbejder  i  anden  Retning,  en  lille 
Række  Genrebilleder  og  Interiører,  mærkes 
det,  at  han  var  Marstrands  Discipel.  Men 
han  var  altfor  forskellig  fra  sin  Mester  til,  at 
ikke  ogsaa  det  skulde  mærkes.  Der  var  noget 
af  en  Rovfugl  i  denne  unge  Mand  med  det 

gnistrende  sorte  Haar  og  de  gnistrende  mørke 
Øjne.  Endnu  før  lians  Fantasi  fik  Falkeflugt, 
var  hans  Blik  for  Virkeligheden  gennembor- 
ende som  Falkens.  Se  blot  hans  Portræt  af 
Bedstefaderen ! 

Han  rejste  i  1864  til  Rom  og  aflagde  i 
dette  og  de  følgende  Aar  glimrende  Prøver 
paa  sine  store  Ævner  i  en  Række  store  Billed- 
er, men  naaede  dog  hverken  i  „Italienske 
Bønder  i  Rom",  i  „Chione"  eller  i  Fremstil- 
lingen af  „Romerske  Arbejdsfolk,  der  trans- 
porterer en  antik  Kejserstatue  gennem  Titus- 
buen"  at  frigøre  Fremstillingen  af  sit  yderst 
indgaaende  Modelstudium.  Heller  ikke  naa- 
ede han  i  noget  af  disse  Arbejder  frem  til 
nogen  selvstændig,  end  sige  sælsom  Kolorit. 
Han  fik  aldrig  noget  brunt  og  konventionelt 
ud  af  sine  Farver.  Med  de  faa,  han  havde  til 
sin  Raadighed,  malede  han  ikke  desto  mindre 
det  Billed  af  den  dværgskabte  jødiske  Klude- 
samler i  Rom,  der  levende  minder  om  Velas- 
quez  ved  at  være  mere  spansk  end  dansk  i 
Realismens  brændende  Energi. 

Men  sine  største  Løfter  har  Schou  givet  i 
de  Tegninger,  der  er  Udkast  til  en  stor  Cyc- 
lus  Optrin  af  Ragnaroksmythen.  Det  siger 
sig  selv,  at  behandlet  af  denne  Europæer, 
fik  den  nordiske  Mythologis  Skikkelser  en 
Form,  der  hverken  var  græsk,  saaledes  som 
den  var  det  hos  Freund,  eller  nordisk,  saa- 
ledes som  den  var  det  hos  Constantin  Hansen. 
Snarere  er  der  noget  fransk  over  disse  Teg- 
ninger, der  stundom  minder  om  Doré.  De  er 
dog  dygtigere  tegnet  end  noget  af  Doré,  og 
hvad  Schou  har  lært  af  denne  er  egentlig 
ikke  stort  andet  end  den  frygtløse  Selvhen- 
givelse i  sin  egen  Fantasiverden,  hvori  det 
føg  og  flammede,  som  i  Dorés.  Det  var  ikke 
af  noget  særlig  nordisk  i  Nordens  Mythologi, 
han  følte  sig  tiltrukken;  den  var  ham  ikke 
mere  værd  end  mangt  et  Æmne  af  Shakes- 
peare; Orestes  forfulgt  af  Furierne  har  han 
tegnet  i  ganske  samme  Aand  som  Ragnarok. 
Altsammen  var  det  ham  kun  Afløb  for  en  Fan- 
tasi, der  kvalfuldt-kaotisk  væltede  sig  foran 
hans  Bevidsthed  og  hvilede  som  en  Mare 
over  den,  til  han  fik  udskilt  Skikkelserne  af 
den.  Her  sidder  Hodur  paa  et  ensomt  Hjørne 
af  Verden  og  venter  Ragnarok.  Her  famler 
Hermod  sig  frem  til  Hels  Trone  i  Under- 
verdenen. Her  binder  Thor  og  hans  Knægt 


Loke  med  NarvesTarme,  medens  Skade  fæster 
Edderormen  til  Klippen  over  hans  Hoved 
og  Sigyn  opfanger  Edderen.  Her  drager 
Hel  og  hendes  uhyggelige,  lydløse  Følge  en 
maanelys  Vinternat  gennem  Skoven  til  Rag- 
narok og  opskræmmer  Uglen  og  de  fantastisk 
store  Flagermus.  Her  planter  Thor  sin  Ham- 
mer i  Panden  paa  Midgaardsormen,  der  spyer 
ham  sin  Edder  i  Ansigtet.  Her  endelig  raver 
Bjærgene,  her  sortner  Solen,  her  brænder 
Himlen,  medens  Kampene  raser  paa  den 
yderste  Dag.  Alt  dette  og  mere  har  Schou 
fremstillet  med  en  Dristighed  og  en  Liden- 
skab, der  er  enestaaende  i  hele  vor  Maler- 
kunst. 

Men  det  er  til  Tider,  som  om  Døden  vilde 
vaage  over  Maadeholdet  i  Kunsten  som  i 
Livet.  Den  ramte  denne  Ødsler  tidsnok  til 
at  forhindre  videre  Ekstravagancer  af  hans 
Fantasi;  den  ramte  ogsaa  i  den  tidlige  Ung- 
dom et  Par  andre  ødselt  udrustede,  som 
maaske  ogsaa  kunde  have  bidraget  deres  til  at 
vende  Kunstens  Hu  herhjemme  fra  det  smaa 
til  det  større.  Den  ene  var  HARALD  JERI- 
CHAU,  derdøde  ikkun  25  Aar  gammel.  Søn  af 
den  tyskfødte  og  tyskmalende  Fru  Jerichau- 
Baumann,  opdragen  af  en  fransk  Maler  i  Rom, 
bosat  snart  i  Tyrkiet,  snart  i  Grækenland,  snart 
i  Italien,  var  han  naturligvis  i  højere  Grad  end 
ønskeligt  blottet  for  indre  Forbindelse  med  os. 
Hans  mægtige  Billed  af  Sletten  ved  Sardes 
synes  os  vel  heller  ikke  længere  saa  mægtigt  i 
Stemningen  som  den  Gang,  da  vi  efter  Kunst- 
nerens Død  saa  dette  hans  sidste  Arbejde  flor- 
omvundet paa  Udstillingen  paa  Charlotten- 
borg; vi  har  ondt  ved  at  overse,  at  Studiet  i  det 
er  utilstrækkeligt  og  Virkningen  af  det  store 
Lærred  derfor  noget  tynd  og  dekorationsagtig. 
Men  den,  der  har  malet  det,  viste  dog  baade 
her  og  i  mindre  Arbejder  noget  af  en  virke- 
lig stor  Malers  Haandelag,  og  deraf  havde  vi 
aldrig  for  meget  i  vor  Kunst.  Den  anden 
eller  rettere  tredie  af  de  for  tidligt  døde  var 
Jørgen  Roeds  Søn,  HOLGER  ROED.  Det 
er  naturligvis  ikke  muligt  at  vide,  hvorledes 
han  nøjere  vilde  have  været  i  Stand  til  at 
udforme  de  mange  smukke  Tanker  til  Billed- 
er, han  kun  fik  Stunder  til  at  antyde  i  Kar- 
toner og  Skitser.  Kan  hænde,  at  han  ikke  var 
særdeles  personligt  begavet  som  Kunstner, 
at  det  aldrig  helt  var  lykkedes  ham  at  faa  de 

Renaissancemestres  Form  —  Rubens  frem- 
for alle  — ,  for  hvilken  han  sværmede,  modi- 
ficeret til  en  Stil  efter  sit  beskednere  Væsens 
Behov.  Men  alene  dette,  at  en  ung  Kunstner, 
der  tænkte  saa  smukt  og  drømte  saa  dristigt 
og  havde  saa  megen  Sans  for  Stil  og  Storhed, 
var  kommen  rigtig  til  Orde,  kunde  muligvis 
være  blevet  af  højnende  Betydning  for  den 


videre  Udvikling  af  vor  Kunst,  der  imidlertid, 
trodsende  de  europæiske  Bestræbelser,  var 
skredet  frem  paa  det  jævne,  i  Pagt  med  den 
jævne  Aand  i  Landet,  kun  fremskyndet  stærkt 
af  den  nationale  Aand  i  Tiden  mellem  48  og 
64  og  ledet  myndigt  af  Høyen.  Men  derom: 
om  den  endelige  Erobring  af  Landet  for 
Kunsten,  handler  først  det  følgende  Afsnit. 


ELISABETH  JERICHAU-BAUMANN: 
H.  C.  Andersen  læser  højt  for  et  sygt  Barn 

ELISABETH  JERICHAU-BAUMANN:  Den  saarede  Soldat 
kunstmuseet 


E.  JERICHAU-BAUMANN: 
Billedhuggeren  J.  A.  Jerichau 
kunstmuseet 

ELISABETH  MARIE  ANNA  JERICHAU,  f. 
BAUMANN,  fødtes  i  Nærheden  af  Warschau 
d.  27.  November  1819;  men  Forældrene  stam- 
mede fra  Tyskland.  Sin  Opdragelse  fik  hun  dels 
i  Hjemmet,  dels,  i  de  urolige  Aar  under  og  efter 
Opstanden  i  Polen,  hos  en  Tante  i  Danzig.  Da 
det  siden  gik  tilbage  for  hendes  Forældre  — 
Faderen  havde  været  en  rig  Fabriksejer  — , 
rejste  den  purunge  Lisinka  —  som  hun  kald- 
tes —  til  Berlin  og  senere  til  Diisseldorff  for 
at  udnytte  sine  medfødte  Anlæg  for  Malerkunst- 
en. I  Diisseldorff,  hvor  hun  fandt  en  Lærer  i 
Maleren  Sohn  og  en  Tid  tegnede  hos  Schadow, 
udførte  hun  flere  Malerier  med  polske  Æmner, 
der  røbede  hendes  koloristiske  Begavelse.  Efter 
nogle  Aars  Forløb  følte  hun  sig  da  ogsaa  som 


udlært  og  drog  i  1845  —  alene  — 
til  Rom.  Hendes  sprudlende  Begav- 
else og  livfulde  Væsen,  der  allerede 
i  Diisseldorff  havde  skaffet  hende 
Beundrere  og  Venner,  gjorde  hende 
snart  fejret  i  den  dansk-tyske  Kunst- 
nerkreds i  Rom.  Men  længe  bevarede 
hun  ikke  Friheden,  idet  hun  allerede 
inden  Aarets  Slutning  skænkede  den 
danske  Billedhugger  J.  A. Jerichau  sin 
Haand  og  sit  Hjærte.  2.  Juledag  skete 
Forlovelsen,  og  i  Februar  det  følgende 
Aar  (1846)  stod  deres  Bryllup  i  den 
protestantiske  Kirke  paa  Kapitolium. 
Fru  Jerichau-Baumann  —  som  hun 
herefter  kaldte  sig  —  tilhørte  fra  nu 
af  den  danske  Kunst. 

Kort  efter  Bryllupet  rejste  de  ny- 
gifte til  Danmark  og  boede  en  Tid  i 
Assens,  hvor  Fru  Jerichau  malede 
det  bekendte  Portræt  af  sin  Mand. 
Derefter  flyttede  de  til  København, 
hvor  de  iøvrigt  snart  efter,  da  Jerichau 
i  1849  var  bleven  ansat  som  Profes- 
sor ved  Kunstakademiet,  fik  deres 
Hjem.  Allerede  samme  Aar  begyndte 
Fru  Jerichau  at  udstille,  og  skønt  hen- 
des Billeder  først  mødte  Kulde,  skaf- 
fede hun  sig  i  de  kommende  Aar  saa 
sikker  en  Position,  at  Akademiet  i 
1861  optog  hende  som  Medlem.  Til 
denne  Gunst  bidrog  i  ikke  ringe 
Grad,  at  hun  straks  til  sine  Billeder, 
havde  valgt  saadanne  danske  Æmner 
der  maatte  fænge  hos  Publikum.  Ja 
det  blev  endog  denne  fremmede  og  i  sin  Kunst 
udanske  Kunstnerinde,  der  i  sin  „Danmark" 
har  skabt  den  populæreste  af  alle  Legemlig- 
gørelser  af  vort  Land  og  vor  Nation.  Men  selv 
slog  hun  aldrig  Rod  herhjemme.  Hendes  Træk- 
fuglenatur lod  ikke  mangt  et  Aar  gaa  hen,  uden 
at  hun  foretog  sine  ofte  store  Rejser,  der  gik  fra 
Set.  Petersborg  til  London  og  som  i  Syd  strakte  sig 
til  Tyrkiet  og  Afrika,  og  fra  hvilke  hun  i  stedse 
stigende  Grad  hentede  ny  og  fremmedartede 
Æmner  for  sin  Kunst. 

Hun  hørte  til  de  Mennesker,  der  kunne  faa 
Tid  til  alt.  Skønt  hun  i  Aarenes  Løb  blev  Mo- 
der til  otte  Børn,  skønt  hun  altid  var  paa  Rej- 
ser, og  skønt  hendes  kunstneriske  Produktion 
snarest  steg  med  Aarene,  fandt  hun  dog  stedse 

Lejlighed  til  at  dyrke  de  mange  Talenter,  med 
hvilke  Naturen  overdaadigt  havde  udrustet 
hende.  Med  udpræget  Sans  for  Musik  —  hun 
spillede  og  sang  selv  udmærket —  forbandt  hun 
en  ligesaa  udpræget  litterær  Ævne.  I  1874  udgav 
hun  sine  Ungdomserindringer,  og  da  hun  i  1878 
havde  fristet  den  Hjærtesorg  at  miste  sin  Søn, 
den  nedenfor  nævnte  Maler  Harald  Jerichau, 
satte  hun  ham  som  Søn  og  Kunstner  —  og  sig  selv 
som  Moder  og  Forfatterinde  —  i  et  Skrift  „Til 
Erindring  om  Harald  Jerichau"  det  smukkeste 
Minde.  Dernæst  udgav  hun  sine  „Brogede 
Rejsebilleder",  foruden  meget,  der  aldrig  blev 
udgivet  eller  —  som  talrige  Vers  og  Sange  — 
var  forbeholdt  Vennekredsen. 

Hendes  Ægteskab  med  Jerichau  blev  ikke 
lykkeligt.  Dertil  var  de  to  hver  paa  sin  Vis 
geniale  Kunstnere  for  forskellige.  Medens  hun 
med  sin  udprægede  Bohémienne-Natur  stedse 
var  Uroen  og  den  bevidste  Energi,  endte  han 
som  bekendt  ved  i  tvivlraadig  Selvopgivelse 
at  gemme  sig  væk  i  en  fredelig  Krog  ude  paa 
Landet.  Var  hun  et  Verdens-  og  Selskabs- 
menneske,  var   han  det   modsatte,  han,  der 


naar  hans  Kone  i  sin  utrættelige  Gæstfrihed 
havde  Huset  fuldt  af  fremmede  —  og  vildfrem- 
mede — ,  medens  hun  underholdt  sine  Gæster 
med  Sang  og  Dans  eller  lod  sine  Børn  danne 
Tableauer,  ikke  vidste  bedre  Raad  end  —  at  gaa 
i  Seng. 

Altid  paafærde,  aldrig  trættet,  snart  i  Overflod, 
snart  i  Armod,  med  Hovedet  fuldt  op  af  Pla- 
ner, Kunstnerinde,  Forfatterinde  —  og  i  Egen- 
skab af  begge  aldrig  glemmende  sit  ogsaa  med- 
fødte Købmandstalent  —  optagen  af  Moder- 
pligter, med  en  aldrig  slukket  Elskov  til  sin 
Mand,  saaledes  levede  hun,  indtil  Døden  den 
11.  Juni  1881  ramte  hende  i  travl  Virksom- 
hed. Hun  døde  herhjemme  og  fandt  paa  Fasan- 
kirkegaarden  Gravens  Fred  i  dansk  Jord. 

DANIEL  HERMAN  ANTON  MELBYE, 
født  i  København  den  13.  Februar  1818,  skulde 
først  have  været  Sømand,  uddannede  sig  der- 
næst til  Skibsbygger,  dyrkede  saa  en  Tid  lang 
Musiken  og  bestemte  sig  derefter  til  at  blive 
Maler.  Først  i  sit  tyvende  Aar  kom  han  ind 
paa  Kunstakademiet  og  søgte  samtidig  Und- 

ervisning  hos  Eckersberg.  Allerede  i  1840  ud- 
stillede han  sine  første  Marinebilleder.  Paa  sit 
Fags  Vegne  gjorde  han  under  Kong  Chr.  VIII's 
Protektion  med  Marinens  Skibe  flere  længere 
Rejser  og  kom  blandt  andet  med  „Hekla"  til 
Marokko.  I  1846  vandt  han  med  „Eddystone 
Fyrtaarn"  Udstillingsmedaillen  og  dermed  Ste- 
pendiet.  Men  han  havde  allerede  da  saa  fuldt 
op  af  Bestillinger,  at  han  først  i  1847  kunde 
rejse  afsted.  Han  tog  til  Paris  og  her  forblev 
han  med  enkelte  Afbrydelser  —  som  da  han  i 
1853  deltog  i  en  fransk  Ekspedition  til  Konstan- 
tinopel —  indtil  1858,  da  han  ledsaget  af  sin 
franskfødte  Hustru,  som  han  nylig  havde  ægtet, 
og  prydet  med  Tegn  paa  den  franske  Kejsers 
Gunst  vendte  tilbage  til  København.  Her  blev 
den  europæisk  berømte  Kunstner  straks  Med- 
lem af  Akademiet,  udnævntes  til  Ridder  og  se- 
nere til  titulær  Professor.  Resten  af  sit  Liv  til- 
bragte han  dels  i  København,  dels  i  Hamburg 
hvis  „Kunsthalle"  ejer  en  anselig  Samling 
af  hans  Billeder  — ,  dels  i  Paris.  I  den  sidste 
By  ramtes  han,  hvis  Helbred  i  de  sidste  Aar 
havde  været  stærkt  svækket,  af  Døden  den  10. 
Januar  1875. 


KNUD  FREDERIK  VILHELM  HANNIBAL 
MELBYE  er  født  i  Helsingør  den  14.  Maj  1824. 
Ligesom  sin  Broder  Anton  Melbye  blev  han 
først  efter  en  Omvej  Maler,  idet  han  oprindelig 
var  bestemt  til  at  blive  Handelsmand.  Men 
Broderens  Kunstner-Lykke  fik  ham  hurtig  til 
at  opgive  Handelen,  og  han  forlod  sin  Plads 
i  London  for  i  København  at  uddanne  sig  til 
Marinemaler.  Han  var  en  Tid  Elev  af  Akade- 
miet, men  sin  egentlige  Uddannelse  fik  han  af 
Broderen.  Senere  levede  ogsaa  han  mange  Aar 
af  sit  Liv  i  Udlandet:  i  Diisseldorff,  i  Paris  og  i 
England,  hvor  han  især  fandt  Købere  til  sine 
Billeder.  Efter  1867  boede  han  i  Danmark,  dels 
i  København,  dels  i  Roskilde.  Han  døde  den  6. 
Oktober  1882.  I  1871  var  han  bleven  Medlem 
af  Akademiet,  i  1880  titulær  Professor. 

CARL  FREDERIK  SØRENSEN  var  Søn  af 
en  Skipper  og  Købmand  paa  Samsø,  hvor  han 
fødtes  den  8.  Februar  1818.  Efter  Konfirmatio- 
nen kom  han  til  København  og  sattes  i  Maler- 
lære; siden  besøgte  han  Kunstakademiet.  Op- 
rindelig uddannede  han  sig  til  Dekorations- 
maler og  udkommanderedes  som  saadan  blandt 
andre  af  Akademiets  Elever  til  Udsmykningen 

af  Thorvaldsens  Museum;  men  hans  Lyst  til 
at  skildre  Sø  og  Skibe  fik  snart  Overhaand,  saa 
han  ganske  opgav  Dekorationsmaleriet.  Som 
det  sig  hør  og  bør  en  Marinemaler,  tilbragte 
han  fra  nu  af  en  stor  Del  af  sit  Liv  paa  Sø- 
farter, ofte  med  Marinens  Skibe;  med  offentlig 
Understøttelse  gjorde  kan  desuden  nogle  større 
Rejser  til  Tyskland,  Skotland,  England,  Frank- 
rig og  Italien.  Som  Kunstner  fandt  han  hurtig 
Anerkendelse;  Akademiet  gjorde  ham  i  1856 
til  Medlem,  og  i  1869  blev  han  titulær  Professor. 
Han  døde  den  24.  Januar  1879. 

JOHAN  CARL  NEUMANN,  født  i  Køben- 
havn den  14.  August  1833,  besøgte  fra  1847 
Kunstakademiet,  samtidig  med,  at  han  var  i 
Malerlære  og  blev  Svend.  Sit  første  Søbillede  ud- 
stillede han  1850.  1862 — 63  gjorde  han  en  Rejse 
til  Tyskland,  Frankrig  og  Italien  og  deltog  kort 
efter  som  menig  Soldat  i  Krigen  1864.  Senere 
gjorde  han  flere  Rejser,  bl.  a.  til  Orienten.  Han 
bortreves  pludselig  af  Døden  den  16.  December 
1891.  I  1869  var  han  bleven  Medlem  af  Aka- 
demiet. 

DAVID  MONIES  var  af  jødisk  Herkomst  og 


fødtes  i  København  den  3.  Juni  1812.  Sin  Barn- 
dom henlevede  han  i  yderste  Fattigdom,  da  Fa- 
deren, der  som  en  velstaaende  Mand  var  ind- 
vandret fra  Holland,  i  Krigen  1807  —  1814  mist- 
ede sin  Formue  og  siden  ernærede  sig  ved  at 
fabrikere  Cigarer,  som  hans  Børn  maatte  fal- 
byde paa  Gaden.  Tolv  Aar  gammel  havde  han 
imidlertid  Held  til  at  komme  ind  paa  Akade- 
miet, hvor  hans  Flid  skaffede  ham  hurtig  Ad- 
gang til  Modelskolen  og  vandt  ham  Sølvme- 
daillerne.  Samtidig  fik  han  Undervisning  hos 
J.  L.  Lund  og  kunde  allerede  fra  1827  —  ikkun 
15  Aar  gammel  —  begynde  at  udstille  som  Por- 
træt- og  Genremaler.  Hans  Billeder  gjorde 
Lykke,  og  i  1835 — 1837  kunde  han  med  offent- 
lig Understøttelse  opholde  sig  i  Miinchen.  Sam- 
me Aar,  som  han  vendte  tilbage,  giftede  han  sig. 
I  1848  blev  han  Medlem  af  Akademiet,  senere 
titulær  Professor.  I  den  høje  Alder  af  82  Aar 
døde  han  den  29.  April  1894. 

JOHAN  VILHELM  GERTNER  var  Søn  af 
en  Blokkedrejer  ved  Holmen  og  fødtes  i  Ny- 
boder d.  10.  Maj  1818.  Som  trettenaarig  Dreng 
kom  han  ind  paa  Kunstakademiet,  hvor  han 
sindigt  bevægede  sig  gennem  de  forskellige 

Klasser.  1836  udstillede  han  for  første  Gang  2 
Billeder,  hvoraf  det  ene  forestillede  Thorvald- 
sens Atelier.  I  de  følgende  Aar  malede  han  en 
Række  mindre  Landskaber  med  figurlig  Staffage 
samtidig  med,  at  han  dyrkede  sit  egentlige  Fag: 
Portrætet.  I  1843  opnaaede  han  Udstillingsme- 
daillen,  og  i  1850,  samme  Aar  som  han  giftede 
sig,  optoges  han  som  Medlem  af  Akademiet  paa 
Eckersbergs  Portræt.  1858  fik  han  Titel  af  Pro- 
fessor. En  mægtig  Række  af  malte  eller  tegnede 
Portræter  udgik  efterhaanden  fra  hans  Atelier, 
og  et  helt  Galleri  af  Tidens  kendteste  Person- 
ligheder, med  Kongehusets  Medlemmer  i  Spidsen 
(Gertner  var  Pr.  VII's  og  Grevinde  Danners 
Yndlingsmaler)  har  han  overleveret  til  Efter- 
tiden. Han  døde  den  29.  Marts  1871. 

JOHAN  LAURENTS  JENSEN  fødtes  i  Gen- 
tofte den  8.  Marts  1800.  Efter  Konfirmationen 
kom  han  ind  paa  Kunstakademiet,  hvor  han 
hurtig  naaede  op  i  Modelskolen.  Da  han  havde 
Lyst  til  at  blive  saavel  Portrætmaler  som 
Blomstermaler,  søgte  han  Undervisning  baade 


hos  Eckersberg  og  C.  D.  Fritzsch,  men  valgte 
dog  sluttelig  Blomstermaleriet  som  sit  egent- 
lige Felt.  I  1822  lykkedes  det  ham  at  komme 
udenlands.  Han  rejste  til  Paris  og  opholdt  sig 
i  flere  Maaneder  i  Sévres  for  i  den  berømte 
Fabrik  at  lægge  sig  efter  Porcelænsmaleriet. 
I  1823  var  han  atter  i  København  og  blev  to 
Aar  senere  optagen  som  Medlem  af  Akade- 
miet. Samme  Aar  (1825)  udnævntes  han  til 
Overmaler  paa  den  kgl.  Porcelænsfabrik,  hvor 
fra  nu  af  „Jensens  Roser"  bredte  sig  over  Kop- 
per og  Kander.  Hans  Stilling  var  nu  saa  sikret, 
at  han  kort  efter  kunde  gifte  sig  og  indrette  sit 
Hjem  i  Gentofte,  hvor  han  ejede  et  lille  Land- 
sted. Der  havde  han  sit  Atelier,  og  herfra  udgik 
i  Aarenes  Løb  en  uendelig  Række  af  hans  yn- 
dede Blomsterbilleder,  der  nødig  savnedes  i  de 
mere  velstaaende  Hjem.  Hans  Syn  svækkedes 
med  Aarene,  men  han  kunde  endnu  i  1855  ud- 
føre den  Række  Blomsterguirlander,  der  smyk- 
kede første  Etages  Logebrystning  i  det  gamle 
kgl.  Theater.  Men  kort  efter  at  Arbejdet  var 
færdigt,  døde  han  pludselig  d.  26.  Marts  1856. 

NIELS  SIMONSEN  var  Søn  af  en  Høker  og 
fødtes  i  København  den  10.  December  1807. 
Efter  Konfirmationen  kom  han  i  Malerlære  og 
fik  siden  Undervisning  paa  Kunstakademiet  og 
hos  J.  L.  Lund.  Under  dennes  Vejledning  lærte 
han  at  litografere,  og  da  han  for  første  Gang  i 
1827  udstillede,  var  det  et  Litografi.  Desuden 
havde  han  lært  at  modellere,  og  det  blev  i 
Egenskab  af  Billedhugger,  at  han  i  de  første 
Aar  ernærede  sig.  Han  udførte  saaledes  tildels 
efter  J.  L.  Lunds  Kompositioner  otte  Basrelief- 
fer til  Apartementssalen  paa  Christiansborg 
samt  en  Del  Buster  og  andre  Arbejder,  af  hvilke 
et  Basrelief  skaffede  ham  den  lille  Guldmedaille. 
Den  store  Guldmedaille  lykkedes  det  ham  der- 
imod senere  ikke  at  vinde,  og  dette  gav  mulig- 
vis Stødet  til,  at  han  besluttede  at  blive  Maler. 


Snart  deltog  han  som  saadan 
i  Konkurser  og  kunde  allerede 
1833  udstille  sit  bekendte  Bil- 
lede „Den  Gærrige",  der  skaf- 
fede ham  Popularitet.  I  1834 
rejste  han  til  Miinchen,  hvor 
han  slog  sig  ned  for  flere  Aar, 
i  hvilke  han  iøvrigt  gjorde  for- 
skellige Rejser  til  Tyrol,  Ita- 
lien og  Algier,  fra  hvilket  sidste 
Land  han  hentede  de  mange 
blodtørstige  Arabere  og  Sø- 
røvere, der  —  især  i  hans  Al- 
derdom —  indtog  saa  frem- 
trædende en  Plads  i  hans 
Kunst.  Under  Opholdet  i  Miin- 
chen giftede  han  sig.  Akade- 
miet, der  stedse  havde  været 
ham  venligsindet,  agreerede 
ham  i  1843  paa  et  hjemsendt 
Billede  og  optog  ham  senere,  i 
1848,  nogle  Aar  efter  hans 
Hjemkomst,  som  Medlem.  Da 
Krigen  brød  ud  i  1848,  blev 
Simonsen,  ligesom  Jørgen  Son- 
ne, dens  Maler;  flere  af  hans 
større  Billeder  fra  Felttoget 
købtes  af  Kong  Fr.  VII.  Ogsaa 
Krigen  1864  har  han  skildret, 
bl.  a.  i  sit  bekendte  Billede  af 
Kampen  ved  Sankelmark.  I 
1854  udnævntes  han  til  Pro- 
fessor ved  Modelskolen  og  blev 
i  denne  Stilling  til  1883.  To 
Aar  efter,  d.  II.  December  1885,  døde  han. 

FREDERIK  CHRISTIAN  JAKOBSEN  KIÆR- 
SKOU fødtes  i  København  d.  26.  Marts  1805. 
Efter  sine  Forældres  Død  kom  han  i  Vaisen- 
husets  Skole  og  sattes  efter  sin  Konfirmation  i 
Lære  hos  en  Malermester  for  at  lære  Dekora- 
tionsmaleriet,  af  hvilket  han  i  de  nærmest  følg- 
ende Aar  ernærede  sig.  Samtidig  besøgte  han 
Akademiet  og  uddannede  sig  hos  Eckersberg  og 
J.  L.  Lund  til  Landskabsmaler.  I  1826  udstil- 
lede han  for  første  Gang.  Aaret  efter  giftede 
han  sig.  I  1840  rejste  han  til  Miinchen,  hvor 
han  slog  sig  ned  for  nogle  Aar,  i  hvilke  han 
gjorde  Udflugter  bl.  a.  til  Tyrol  og  Schweitz. 
Herfra  medbragte  han  en  Kapital  af  Studier, 
paa  hvilke  han  for  en  stor  Del  tærede  paa 

sine  gamle  Dage.  Da  han  vendte  hjem,  blev 
han  i  1843  agreeret  ved  Akademiet  og  blev 
senere  Medlem.  1859  fik  han  Titel  af  Professor 
og  ansattes  1865  som  Konservator  ved  Grev 
Moltkes  Malerisamling.  Som  Landskabsmaler 
var  han  yderst  produktiv  og  udstillede  sit  lange 
Liv  igennem  regelmæssigt  hvert  Aar  paa  Char- 
lottenborg. Han  døde  først  den  6.  Juni  1891. 

CHRISTIAN  ANDREAS  SCHLEISNER,  født 
i  Lyngby  den  2.  November  1810,  kom  ikkun  12 
Aar  gammel  ind  paa  Kunstakademiet,  hvor  han 
i  1827  blev  Elev  i  Modelskolen  og  senere  vandt 
Sølvmedaillerne.  Tillige  fik  han  i  disse  Aar  Un- 
dervisning hos  C.  A.Jensen  og  J.  L.  Lund.  1832 
udstillede  han  for  første  Gang  som  Genremaler. 
I  1841  — 1842  var  han  -  ligesom  Kiærskou  - 
i  Miinchen  med  Udflugter  til  Tyrol.  Efter  sin 
Hjemkomst  giftede  han  sig.  1847  agreeredes 
han  paa  Billedet  af  Brokkens  Bod  og  blev 


atter  nogle  Aar  senere  Medlem.  I  1858  fik  han 
Titel  af  Professor.  Hans  talrige  Genrebilleder 
skaffede  ham  i  Aarenes  Løb  blandt  det  brede 
Publikum  en  sikker  Kundekreds,  der  ogsaa  i 
vore  Dage  trolig  har  holdt  fast  ved  hans  Kunst. 
Schleisner  døde  i  sin  Fribolig  paa  Charlotten- 
borg den  13.  Juli  1882. 

OTTO  LUDVIG  EDVARD  LEHMANN  er 
født  i  København  den  30.  Januar  1815.  Tretten 
Aar  gammel  indmeldtes  han  paa  Kunstakade- 
miet og  kunde  allerede  1829  udstille  sit  første 
Billede.  Siden  gennemgik  han  Akademiets  Klas- 
ser, vandt  Sølvmedaillerne  og  rejste,  da  hans 
Uddannelse  var  færdig,  i  1842  —  1844  med  Sti- 
pendium til  Paris  og  Italien.  Ved  Siden  af  at 
han  udførte  Genrebilleder,  som  oftest  med  Mo- 
tiver fra  det  københavnske  Selskabsliv,  og  Por- 
træter i  Olie  eller  Akvarel  ernærede  han  sig  i 
disse  Aar  tillige  som  Litograf.  I  1858  maatte 

han  paa  Grund  af  en  Øjensygdom  holde  op  med 
at  male  i  flere  Aar,  men  fik  efter  en  vellykket 
Operation  sit  Syn  tilbage  og  kunde  atter  dyrke 
Kunsten.  Han  døde  ugift  den  7.  December 
1892. 

NIELS  FREDERIK  MARTIN  ROHDE  var  født 
i  København  den  27.  Maj  1816.  Efter  sin  Kon- 
firmation besøgte  han  Kunstakademiet  og  ud- 
dannede sig  under  Vejledning  af  J.  L.  Lund 
samt  desuden  af  Buntzen  og  Købke  til  Land- 
skabsmaler. I  1842 — 1847  var  han  udenlands 
og  boede  i  Miinchen,  Tyrol  og  Italien.  1852 
agreeredes  han  ved  Akademiet,  uden  dog  senere 
at  blive  Medlem.  Samme  Aar  giftede  han  sig. 
Rohde  var  ikke  blot  en  meget  produktiv  Maler, 
men  deltog  med  levende  Interesse  i  Kunstlivet 
herhjemme.  Han  var  i  20  Aar  Medlem  af  Kunst- 
foreningens Ledelse  og  fra  omtrent  1850  og 
indtil  sin  Død  sad  han  i  Bestyrelsen  for  Kunst- 
nernes Pensionsfond.  Han  døde  den  14.  Juli 
1886. 

THORALD  BRENDSTRUP  var  Søn  af  en 


Tømmermester  og  Møllebygger  og  fødtes  paa 
Cathrinebjærg  ved  Roskilde  d.  25.  Maj  1812. 
Efter  sin  Konfirmation  kom  han  ind  paa  den 
kongelige  Porcelænsfabrik  i  København  for  der 
under  G.  F.  Hetsch's  Vejledning  at  lære  Por- 
celænsmaleriet  samtidig  med,  at  han  besøgte 
Kunstakademiet.  Da  han  var  naaet  op  i  dettes 
Gibsskole,  afsluttede  han  sin  akademiske  Ud- 
dannelse og  dyrkede  fra  nu  af  Landskabs- 
maleriet. Paa  den  kongelige  Porcelænsfabrik, 
hvor  han  havde  faaet  Ansættelse  som  Dekora- 
tør, holdt  han  dog  ud  til  1846,  da  han  opgav 
denne  sin  Virksomhed.  1839  foretog  han  sin 
første  Udenlandsrejse,  der  galdt  Portugal.  1847 
— 1850  var  han  med  Stipendium  paany  uden- 
lands, især  i  Rom,  og  nogle  Aar  senere  — 
efter  at  han  i  1855  havde  giftet  sig  —  foretog 
han  atter  (1857 — 1861)  en  ny  stor  Rejse  til 
Italien.  I  1874  blev  han  Medlem  af  Akade- 
miet. Efter  at  have  underkastet  sig  en  Opera- 
tion døde  han  d.  4.  Maj  1883. 

HEINRICH  BUNTZEN  var  født  i  Kiel  d.  29. 
September  1803.  Efter  at  have  været  i  Maler- 

lære  i  sin  Fødeby,  kom  han  til  København  og 
besøgte  i  nogle  Aar  Akademiet  for  at  uddanne 
sig  til  Landskabsmaler.  Da  han  var  tredive 
Aar  gammel,  giftede  han  sig.  Fra  1839  til  1842 
var  han  udenlands  og  blev  nogle  Aar  efter  sin 
Hjemkomst  agreeret  og  i  1850  Medlem  af 
Akademiet.  1863  blev  han  titulær  Professor. 
En  stor  Del  af  sit  Liv  boede  han  i  sin  Villa  i 
Charlottenlund  tæt  ved  Strandvejen,  og  her 
endte  han  sit  Liv  den  12.  Januar  1892. 

JULIUS  FRIEDLÆNDER  fødtes  af  jødiske 
Forældre  i  København  d.  29.  Januar  1810. 
Fjorten  Aar  gammel  blev  han  Elev  af  Akade- 
miet og  fik  tillige  Undervisning  hos  J.  L.  Lund. 
Sin  Lyst  til  at  følge  sin  Lærers  Eksempel  og 
blive  Historiemaler  maatte  han  af  økonomiske 
Grunde  opgive  og  nøjes  med  at  male  de  let- 
tere sælgelige  Folkelivsbilleder  og  Portræter. 
Hans  Virksomhed  i  saa  Henseende  tiltalte 
baade  Publikum  og  Akademiet,  hvilket  sidste 
bevilgede  ham  et  Stipendium,  saaledes  at  han 
kunde  rejse  til  Paris  og  derfra  (1843 — 1844) 
til  Italien.  Han  døde  som  Følge  af  en  Hjærte- 
sygdom  allerede  den  18.  September  1861. 


ANTON  EDVARD  KIELDRUP  var  født  d. 
16.  Februar  1826  i  Haderslev.  Han  var  her 
som  Dreng  i  Malerlære,  men  kom  senere  til 
København  og  besøgte  Akademiet  1845 — 1847, 
og  uddannede  sig  til  Landskabsmaler.  Som 
saadan  udstillede  han  første  Gang  1849.  Han 
gjorde  nogle  Rejser  til  Norge  og  var  i  Vinteren 
1858 — 1859  i  Munchen.  1863  og  det  følgende 
Aar  var  han  atter  ude  at  rejse  og  opholdt 
sig  denne  Gang  fornemmelig  i  Diisseldorff. 
Han  døde  d.  22.  Maj  1869.  I  1857  havde  han 
giftet  sig. 

LORENS  FRØLICH,  en  Søn  af  Grosserer 
og  Vinhandler  Johan  Jacob  Frølich  og  hans 
Hustru  f.  Tutein,  fødtes  i  København  d.  25. 
Oktober  1820.  Endnu  som  Barn  fik  han  Under- 
visning i  Tegning  af  Rørbye,  og  da  han  var 
bleven  15  Aar  gammel,  lærte  han  at  modellere 
af  H.  V.  Bissen.  Derefter  hørte  han  nogle 
Forelæsninger  paa  Akademiet,  men  Elev  af 
dette  blev  han  ikke.  Derimod  fik  han  privat 
Undervisning  hos  Eckersberg  og  lærte  Perspek- 
tiv af  Hetsch.  Tidlig  droges  han  mod  Radér- 
kunsten,  og  han  var  kun   17  Aar,  da  han 

raderede  sit  første  Blad:  to  legende  Hunde. 
1838  udstillede  han  for  første  Gang  som  Maler 
paa  Charlottenborg.  Maaske  formedelst  sit  var- 
me Venskab  med  Lundbye  hentede  han  i  disse 
første  Aar  de  fleste  Æmner  til  sine  Billeder  fra 
Dyrenes  Liv. 

I  1840  rejste  Frølich  til  Tyskland,  og  her- 
med begyndte  hans  Udlændighedsperiode,  der 
varede  i  henved  33  Aar,  i  hvilke  han  kun 
sjælden  aflagde  Besøg  i  Hjemmet.  Han  tog 
først  til  Miinchen,  siden  til  Tyrol  og  slog  sig 
derefter  ned  i  Dresden,  hvor  han  bl.  a.  udførte 
Raderingerne  til  „De  to  Kirketaarne"  og  lev- 
erede en  Mængde  Illustrationer  til  „Deutscher 
Jugendkalender".  I  1846  drog  han  til  Italien, 
hvor  han  blev  indtil  1851,  da  han  flyttede  til 
Paris,  der  i  de  følgende  22  Aar  blev  hans 
egentlige  Opholdssted.  Hans  Manddoms  Gær- 
ning  falder  i  dette  Tidsrum,  i  hvilket  han  for- 
uden de  raderede  Suiter:  „Amor  og  Psyche"  og 
Visen  om  Dronning  Dagmar,  Illustrationerne 
til  Fabricius'  Danmarkshistorie,  til  „Hero  og 
Leander"  og  „Billederne  til  Biblen",  frembragte 
de  utallige  Tegninger,  som  han  udførte  til  de  af 
Forlæggeren  Hetzel  udgivne  Børnebøger,  der 


skaffede  deres  Mester  en  saadan  Popularitet  i 
Frankrig,  at  „un  Froelich"  endog  er  bleven  den 
gængse  Betegnelse  for  en  Billedbog  for  Børn. 

I  1855  ægtede  Frølich  i  Paris  sin  første 
Hustru,  en  Dame  af  svensk  Byrd,  men  sam- 
tidig maatte  han  i  et  Par  Aar  tage  Ophold  i 
Flensborg  for  der  i  den  gamle  Stændersal  at 
udføre  to  store  historiske  Billeder:  „Valdemar 
II  indstifter  jyske  Lov"  og  „Fr.  IV  modtager 
de  slesvigske  Stænders  Hyldning".  Da  disse 
Arbejder  i  1858  var  færdige,  udførte  han 
endnu  de  to  Kartoner  til  Børssalen  i  Køben- 
havn, „Klogskaben"  og  „Modet"  og  vendte  der- 
efter tilbage  til  Paris. 

I  1872  mistede  Frølich  sin  Hustru,  og  han 
bestemte  sig  nu  til  at  vende  hjem  til  Danmark. 
Det  var  noget  af  et  Vovestykke;  thi  i  de  mange 
Aar,  han  havde  været  udenlands,  var  der  her 
hjemme  blevet  stille  om  hans  Navn.  I  hele  10 
Aar,  fra  1862,  havde  han  ikke  deltaget  i  Ud- 
stillingerne paa  Charlottenborg.  Det  er  da  og- 
saa  kun  faa  monumentale  Opgaver,  der  er 
blevne  stillede  ham  i  de  mange  Aar,  han  siden 
har  levet  mellem  os.  I  1882  udførte  han  til 
Frederiksborg  Slot  Loftsbilledet  med  „Gefion" 

Og  siden  sammesteds  den  lange  Frise  med  „De 
Danskes  Vikingetog",  og  nylig  er  en  stor  Kom- 
position, „Ægirs  Døtre",  i  Flisemaleri  bleven 
anbragt  paa  en  af  Trappegangene  i  Københavns 
nye  Raadhus.  Men  Frølich  har  derfor  ikke 
været  ledig,  men  har  til  Gengæld  med  utrætte- 
lig Iver  indtil  den  sidste  Tid  dyrket  sit  egent- 
lige Felt:  Raderingen  og  Illustrationen.  Fra 
Paris  medbragte  han  de  første  Hæfter  af 
„Nordens  Guder",  og  han  fortsatte  nu  her- 
hjemme dette  store  Arbejde,  indtil  han  i  1883 
med  den  30te  Radering  afsluttede  —  og  op- 
gav —  Værket.  Dernæst  har  han  tegnet  de 
mange  Billeder  til  „Den  ældre  Eddas  Gude- 
sange", til  „Aage  og  Else",  til  „Fem  af  Ovids 
Forvandlinger",  foruden  en  Mængde  Tegninger, 
der  er  spredte  rundt  om  i  Bøger  og  Tidsskrifter, 
i  Sange  eller  andet  Lejlighedstryk.  Sin  store 
dekorative  Begavelse  har  han  ogsaa  ladet 
komme  Kunsthaandværket  tilgode,  og  han  har 
bl,  a.  til  sit  eget  Brug  dekoreret  flere  Møbler. 
Officiel  Anerkendelse  har  Frølich  i  Aarenes 


Løb  ikke  savnet.  1877  —  Aaret  forinden  han 
ægtede  sin  anden  Hustru,  f.  Treschow  —  blev 
han  Medlem  af  Akademiet  og  i  1890  udnævntes 
han  til  Professor.  Han  er  prydet  med  flere 
Ordner  og  har  Titel  af  Etatsraad.  Men  alle 
disse  Hædersbevisninger  betyder  dog  lidet  i 
Sammenligning  med  den  Popularitet,  han  efter- 
haanden  harerhvervet  sig  i  vor  hjemlige  Kunst- 
nerkreds, ikke  mindst  mellem  de  Unge.  Den 
pietetsfulde  Hengivenhed,  hvormed  hans  Livs- 
gærning  omfattes,  har  paa  forskellig  Vis  givet 
sig  Udslag,  det  smukkeste  maaske  ved  den 
Fest,  som  Venner  og  Beundrere  i  1900  gav  til 
hans  Ære  i  Anledning  af  hans  80-aarige  Fød- 
selsdag, og  under  hvilken  Kunstnere  bragte  ham 
et  Fakkeltog.  I  samme  Anledning  udgav  For- 
eningen for  Boghaandværk  en  af  Pietro  Krohn 
forfattet  „Fortegnelse  over  Frølichs  Illustrationer 
og  Raderinger".  Senere  da  den  store  „Raadhus- 
udstilling  af  dansk  Kunst  i  1901"  besluttedes, 
valgtes  han  enstemmig  til  Komiteens  Præsi- 
dent. 

LORENS  FRØLICH:  Skirners  Fart  over  Galderens  Flammer. 
Illustration  til  den  ældre  Eddas  Gudesange.  Tegning 


LORENS  FRØLICH:  Thor  og  Guderne  Drage  til  Doms  til  Ygdrasil. 
Illustration  til  Den  ældre  Eddas  Gudesange.  Tegning. 

LORENS  FRØLICH:  Af  Frisen:  De  Danskes  Vikingetog  i 

det  nationalhistoriske  museum  PAA  FREDERIKSBORG  SLOT  ; 

LORENS  FRØLICH:  Psyche  med  Søstrene 
Originaltegning  til  en  af  Raderingerne  i  Suiten:  L'Amour  et  Psyché 

CARL  BLOCH:  Skuespiller  C.  N.  Rosenkilde 

CARL  HEINRICH  BLOCH,  en  Søn  af  Gros- 
serer Jørgen  Peter  Bloch  og  Hustru,  f.  Weitz- 
mann,  var  født  i  København  den  23.  Maj  1834. 
Opindelig  var  han  bestemt  til  Søofficer,  men 
da  det  ikke  lykkedes  ham  at  blive  Kadet,  valgte 
han  i  Stedet  at  udnytte  sine  Anlæg  for  Tegning 
og  blive  Kunstner.  I  1849  kom  han  derfor  ind 
paa  Akademiet,  hvor  han  vandt  Sølvmedaillerne 
og  i  1853  begyndte  at  udstille.  Aaret  efter  viste 
han  sit  Portræt  af  Skuespiller  C.  N.  Rosen- 
kilde og  i  1859  Billedet  „Et  Maaltid",  der  køb- 
tes af  Kunstforeningen  og  i  E.  Sonne's  Stik 
omdeltes  til  dens  Medlemmer.  I  1859  opnaaede 
han  et  Rejsestipendium  og  drog  sammen  med 
sin  Ven,  Maleren  A.  Dorph  til  Italien,  hvor 
han  havde  sit  Hovedopholdssted  i  Rom  indtil 
1865.  En  stor  Del  af  hans  bekendteste  Billeder 
hidrører  fra  disse  Aar:  „To  Munke"  (1862), 
„Samson  hos  Filistrene"  (1863),  „Jairi  Datter" 
(1864)  og  „Prometheus"  (1865).  Navnlig  det  sid- 
ste Billede,  som  han  efter  et  Besøg  i  Grækenland 
havde  malet  paa  Bestilling  af  Kong  Georg,  vakte 
en  enestaaende  Begejstring  og  skalfede  ham 
straks  Sæde  i  Akademiet.  Udstillingsmedaillen 
havde  han  allerede  Aaret  i  Forvejen  modtaget 
for  „Gadebarberen".  Snart  fik  'Jhan  ogsaa  en 


stor  og  ærefuld  Bestilling,  idet  Brygger  J.  C. 
Jacobsen  overdrog  ham  at  male  treogtyve  min- 
dre Billeder  med  Æmner  fra  Kristi  Liv  til 
den  ved  Branden  i  1859  ødelagte  Bedestol  i 
Frederiksborg  Slotskirke.  Bloch,  som  i  1865 
havde  været  et  kort  Besøg  i  Hjemmet,  opholdt 
sig  i  den  Anledning  den  følgende  Vinter  i  Flo- 
rents for  at  gøre  Studier  til  denne  Billedrække, 
paa  hvilken  han  siden  arbejdede  i  henved  en 
Snes  Aar. 

Efter  sin  Hjemkomst  ægtede  Bloch  i  1868  en 
Datter  af  Oberst  Trepka,  Alma  Trepka,  der  blev 
Moder  til  otte  Børn,  hvoriblandt  Maleren  Poul 
Bloch.  Han  havde  fra  nu  af  fast  Ophold  i  Køb- 
enhavn, og  fra  hans  Atelier  udgik  i  Aarenes 
Løb,  foruden  de  ovennævnte  Billeder  til  Bede- 
stolen, en  lang  Række  af  større  og  mindre 
Malerier.  I  1871  udstilledes  „Christian  II  i 
Fængslet  paa  Sønderborg";  senere  udførte  han 
til  Universitetets  Festsal  to  af  de  store  Væg- 
billeder, som  oprindelig  havde  været  bestilte  hos 
Marstrand,  men  nu  efter  dennes  Død  over- 
droges Bloch.  I  Halvfjerdsernes  Slutning  var 
disse  Billeder,  der  som  bekendt  viser  Episoder 
af  Hans  Tausens  og  Tycho  Brahes  Liv,  færdige. 
Senere  bestiltes  hos  ham  et  tredje  Billede  til 


CARL  BLOCH:  Et  Maaltid 
privateje 


Festsalen:  „Biskop  Brokmand,  der  lader  den 
unge  Schumacher  (Griffenfeldt)  for  Fr.  III.  give 
Prøver  paa  sin  Lærdom".  Det  fuldendtes  først 
i  1889.  Foruden  disse  og  andre  historiske  Kom- 
positioner udførte  Bloch  flere  Altertavler,  ad- 
skillige Portræter  og  alle  de  mange  smaa  Genre- 
billeder med  Æmner  fra  Hverdagslivet,  som  i 
saa  høj  en  Grad  vandt  ham  Publikums  Hjærte. 
I  sine  senere  Aar  dyrkede  han,  naar  han  Som- 
meren igennem  boede  paa  sin  Villa  øst  for 
Hornbæk  Plantage,  Landskabsmaleriet,  og  hen- 
tede fra  denne  Egn  Motiver  til  adskillige  af 
sine  bedste  Raderinger. 

Det  er  en  Selvfølge,  at  en  Maler  med  Blochs 
store  Popularitet  og  ikke  mindre  Autoritet 
maatte  faa  den  behørige  officielle  Anerkendelse. 


Han  blev  baade  titulær  Professor,  Etatsraad  og 
hædredes  med  Ordner.  Ved  Akademiet  naaede 
han  høje  Stillinger.  Efter  Marstrands  Død  hav- 
de dette  ganske  vist  foretrukket  Vermehren 
fremfor  Bloch  til  Professor  ved  Modelskolen; 
men  i  1883,  da  Simonsen  fratraadte,  valgtes 
Bloch  i  dennes  Sted.  Senere  blev  han  Vice- 
direktør, og  kort  forinden  sin  Død,  der  indtraf 
den  22.  Februar  1890,  var  han  udset  til  at 
beklæde  Direktørstillingen.  Ogsaa  Udlandet 
har  hædret  Bloch  med  Ordner  og  Medailler, 
og  han  er  blandt  de  faa  nordiske  Malere, 
hvem  den  sjældne  Ære  er  bleven  til  Del 
at  male  sit  Billede  til  det  berømte  Kunst- 
ner-Portrætgalleri i  Uffizii-Samlingen  i  Flo- 
rents. 

CARL  BLOCH:  Prometheus      Slottet  i  Athen 

CARL  BLOCH:  Marie's  Møde  med  Elisabeth 

BEDESTOLEN  I  FREDERIKSBORG  SLOTSKIRKE 

CARL  BLOCH:  En  Kone,  der  sælger  Fisk 

CARL  BLOCH:  En  Slagtergaard  paa  Landet 

H.  OLRIK:  Bjærgprædikenen 
MATHÆUSKIRKEN  I  KØBENHAVN 


H.  OLRIK:  Bruden  pyntes 

MUSEET  I  MARIBO 

OLE  HENRIK  BENEDIKT  OLRIK  fødtes  i 
København  d.  24.  Maj  1830.  Som  Dreng  gik 
han  i  Efterslægtselskabets  Skole  og  kom  der- 
efter, i  1844,  ind  paa  Kunstakademiet,  hvor  han 
to  Aar  efter  blev  Elev  i  Dekorationsklassen. 
Hans  Lyst  var  imidlertid  at  blive  Billedhugger, 
og  han  gav  sig  derfor  i  Lære  hos  H.  V.  Bissen. 
Snart  blev  han  saa  duelig,  at  han  for  den  konge- 
lige Porcelænsfabrik  kunde  udføre  formindskede 
Kopier  af  Thorvaldsens  Værker,  som  af  Fabrik- 
ken gengaves  i  Biskuit,  og  allerede  herved  havde 
han  opnaaet  den  Tilknytning  til  dansk  Kunst- 
haandværk,  som  han  bevarede  sit  Liv  igennem. 
Fra  1847—1853  udstillede  han  flere  Buster, 
samtidig  med,  at  han  var  Elev  af  Modelskolen. 
I  1849  og  1850  vandt  han  som  Billedhugger 
Akademiets  to  Sølvmedailler  for  Modelfigurer 
og  sejrede  ligeledes  i  Konkurrencen  om  dekora- 
tive Arbejder. 

I  1854  var  han  i  Paris,  og  her  besluttede  han 
sig  til  ogsaa  at  blive  Maler.  Han  gav  sig  i  Lære 
hos  Couture,  og  snart  kunde  han  hjemsende 
Billeder  til  Charlottenborg-Udstillingen.  Som 
Maler  dyrkede  han  især  Portrætet  og  var  som 


Portrættegner  i  en  Aarrække  knyttet  til 
„Illustreret  Tidende".  Desuden  har  han 
malet  en  Del  historiske  Kompositioner 
samt  Genrebilleder  og  enkelte  Alter- 
tavler, af  hvilke  „Bjergprædikenen",  som 
han  malede  paa  Muren  i  Mathæuskirken 
i  København,  er  hans  omfangsrigeste 
Arbejde. 

I  1859  giftede  Olrik  sig.  Et  Par  Aar 
efter  var  han  en  længere  Rejse  i  Italien. 
I  1871  blev  han  Medlem  af  Akademiet, 
i  1883  titulær  Professor.  Han  døde  d. 
2.  Januar  1890. 

LUDVIG  ABELIN  SCHOU  var  født 
d.  11.  Januar  1838  i  Slagelse,  hvor  Fade- 
ren ejede  en  Købmandshandel.  Nogle 
Aar  efter  Sønnens  Fødsel  flyttede  Foræl- 
drene til  Frederikssund,  og  da  der  her 
ikke   fandtes   nogen   god   Skole,  blev 
Drengen  sendt  til  København,  hvor  han 
sattes  i  Huset  hos  sin  Morbroder,  Gros- 
serer Peter  Werliin.  Baade  fra  fædrene 
og  mødrene  Side   havde  L.  A.  Schou 
arvet  Anlæg  for  Malerkunsten.  Hans 
Fader  havde  oprindelig  tænkt  paa  at 
blive  Kunstner  og  havde,  før  han  mod 
sin  Vilje  overtog  sin  Faders  Købmandshandel, 
været  Elev  af  Akademiet  og  af  Gebauer,  og 
Morfaderen,  den  gamle  Malermester  Werliin, 
der  nu  levede  i  sin  Søns  Hus,  havde  i  sine 
unge  Dage  uddannet  sig  under  Juel. 

Tretten  Aar  gammel  mistede  L.  A.  Schou  sin 
Fader,  og  da  nu  Moderen  flyttede  til  Køben- 
havn, kom  Sønnen  til  at  bo  hos  hende.  Det  var 
givet,  at  han  skulde  være  Kunstner,  men  da 
Familiens  Kaar  var  ringe,  besluttedes  det,  at 
han  for  alle  Eventualiteters  Skyld  skulde  lære 
Malerhaand værket.  Han  blev  da  ogsaa  i  1856 
Svend.  Aaret  forinden  var  han  begyndt  at  be- 
søge Akademiet,  hvor  han  hurtig  udmærkede 
sig.  I  1858  blev  han  Elev  af  Modelskolen  og 
vandt  i  det  følgende  Aar  Sølvmedaillerne.  Sam- 
tidig søgte  han  privat  Undervisning  baade  hos 
N.  Simonsen  og  navnlig  hos  Marstrand.  I  1862 
og  1863  konkurrede  han  forgæves  til  den  lille 
Guldmedaille  og  vilde,  da  han  ikke  opnaaede 
den,  i  sit  Mismod  til  at  opgive  at  blive  Kunst- 
ner, da  hans  Onkel,  Agent  Schou  i  Slagelse, 
forstrakte  ham  med  800  Rbd.  til  en  Rejse  til 
Italien.  I  September  1864  drog  han  afsted  til 

Rom,  hvoufra  han  i  1866  kunde  hjemsende 
„Italienske  Bønder"  og  „Kludesamleren".  Om 
Foraaret  var  han  atter  i  København,  hvor  han 
i  Sommerens  Løb  fuldførte  „Chione". 

Schou  var  fra  Barn  af  lidende  af  Leversyge, 
og  Opholdet  i  Italien  havde  forværret  denne 
Sygdom.  I  Rom  kunde  han  ikke  taale  Klimaet, 
og  dette  og  hans  hele  Levevis  der  havde 
i  1865  endog  bragt  ham  Døden  nær.  Med  ned- 
brudt Helbred  var  han  vendt  hjem,  men  saa- 
snart  Billedet  af  „Chione"  var  færdigt,  higede 
han  atter  mod  Syden,  og  i  Oktober  1866  rejste 
han  over  Paris-Marseille  paany  til  Rom.  Her 
boede  han  til  Foraaret  1867,  da  han  af  Frygt 
for  Koleraen  søgte  nordpaa  til  Florents.  „Han 
havde  i  dyb  Foragt  for  Livets  fysiske  Nødvendig- 
heder forsømt  sit  Legemes  Behov.  Han  lod  sig 
nøje  med  en  ussel,  billig  Føde,  han  gik  altid 
utilstrækkeligt  klædt.  Og  uforsigtig  var  han  til 


det  yderste."  Der  var  da  ingen  lang  Modstand 
at  vente,  da  Døden  pludselig  bankede  paa.  Schou 
boede  i  Florents  sammen  med  Otto  Bache  og  Dyr- 
maleren J.  D.  Frisch.  En  Morgen  fandtes  Frisch 
dødssyg  i  sin  Seng.  Schou,  der  var  sengeliggende 
i  Værelset  ved  Siden  af,  blev  flyttet  over  i  en 
anden  Del  af  Huset;  men  han  havde  da  allerede 
Koleraen  i  sig.  Trods  al  Hjælp  døde  han  den 
følgende  Dags  Eftermiddag,  den  30.  September 
1867. 

„Opskræmte  af  to  Koleratilfælde,  mærkelig 
nok  de  eneste,  der  den  Sommer  forefaldt  i  Flo- 
rents, narrede  Byens  Avtoriteter  Schous  Vært 
og  Venner  fra  at  være  tilstede  ved  hans  Be- 
gravelse. Den  gik  for  sig  i  Hast  og  hemmeligt 
paa  en  lille  protestantisk  Kirkegaard,  1  V2  ^il 
fra  Florents,  og  det  er  ikke  senere  lykkedes  at 
paavise  hans  sidste  Hvilested." 

HARALD  ADOLPH  NICOLAI  JERICHAU, 
født  i  København  d.  17  August  1851,  var  en 
Søn  af  Billedhuggeren  J.  A.  Jerichau  og  hans 
ovenfor  nævnte  Hustru.  Som  Dreng  stod  hans 
Hu  ikke  til  at  blive  Maler;  Friluftsbarn  som 
han  var,  vilde  han  langt  heller  gaa  Forstvejen 
eller  blive  Landmand.  Forældrene  bestemte  ham 
imidlertid  for  Kunsten,  og  da  han  derved  slap 
for  Skoletvangen,  føjede  han  sig  let  efter  deres 
Ønske.  Fra  Moderen  havde  han  arvet  Træk- 
fuglenaturen, og  det  varede  ikke  længe,  før  han 
kom  ud  paa  de  store  Rejser.  Efter  en  ganske 
kort  Uddannelse  i  Kunstakademiets  Perspektiv- 
klasse og  nogen  Undervisning  hos  Malerne  J. 
C.  Lund  og  R — .  Eilersen  rejste  han  kun  16  Aar 
gammel  med  sin  Moder  til  Rom,  hvor  han  blev 
Elev  af  Direktøren  for  det  derværende  franske 
Akademi,  Benouville.  I  1870  gjorde  han  en 
Studieudflugt  til  Tyrkiet  og  Grækenland,  var 
derefter  i  Paris  og  besøgte  paany  i  1872  Kon- 
stantinopel. Derefter  var  han  et  Besøg  i  Dan- 
mark, boede  siden  nogen  Tid  i   Paris  og  i 


Schweitz  og  drog  derefter  sammen  med  Moder- 
en for  tredje  Gang  til  Konstantinopel.  18  Aar 
gammel  havde  han  forlovet  sig  med  en  Kusine 
af  sig,  men  Udsigterne  til  Bryllup  havde  hidtil 
ikke  været  lyse.  Nu  fik  han  i  Konstantin- 
opel saa  mange  Bestillinger,  at  han  kunde  hid- 
kalde sin  Forlovede,  og  „i  Skyggen  af  den  høje 
Port"  fejre  sit  Bryllup  med  hende.  Det  unge 
Pars  Lykke  blev  dog  ikke  langvarig  her,  idet 
det  førstefødte  Barn  døde,  og  snart  efter  de  uro- 
lige Forhold  i  Konstantinopel  fordrev  dem  fra 
Tyrkiet.  De  drog  saa  til  Italien  og  tog  Ophold 
paa  Kapri,  men  her  indtraf  en  ny  Ulykke,  idet 
Hustruen  efter  faa  Dages  Sygdom  bortreves  af 
Døden.  Jerichau  var  ganske  utrøstelig.  Han  hen- 
faldt for  længere  Tid  i  den  dybeste  Melankoli, 
der  først  veg  bort,  efter  at  han  havde  besøgt 
sin  Hustrus  Grav  i  Neapel;  som  ved  et  Mirakel 
fik  han  her  sit  Livsmod  og  sin  Virkelyst  til- 
bage, og  han  tog  nu  med  Iver  fat  paa  Fuld- 
endelsen af  sit  Billede:  „Sletten  ved  Sardes". 
Men  dette  blev  hans  sidste  større  Værk,  idet 

han  i  Begyndelsen  af  1878  angrebes  af  en  tyføs 
Feber,  der  trods  hans  Moders  lange  trofaste 
Pleje  medførte  Døden  d.  6.  Marts  1878.  Han 
jordedes  i  Rom  paa  den  gamle  protestantiske 
Kirkegaard  ved  Sestius  Pyramiden. 

HOLGER  ROED  fik,  som  Julius  Lange  har 
skrevet,  „Kunstens  Redskaber  mellem  Hænder 
omtrent  lige  saa  tidlig  som  sit  Legetøj".  Han 
fødtes  i  København  d.  2.  November  1846  og 
var  en  Søn  af  Maleren  Jørgen  Roed,  hvis  rige 
kunstneriske  Kultur  han  fik  i  Arv.  Endnu  som 
Dreng  gav  han  sig  i  Lag  med  større  Komposi- 
tioner med  Æmner  fra  den  nordiske  Oldtid,  og 
da  han  i  1861  var  kommen  ind  paa  Akademiet 
og  allerede  det  følgende  Aar  var  naaet  op  i 
Modelskolen,  vakte  han  almindelig  Beundring 
ved  sin  „Ævne  til  en  hurtig  og  hel  Opfattelse 
af  Modellens  Stilling  og  Bevægelse".  Sin  akade- 
miske Bane  gennemgik  han  da  ogsaa  uden  Be- 
svær. Han  vandt  1864  og  de  følgende  Aar 
flere  af  Akademiets  Belønninger,  sidst  —  i  1869 
—  den  store  Guldmedaille  for  det  her  gengivne 
Billede  »Et  Optrin  af  Syndfloden".  Dermed  var 
det  store  Stipendium  ham  sikret.  Men  under  al 
denne  Medgang  havde  han  ogsaa  faaet  Mod- 
gangen at  føle,  idet  han  under  en  Sneboldleg 
havde  paadraget  sit  ene  Øje  en  alvorlig  Be- 
skadigelse. 


Allerede  tidligere  havde  Roed  været  ude  at 
rejse ;  han  havde  været  baade  i  Norge  og  Sve- 
rige og  gjort  en  Tur  til  London.  Nu  drog 
han  i  Juni  1870  ud  paa  den  store  Rejse.  Han 
var  først  i  Paris,  men  Krigen  fordrev  ham  snart 
herfra,  saa  han  hurtigere  end  planlagt  naaede 
sin  Rejses  Endemaal:  Rom.  I  Italien  studerede 
han  med  lige  vaagen  Interesse  Folkelivet  og 
Kunsten,  især  den  antike  Malerkunst,  som  han 
var  opdragen  til  at  elske,  og  som  sammen  med 
Rubens'  Billeder  —  dem  han  ikke  mindre  be- 
undrede —  fik  en  afgørende  Indflydelse  paa  de 
tegnede  og  malede  Udkast  til  Kompositioner, 
han  i  Mængde  improviserede  paa  sin  italienske 
Rejse,  men  som  næsten  aldrig  fik  et  fuldbaaret 
Billedes  Skikkelse.  Da  han  hen  paa  Sommeren 
1872  ikke  følte  sig  vel,  drog  han  hjemad  og 
naaede  over  Bozen  og  Miinchen  i  Efteraaret 
København,  endnu  før  Stipendiet  var  opbrugt. 
Opholdet  i  Italien  havde  ikke  gavnet  hans  Hel- 
bred; men  for  sent  var  han  brudt  op,  og  han 
føltesigsnart  endnu  sygere  herhjemme.  Om  Som- 
meren tog  han  med  nogle  Kammerater  til  Horn- 
bæk, hvor  han  mandede  sig  op  til  at  gøre  en 
Række  Kompositioner  med  Æmner  fra  Fisker- 
nes Liv.  Men  han  kom  ikke  til  Kræfter.  Nogle 
Maaneder  senere,  under  et  Besøg  paa  den  be- 
kendte Herregaard  „Iselingen",  døde  han  d.  20. 
Februar  1874. 

